Asociatia de Dezvoltare Intercomunitara Dunarea Braila

Anexa nr.2 la Hotararea _____________ nr._______ din _________2023
Proiect
REGULAMENTUL

SERVICIULUI DE ALIMENTARE CU APA SI DE CANALIZARE
- ACTUALIZAT -
PARTEA GENERALA
cuprinde dispozitii aplicabile Operatorului si Utilizatorilor Serviciului de Alimentare cu Apa si de Canalizare din intreaga Arie Delegata Operatorului
CAP. I


Dispozitii generale


ART. 1


(1) Prevederile prezentului Regulament se aplica serviciului public de alimentare cu apa si de canalizare, denumit in continuare serviciul de alimentare cu apa si de canalizare, din localitatile Judetului Braila in care exista sisteme publice de alimentare cu apa si canalizare indiferent de marimea acestora.


(2) Prezentul Regulament stabileste cadrul juridic unitar privind functionarea serviciului de alimentare cu apa si de canalizare, definind conditiile si modalitatile ce trebuie indeplinite pentru asigurarea serviciului, precum si relatiile dintre Operator si utilizatorii acestor servicii.


(3) Prevederile prezentului Regulament se aplica, de asemenea, la proiectarea, executarea, receptionarea, exploatarea si intretinerea instalatiilor din sistemul public de alimentare cu apa si de canalizare din aria de operare a Operatorului.


(4) Operatorul serviciului public de alimentare cu apa si de canalizare se va conforma prevederilor prezentului Regulament elaborat de catre Consiliul Director al Asociatiei de Dezvoltare Intercomunitara DUNAREA Braila si aprobat de catre Adunarea Generala a Asociatiei de Dezvoltare Intercomunitara DUNAREA Braila.

ART. 2


In sensul prezentului Regulament, notiunile de mai jos se definesc dupa cum urmeaza:


2.1. apa potabila - apa care indeplineste indicatorii de potabilitate prevazuti de legislatia in vigoare;


2.2. apa bruta - apa care indeplineste indicatorii de calitate ai sursei;


2.3. apa industriala - apa supusa numai procesului de decantare.

2.4. ape uzate menajere - apele de canalizare rezultate din folosirea apei in gospodarii, institutii publice si servicii, care rezulta mai ales din metabolismul uman si din activitati menajere si igienico-sanitare;


2.5. ape uzate industriale - apele de canalizare rezultate din activitati economico-industriale sau corespunzand unei alte utilizari a apei decat cea menajera;


2.6. ape uzate orasenesti - apele de canalizare rezultate din amestecul apelor uzate menajere cu apele uzate industriale sau agrozootehnice, preepurate sau nu, precum si apele care provin din stropirea si spalarea drumurilor publice sau private, a aleilor, a gradinilor si a curtilor imobilelor;


2.7. ape pluviale - apele de canalizare care provin din precipitatii atmosferice;


2.8. autoritate de reglementare competenta - Autoritatea Nationala de Reglementare pentru Serviciile Publice de Gospodarie Comunala - denumita in continuare Autoritatea Nationala de Reglementare pentru Serviciile Publice de Gospodarie Comunala;

2.9. acces la retea - dreptul utilizatorului serviciilor de alimentare cu apa si/sau de canalizare de a se bransa/racorda si de a folosi, in conditiile legii, retelele de distributie/colectare;


2.10. acord de furnizare – aviz de principiu, emis de Operator, prin care se angajeaza sa furnizeze serviciul de alimentare cu apa in conditiile reglementate de contractul de furnizare;


2.11. aviz de bransare - documentul scris, emis de Operatorul serviciului de alimentare cu apa, prin care se stabilesc conditiile tehnice cu privire la proiectarea, amplasarea si executia bransamentului de apa si  punctul de delimitare dintre retelele publice si instalatiile de utilizare;


2.12. aviz de racordare - documentul scris, emis de Operatorul serviciului de canalizare, prin care se stabilesc conditiile tehnice cu privire la proiectarea, amplasarea si executia racordului de canalizare si  punctul de delimitare dintre retelele publice si instalatiile de utilizare;


2.13. acord de preluare – documentul emis de Operatorul serviciului de canalizare pentru utilizator, prin care acesta se angajeaza sa presteze serviciul de canalizare si care defineste conditiile si parametrii cantitativi si calitativi ai apelor uzate menajere si/sau industriale preluate la canalizarea publica;


2.14. bransament de apa - partea din reteaua de alimentare cu apa, care asigura legatura dintre reteaua publica de distributie si reteaua interioara a unei incinte sau a unei cladiri.


2.15. caracteristici tehnice - totalitatea datelor si elementelor de natura tehnica, referitoare la o instalatie de alimentare cu apa sau canalizare;


2.16. camin de bransament - constructie componenta a sistemului de distributie a apei, apartinand sistemului public de alimentare cu apa, care adaposteste contorul de bransament, cu montajul aferent acestuia;


2.17. contor de bransament - aparatul de masurare a cantitatii de apa consumata de utilizator, care se monteaza pe bransament intre doua vane-robinete, la limita proprietatii utilizatorului; contorul este ultima componenta a retelei publice de distributie in sensul de curgere a apei, fiind utilizat la determinarea cantitatii de apa consumata, in vederea facturarii.


2.18. contor de retea - aparatul de masurare a cantitatii de apa transportata dintr-o zona in alta a retelei publice. Contorul de retea nu poate fi utilizat la determinarea si facturarea cantitatii de apa consumata de unul sau mai multi utilizatori;


2.19. contract de furnizare apa - reglementare cu caracter normativ, care stabileste conditiile pentru relatiile comerciale dintre Operator si utilizator;

2.20. contract de preluare apa uzata - reglementare cu caracter normativ, care stabileste conditiile pentru relatiile comerciale dintre Operator si utilizator;


2.21. domeniu public - totalitatea bunurilor mobile si imobile dobandite potrivit legii, aflate in proprietatea publica a unitatilor administrativ-teritoriale, care, potrivit legii sau prin natura lor, sunt de folosinta sau interes public local ori judetean, declarate ca atare prin hotarare a consiliilor locale sau a consiliilor judetene si care nu au fost declarate prin lege bunuri de uz sau de interes public national;


2.22. grad de asigurare in furnizare - nivel procentual de asigurare a debitului si presiunii apei necesare utilizatorului intr-un interval de timp, precizat in anexa la contractul de furnizare si utilizare a serviciilor publice de alimentare cu apa si de canalizare;


2.23. imobil - orice cladire sau teren, cu destinatie social-culturala, administrativa, de productie industriala, comerciala, de prestari servicii sau de locuinta, inclusiv terenul aferent, cu regim juridic dovedit. in cazul blocurilor de locuinte, la care terenul aferent nu este delimitat, se considera imobile toate acele blocuri care au adrese postale distincte;


2.24. indicatori de performanta generali - parametri ai serviciului de alimentare cu apa si de de canalizare pentru care se stabilesc niveluri minime de calitate, urmarite la nivelul Operatorului;


2.25. indicatori de performanta garantati - parametri ai serviciului de alimentare cu apa si de canalizare a caror niveluri minime de calitate se stabilesc si pentru care sunt prevazute penalizari in contractele de furnizare/preluare, in cazul nerealizarii lor;

2.26. infrastructura tehnico-edilitara - ansamblul sistemelor de utilitati publice destinate furnizarii apei potabile si preluarii apelor uzate prin serviciul de utilitati publice realizat de catre Operator; infrastructura tehnico-edilitara apartine domeniului public sau privat al unitatilor administrativ-teritoriale si este supusa regimului juridic al proprietatii publice sau private, potrivit legii;

2.27. instalatii interioare de apa - totalitatea instalatiilor aflate in proprietatea sau in administrarea utilizatorului, amplasate dupa punctul de delimitare dintre reteaua publica si instalatia interioara de utilizare a apei, si care asigura transportul apei preluate din reteaua publica la punctele de consum si/sau la instalatiile de utilizare;


2.28. instalatii interioare de canalizare - totalitatea instalatiilor aflate in proprietatea sau in administrarea utilizatorului, care asigura preluarea si transportul apei uzate de la instalatiile de utilizare a apei pana la caminul de racord din reteaua publica;


2.29. licenta - actul tehnic si juridic emis de autoritatea de reglementare competenta (ANRSC) prin care se recunoaste calitatea de Operator de servicii de utilitati publice de alimentare cu apa si de canalizare, precum si capacitatea si dreptul de a realiza aceste servicii de catre Operator;

2.30. lichidarea avariilor - activitate cu caracter ocazional si urgent prin care, in cazul aparitiei unor incidente care conduc sau pot conduce la pagube importante, se iau masuri imediate pentru impiedicarea sau reducerea extinderii pagubelor, se determina, se inlatura cauzele care au condus la aparitia incidentului sau se asigura o functionare alternativa, se repara sau se inlocuieste instalatia, echipamentul, aparatul  deteriorat, se restabileste functionarea in conditii normale sau cu parametrii redusi, pana la terminarea lucrarilor necesare asigurarii unei functionari normale;


2.31. Operator – Societatea Comerciala Compania de Utilitati Publice DUNAREA Braila S.A. infiintata de catre Consiliul Local al Municipiului Braila cu capital social al unitatilor administrativ-teritoriale - persoana juridica romana care are competenta si capacitatea, recunoscuta prin licenta de Operator, de a presta serviciul public de alimentare cu apa si serviciul public de canalizare asigurand administrarea si exploatarea nemijlocita a sistemului de utilitati publice aferent acestor servicii in conditiile reglementarilor legale in vigoare.


2.32. presiune de serviciu - presiunea ce trebuie asigurata de Operator, in punctul de bransare, astfel incat sa se asigure debitul normat de apa, la utilizatorul amplasat in pozitia cea mai dezavantajoasa;


2.33. punct de delimitare - locul in care instalatiile aflate in proprietatea sau in administrarea utilizatorului se branseaza la instalatiile aflate in proprietatea sau in administrarea Operatorului furnizor/prestator de servicii. Punctul de delimitare asigura identificarea pozitiei de montare a dispozitivelor de masurare-inregistrare a consumurilor, stabilirea apartenentei instalatiilor, ca si precizarea drepturilor, respectiv a obligatiilor ce revin partilor cu privire la exploatarea, intretinerea si repararea acestora. Delimitarea dintre instalatiile interioare de canalizare si reteaua publica de canalizare se face prin caminul de racord, care este prima componenta a retelei publice, in sensul de curgere a apei uzate;


2.34. racord de canalizare - partea din reteaua publica de canalizare care asigura legatura dintre instalatiile interioare de canalizare ale utilizatorului si reteaua publica de canalizare, inclusiv caminul de racord;


2.35. repartitor de costuri - aparat cu indicatii adimensionale destinat masurarii, inregistrarii si individualizarii consumurilor de apa pentru fiecare proprietar al unui condominiu. Contoarele de apa montate in aval de contorul de bransament pot fi utilizate numai ca repartitoare de costuri;


2.36. retea de transport a apei - parte a sistemului public de alimentare cu apa, alcatuita din reteaua de conducte cuprinsa intre captare si reteaua de distributie;


2.37. retea de distributie a apei - parte a sistemului public de alimentare cu apa, alcatuita din reteaua de conducte, armaturi si constructii anexe, care asigura distributia apei la doi ori la mai multi utilizatori independenti;

2.38. retea de canalizare - parte a sistemului public de canalizare, alcatuita din canale colectoare, canale de serviciu, camine, guri de scurgere si constructii anexe care asigura preluarea, evacuarea si transportul apelor de canalizare de la doi ori de la mai multi utilizatori independenti;


2.39. sectiune de control - locul de unde se preleveaza probe de apa in vederea analizelor de laborator, acest loc fiind:



- pentru apa potabila si industriala: caminul de bransament;

 

- pentru apa uzata: caminul de racord;


2.40. serviciu de alimentare cu apa si de canalizare - totalitatea activitatilor de utilitate publica si de interes economic si social general efectuate in scopul captarii, tratarii, transportului, inmagazinarii si distribuirii apei potabile, brute si industriale tuturor utilizatorilor de pe teritoriul localitatilor Judetului Braila, respectiv pentru colectarea, transportul, epurarea si evacuarea apelor uzate, a apelor meteorice si a apelor de suprafata dupa caz provenite din intravilanul acestora;


2.41. serviciu de alimentare cu apa - totalitatea activitatilor necesare pentru:



- captarea apei brute, din surse de suprafata sau subterane;



- transportul apei brute;



- tratarea apei brute;



- transportul apei potabile si/sau industriale;



- inmagazinarea apei potabile;



- distributia apei potabile;


2.42. serviciu de canalizare - totalitatea activitatilor necesare pentru:



- colectarea, transportul si evacuarea apelor uzate de la utilizatori in emisar sau la statiile de epurare;



- epurarea apelor uzate si evacuarea apei epurate in emisar;



- colectarea, evacuarea si tratarea adecvata a deseurilor din gurile de scurgere a apelor pluviale si asigurarea functionalitatii acestora;



- evacuarea, tratarea si depozitarea namolurilor si a altor deseuri similare derivate din activitatile prevazute mai sus;



- evacuarea apelor pluviale si de suprafata din intravilanul localitatilor;


2.43. sistem de alimentare cu apa - ansamblul constructiilor si terenurilor, instalatiilor tehnologice, echipamentelor functionale si dotarilor specifice, prin care se realizeaza serviciul de alimentare cu apa. Sistemele de alimentare cu apa cuprind, de regula, urmatoarele componente:



- captari;



- aductiuni;



- statii de tratare;



- statii de pompare, cu sau fara hidrofor;



- rezervoare de inmagazinare;



- retele de transport si distributie;



- bransamente, pana la punctul de delimitare;


2.44. sistem de canalizare - ansamblul constructiilor si terenurilor aferente instalatiilor tehnologice, echipamentelor functionale si dotarilor specifice, prin care se realizeaza serviciul de canalizare. Sistemele de canalizare cuprind, de regula, urmatoarele componente:



- racorduri de canalizare, de la punctul de delimitare si preluare;



- retele de canalizare;

- statii de pompare; 


- statii de epurare;



- colectoare de evacuare spre emisar;



- guri de varsare in emisar;



- depozite de namol deshidratat;

2.45. utilaj de baza - totalitatea aparatelor si masinilor necesare asigurarii procesului tehnologic si a caror oprire sau scoatere din functiune afecteaza sau poate afecta esential desfasurarea activitatii;


2.46. utilizatori - persoane fizice sau juridice care beneficiaza, direct sau indirect, individual sau colectiv, de serviciile de utilitati publice de apa si canalizare prestate de catre Operator in conditiile legii.


 ART. 3


In elaborarea si pentru aprobarea prezentului Regulament al serviciului de alimentare cu apa si de canalizare Asociatia de Dezvoltare Intercomunitara DUNAREA Braila, in numele autoritatilor administratiei publice locale asociate, a respectat urmatoarelor principii:



- securitatea serviciului;



- tarifarea echitabila;



- rentabilitatea, calitatea si eficienta serviciului;



- transparenta si responsabilitatea publica, incluzand consultarea cu patronatele, sindicatele, utilizatorii si cu asociatiile reprezentative ale acestora;



- continuitatea din punct de vedere cantitativ si calitativ;



- adaptabilitatea la cerintele utilizatorilor;



- accesibilitatea egala a utilizatorilor la serviciul public, pe baze contractuale;



-respectarea reglementarilor specifice din domeniul gospodaririi apelor, protectiei mediului si sanatatii populatiei.


ART. 4


(1) Serviciile prestate prin sistemele de alimentare cu apa si de canalizare au drept scop asigurarea alimentarii cu apa, canalizarea si epurarea apelor uzate pentru toti utilizatorii de pe teritoriul localitatilor Judetului Braila si trebuie sa indeplineasca la nivelul utilizatorilor, in punctele de delimitare/separare a instalatiilor, parametrii tehnologici si programele de furnizare stabilite in contractele de furnizare precum si cerintele indicatorilor de performanta aprobati de catre Asociatia de Dezvoltare Intercomunitara DUNAREA Braila, in numele autoritatilor administratiei publice locale asociate.


(2) Propunerile de indicatori de performanta ai serviciului de alimentare cu apa si de canalizare la utilizatori, rezultate din studiul efectuat in acest scop, vor fi supuse dezbaterii publice inaintea aprobarii de catre Asociatia de Dezvoltare Intercomunitara DUNAREA Braila, avand in vedere necesitatea asigurarii alimentarii cu apa, canalizarii si epurarii apelor uzate pentru toti utilizatorii de pe teritoriul Judetului Braila.


ART. 5


(1) apa potabila distribuita prin sistemele de alimentare cu apa este destinata satisfacerii cu prioritate a nevoilor gospodaresti ale populatiei, ale institutiilor publice, ale Operatorilor economici si, dupa caz, pentru combaterea si stingerea incendiilor, in lipsa apei industriale.


(2) apa potabila distribuita utilizatorilor trebuie sa indeplineasca, la bransamentele acestora, conditiile de potabilitate si parametrii de debit si presiune prevazute in normele tehnice si reglementarile legale in vigoare reglementate prin contractul de furnizare a apei potabile.


(3) Utilizarea apei potabile in alte scopuri decat cele mentionate la alin. (1) este permisa numai in masura in care exista disponibilitati fata de necesarul de apa potabila al localitatilor, stabilit potrivit prescriptiilor tehnice in vigoare.


(4) In cazul in care cerintele de apa potabila ale agentilor economici nu pot fi acoperite integral, acestia pot sa isi asigure alimentarea cu apa potabila prin sisteme proprii, realizate si exploatate in conditiile legii;


(5) Pentru satisfacerea altor nevoi, cum ar fi: stropitul strazilor si al spatiilor verzi, spalatul pietelor si al strazilor, spalarea periodica a sistemului de canalizare, spalarea autovehiculelor si consumul tehnologic al unitatilor industriale, se va utiliza cu precadere apa industriala.

(6) apa industriala sau apa cu caracter nepotabil se poate asigura prin sisteme publice de alimentare cu apa industriala sau prin sisteme individuale realizate si exploatate de agentii economici.


(7) Se interzice orice legatura sau interconectare intre sistemele de alimentare cu apa potabila si sistemele de alimentare cu apa industriala.


ART. 6


(1) Sistemul de canalizare trebuie sa asigure, cu precadere, colectarea, transportul, epurarea si evacuarea intr-un receptor natural a apelor uzate provenite de la utilizatorii serviciului de alimentare cu apa, precum si a apelor pluviale sau de suprafata colectate din intravilanul localitatilor Judetului Braila.


(2) Namolurile provenite din statiile de tratare a apei, din sistemele de canalizare si din statiile de epurare a apelor uzate se trateaza si se prelucreaza in vederea neutralizarii, deshidratarii, depozitarii controlate sau valorificarii, potrivit reglementarilor legale in vigoare privind protectia si conservarea mediului, respectiv igiena si sanatatea populatiei.


(3) Apele uzate evacuate in sistemele de canalizare trebuie sa respecte conditiile precizate prin acordul de preluare in canalizare, respectiv prin contractul de prestare a serviciului, precum si pe cele impuse prin reglementarile tehnice in vigoare, astfel incat, prin natura, cantitatea ori calitatea lor, sa nu conduca la:


a) degradarea constructiilor si instalatiilor componente ale sistemelor de canalizare;


b) diminuarea capacitatii de transport a retelelor si a canalelor colectoare;

c) perturbarea functionarii normale a statiei de epurare prin depasirea debitului si a incarcarii sau prin inhibarea proceselor de epurare;


d) aparitia unor pericole pentru igiena si sanatatea populatiei sau a personalului de exploatare a sistemului;


e) aparitia pericolelor de explozie.


(4) Evacuarea in receptorii naturali a apelor uzate epurate si depozitarea namolurilor provenite din statiile de epurare se fac numai in conditiile calitative si cantitative precizate in avizele, acordurile si autorizatiile de mediu eliberate de autoritatile competente, potrivit reglementarilor in vigoare din domeniul protectiei calitatii apei si a mediului, astfel incat sa se garanteze protectia si conservarea mediului, respectiv igiena si sanatatea populatiei.


(5) Preluarea in sistemele de canalizare a apelor uzate provenite de la agenti economici industriali sau de la alti utilizatori neracordati la retelele de distributie a apei se poate aproba numai in masura in care capacitatea sistemelor nu este depasita din punct de vedere hidraulic sau al incarcarii cu substante impurificatoare si numai daca nu contin poluanti toxici sau care pot inhiba ori bloca procesul de epurare.


ART. 7


(1) Masurarea cantitatilor de apa preluate prin captare sau furnizate de Operator, prin sistemele de alimentare cu apa, sub forma de apa potabila, apa bruta sau apa industriala, este obligatorie. Aceasta se realizeaza prin montarea la nivelul punctului de delimitare/separare a instalatiilor, a echipamentelor de masurare-inregistrare si control, cu respectarea prevederilor specifice in domeniu, emise de autoritatea de reglementare competenta.


(2) Instalatiile din amonte de punctul de delimitare apartin sau sunt in administrarea Operatorului, iar cele din aval apartin sau sunt in administrarea utilizatorului, dupa caz. Notiunile de amonte si aval corespund sensului de curgere a apei in instalatii, dinspre Operator spre utilizator.


(3) Pana la montarea contoarelor, consumul facturat nu va depasi consumul stabilit in regim pausal prevazut de actele normative in vigoare.

ART. 8


(1) In vederea asigurarii continuitatii serviciilor de apa si de canalizare, Asociatia de Dezvoltare Intercomunitara DUNAREA Braila are responsabilitatea planificarii si urmaririi lucrarilor de investitii necesare functionarii sistemelor in conditii de siguranta si la parametrii ceruti prin prescriptiile tehnice. in acest scop se vor institui sisteme de planificare multianuala a investitiilor, plecandu-se de la un plan director de perspectiva.


(2) Contractele de delegare a gestiunii, dupa caz, vor prevedea sarcinile concrete ale Asociatiei de Dezvoltare Intercomunitara DUNAREA Braila in numele autoritatilor administratie publice locale si ale Operatorului in ceea ce priveste realizarea investitiilor.


(3) Operatorul sistemului de alimentare cu apa si de canalizare trebuie sa asigure functionarea permanenta a sistemului de alimentare cu apa la toti utilizatorii, precum si continuitatea evacuarii apelor colectate de la acestia. Livrarea apei folosite in scopuri industriale se va face conform cerintei utilizatorilor, pe baza unui program de furnizare acceptat de ambele parti (Operator-utilizator).


(4) Intreruperea alimentarii cu apa si a evacuarii apelor uzate la canalizare este permisa numai in cazuri prevazute de lege sau de prezentul Regulament, precum si in cazurile de forta majora (avarii grave, inundatii, viscol, cutremur).


(5) Reteaua de alimentare cu apa, inclusiv bransamentele, intra in obligatiile de intretinere si reparatie ale Operatorului.


(6) In vederea indeplinirii obligatiilor prevazute la alin. (3), (4) si (5), Operatorul va asigura exploatarea, intretinerea si repararea retelelor, in conformitate cu Instructiunile tehnice emise pentru realizarea  Programului anual de revizii tehnice, reparatii curente si capitale, modernizari si investitii ale retelelor de apa si de canalizare.


(7) La solicitarea utilizatorilor Operatorul va interveni pentru asigurarea continuitatii functionarii retelei de canalizare. in cazul constatarii existentei unor obturari ale canalizarii din vina dovedita a utilizatorului, cheltuielile vor fi suportate de catre acesta.


 CAP. II


 Siguranta  serviciului de alimentare cu apa si de canalizare


 SECTIUNEA  1


 Documentatie  tehnica


 ART. 9


(1) Prezentul Regulament stabileste documentatia tehnica necesara desfasurarii serviciului de alimentare cu apa si a serviciului de canalizare.


(2) Prezentul Regulament stabileste documentele necesare exploatarii, obligatiile proiectantului de specialitate, ale unitatilor de executie cu privire la intocmirea, reactualizarea, pastrarea si manipularea acestor documente.


(3) Detalierea prevederilor prezentului Regulament privind modul de intocmire, pastrare si reactualizare a evidentei tehnice se va face prin instructiuni si proceduri de exploatare specifice principalelor tipuri de instalatii.


(4) Personalul de conducere al Operatorului raspunde de existenta, corecta completare si pastrare a documentatiilor tehnice conform prevederilor prezentului Regulament.


ART. 10


Proiectarea si realizarea sistemelor de alimentare cu apa si a sistemelor de canalizare sau a partilor componente ale acestora se realizeaza in conformitate cu normativele si prescriptiile tehnice de proiectare si executie in vigoare, avizate de autoritatile competente, iar proiectul va tine seama de reglementarile in vigoare privind protectia si conservarea mediului.

ART. 11


Operatorul va detine si va actualiza urmatoarele documente :



a) actele de proprietate si contractul prin care s-a facut delegarea de gestiune;



b) planul cadastral al situatiei terenurilor;



c) planurile generale cu amplasarea constructiilor si instalatiilor aflate in exploatare, inclusiv cele subterane, aduse la zi, cu toate modificarile sau completarile;



d) planurile cladirilor sau ale constructiilor speciale, avand notate toate modificarile sau completarile la zi;



e) studiile, datele geologice, geotehnice si hidrotehnice cu privire la terenurile pe care sunt amplasate lucrarile aflate in exploatare sau conservare, precum si cele privind gospodarirea apelor, cu avizele necesare;



f) cartile tehnice ale constructiilor;



g) documentatia tehnica a utilajelor si instalatiilor si, dupa caz, autorizatiile de punere in functiune a acestora;



h) procesele-verbale de constatare in timpul executiei si planurile de executie ale partilor de lucrari sau ale lucrarilor ascunse;



i) proiectele de executie ale lucrarilor, cuprinzand memoriile tehnice, breviarele de calcul, devizele pe obiecte, devizul general, planurile si schemele instalatiilor si retelelor etc.;



j) documentele de receptie, preluare si terminare a lucrarilor, cu:




- procese-verbale de masuratori cantitative de executie;




- procese-verbale de verificari si probe, inclusiv probele de performanta si garantie, buletinele de verificari, analiza si incercari;




- procese-verbale de realizare a indicatorilor tehnico-economici;




- procese-verbale de punere in functiune;




- procese-verbale de dare in exploatare;




- lista echipamentelor montate in instalatii, cu caracteristicile tehnice;




- procese-verbale de preluare ca mijloc fix, in care se consemneaza rezolvarea neconformitatilor si a remedierilor;




- documentele de aprobare a receptiilor si de predare in exploatare;



k) schemele de functionare a instalatiilor, planurile de ansamblu, desenele de detaliu actualizate conform situatiei de pe teren, planurile de ansamblu si de detaliu ale fiecarui utilaj si/sau ale fiecarei instalatii, inclusiv planurile si cataloagele pieselor de schimb;



l) instructiunile furnizorilor de echipament sau ale organizatiei de montaj privind manipularea, exploatarea, intretinerea si repararea echipamentelor si instalatiilor, precum si cartile/fisele tehnice ale echipamentelor principale ale instalatiilor;



m) normele generale si specifice de protectie a muncii, aferente fiecarui echipament, fiecarei instalatii sau fiecarei activitati;
n) planurile de dotare si amplasare cu mijloace de stingere a incendiilor, planul de aparare a obiectivului in caz de incendiu, calamitati sau alte situatii exceptionale;



o) Regulamentul de organizare si functionare si atributiile de serviciu pentru intreg personalul;



p) avizele si autorizatiile legale de functionare pentru cladiri, laboratoare, instalatii de masura, inclusiv cele de protectie a mediului, obtinute in conditiile legii;



q) inventarul instalatiilor si liniilor electrice conform instructiunilor in vigoare;



r) instructiuni privind accesul in incinta si instalatii;



s) documentele referitoare la instruirea, examinarea si autorizarea personalului;



t) registre de control, de sesizari si reclamatii, de dare si retragere din exploatare, de manevre, de admitere la lucru etc.;



u) bilantul cantitatilor de apa, conform proiectului, si rezultatele bilanturilor periodice intocmite conform prevederilor legale.


ART. 12


(1) Documentele puse la dispozitie de autoritatea publica locala, dupa caz, se vor pastra la sediul sau la punctele de lucru ale Operatorului de pe raza de operare.


(2) Documentatiile referitoare la constructii de orice fel se vor intocmi, reconstitui, completa si pastra conform normelor legale referitoare la "Cartea tehnica a constructiei".

ART. 13


(1) Documentatia de baza a lucrarilor si datele generale necesare exploatarii vor fi intocmite numai de agenti economici specializati in proiectare, care o vor preda titularului de investitie.


(2) Agentii economici care au intocmit proiectele au obligatia de a corecta toate planurile de executie, in toate exemplarele in care s-au operat modificari pe parcursul executiei, si, in final, sa inlocuiasca aceste planuri cu altele noi, originale, actualizate conform situatiei reale de pe teren si sa predea proiectul pe sistem informational si de evidenta pentru exploatarea, intretinerea si repararea instalatiilor proiectate.


(3) Organizatiile de executie si/sau montaj au obligatia ca, odata cu predarea lucrarilor, sa predea si schemele, planurile de situatii si de executie modificate conform situatiei de pe teren. in cazul in care nu s-au facut modificari fata de planurile initiale, se va preda cate un exemplar din aceste planuri, avand pe ele confirmarea ca nu s-au facut modificari in timpul executiei.


(4) In timpul executiei lucrarilor se interzic abaterile de la documentatia intocmita de proiectant fara avizul acestuia.

ART. 14


(1) Autoritatile administratiei publice locale detinatoare de instalatii tehnologice din infrastructura tehnico-edilitara aferente serviciului de alimentare cu apa si de canalizare, precum si Operatorul care a primit in gestiune delegata aceste servicii are obligatia sa isi organizeze o arhiva tehnica pentru pastrarea documentelor de baza prevazute la art. 11, astfel incat sa poata fi gasit orice document cu usurinta.


(2) Pentru nevoile curente de exploatare se vor folosi numai copii de pe planurile, schemele si documentele aflate in arhiva.


(3) Instrainarea sub orice forma a planurilor, schemelor sau documentelor aflate in arhiva este interzisa.


(4) La incheierea activitatii de operare, Operatorul va preda pe baza de proces-verbal intreaga arhiva pe care si-a constituit-o, fiind interzisa pastrarea de catre acesta a vreunui document original sau copie.


(5) Fiecare document va avea anexat un borderou in care se vor mentiona:



a) data intocmirii documentului;



b) numarul de exemplare originale;



c) calitatea celui care a intocmit documentul;



d) numarul de copii executate;



e) necesitatea copierii, numele, prenumele si calitatea celui care a primit copii ale documentului, numarul de copii primite si calitatea celui care a aprobat copierea;



f) data fiecarei revizii sau actualizari;



g) calitatea celui care a intocmit revizia/actualizarea si calitatea celui care a aprobat;



h) data de la care documentul revizuit/actualizat a intrat in vigoare;



i) lista persoanelor carora li s-au distribuit copii dupa documentul revizuit/actualizat;



j) lista persoanelor care au restituit la arhiva documentul primit anterior revizuirii/modificarii.


ART. 15


(1) Pentru toate echipamentele se vor intocmi fise tehnice care vor contine toate datele din proiect, din documentatiile tehnice predate de furnizori sau de executanti - daca exista - si din datele de exploatare luate de pe teren certificate prin acte de receptie la preluare care trebuie sa confirme corespondenta lor cu realitatea.


(2) Pe durata exploatarii, in fisele tehnice se vor trece date privind:



a) incidentele sau avariile;



b) echipamentele care au fost afectate ca urmare a incidentului sau avariei;



c) incidentele sau avariile altor echipamente produse de incidentul sau avaria in cauza;



d) reparatiile efectuate pentru inlaturarea incidentului/avariei;



e) costul reparatiilor accidentale sau planificate;



f) lista de piese si/sau subansambluri inlocuite cu ocazia reparatiei accidentale sau planificate; 


g) componenta si echipa Operatorului care a efectuat reparatia accidentala sau planificata; iar in cazul in care reparatia s-a executat de alt agent economic datele de identificare ale acestuia;



h) perioada cat a durat reparatia, planificata sau accidentala;



i) comportarea in exploatare intre doua reparatii planificate;



j) data scadenta si tipul urmatoarei reparatii planificate (lucrari de intretinere curenta, revizii tehnice, reparatii curente si capitale);



k) data scadenta a urmatoarei verificari periodice;



l) buletinele de incercari periodice si dupa reparatii conform specificatiilor tehnice si cerintelor legale.


(3) Fisele tehnice pentru utilajele de baza vor cuprinde si date referitoare la fundatii, echipamente, instalatii de legare la pamant, dispozitive de protectie, instalatii de comanda, teletransmisie si telecomunicatii.


(4) Pentru canale de aductiune si evacuare, cladiri, cosuri de fum si altele asemenea, precum si pentru instalatiile de ridicat, cazane si recipiente sub presiune se va intocmi si folosi documentatia ceruta de normele legale in vigoare.


(5) Separat de fisele tehnice, pentru utilajele de baza (echipament sau aparataj) se va tine o evidenta a lucrarilor de intretinere curenta, revizii tehnice, reparatii curente si capitale.


ART. 16


(1) Utilajele de baza, rezervoarele, echipamentele auxiliare (pompe, motoare), precum si principalele instalatii mecanice (poduri rulante, macarale) trebuie sa fie prevazute cu placute indicatoare cuprinzand datele de identificare pentru echipamentul respectiv in conformitate cu normele in vigoare.


(2) Toate echipamentele mentionate la alin. (1), precum si conductele, barele electrice, instalatiile independente trebuie sa fie marcate dupa un sistem care sa permita identificarea rapida si usor vizibila in timpul exploatarii.


(3) La punctele de conducere a exploatarilor trebuie sa se gaseasca atat schemele generale ale instalatiilor (schemele normale de functionare electrice si mecanice), cat si, dupa caz, cele ale instalatiilor auxiliare (dozatoare, filtre, aer comprimat, alimentarea cu apa a instalatiilor fixe de stins incendiul, iluminatul principal si de siguranta), potrivit specificului activitatii si atributiilor.


(4) Schemele trebuie actualizate astfel incat sa corespunda situatiei reale din teren, iar marcarea din scheme trebuie sa corespunda marcarii reale a instalatiilor conform alin. (2).


(5) Schemele normale de functionare vor fi afisate la loc vizibil.

ART. 17 

(1) Instructiunile si procedurile tehnice interne pe baza carora se realizeaza conducerea operativa a instalatiilor nu permit interpretari diferite pentru aceeasi situatie si contin date asupra echipamentului, metodelor pentru controlul starii acestuia, asupra regimului normal si anormal de functionare si asupra modului de actionare pentru prevenirea incidentelor sau avariilor.


(2) Instructiunile si procedurile tehnice interne delimiteaza exact indatoririle personalului cu diferite specialitati care vor fi preluate in Regulamentul de Organizare si Functionare al Operatorului si in mod corespunzator si in Fisa Postului, indatoriri care concura la exploatarea, intretinerea sau repararea echipamentului si cuprind:



a) indatoririle, responsabilitatile si competentele personalului de deservire;


b) descrierea constructiei si functionarii echipamentului, inclusiv scheme si schite explicative;



c) reguli referitoare la deservirea echipamentelor in conditiile unei exploatari normale (manevre de pornire/oprire, manevre in timpul exploatarii, manevre de scoatere si punere sub tensiune);



d) reguli privind controlul echipamentului in timpul functionarii in exploatare normala;



e) parametrii normali, limita si de avarie ai echipamentului;



f) reguli de prevenire si lichidare a avariilor;



g) reguli de prevenire si stingere a incendiilor;



h) reguli de anuntare si adresare;



i) stabilirea functiilor si meseriilor pentru care este obligatorie insusirea instructiunilor si  procedurilor interne, precum si enumerarea functiilor si meseriilor pentru care este necesara promovarea unui examen sau autorizarea;



j) masuri pentru asigurarea protectiei muncii.


(3) Instructiunile si procedurile tehnice interne se intocmesc si se semneaza de catre coordonatorii locului de munca si se aproba de persoana desemnata de catre directorul general prin decizie cu precizarea datei de intrare in vigoare.


(4) Instructiunile si procedurile tehnice interne se revizuiesc anual sau ori de cate ori este nevoie de catre coordonatorul locului de munca si se certifica prin aplicarea sub semnatura a unei stampile "valabil pe anul......" de catre persoana care le-a aprobat. Modificarile si completarile se aduc la cunostinta sub semnatura personalului obligat sa le cunoasca si sa aplice instructiunea si procedura respectiva de catre coordonatorul locului de munca.


ART. 18


(1) Operatorul serviciului de alimentare cu apa si de canalizare elaboreaza, revizuieste si aplica instructiuni si proceduri tehnice interne.


(2) In vederea aplicarii prevederilor alin.(1), Operatorul intocmeste liste cu instructiunile si procedurile tehnice interne necesare, cu care vor fi dotate locurile de munca. Lista instructiunilor si procedurilor tehnice interne  a Operatorului va cuprinde, dupa caz:

a) instructiuni si proceduri tehnice interne generale;



b) instructiuni si proceduri tehnice interne pentru exploatarea instalatiilor principale;



c) instructiuni sau proceduri tehnice interne pentru principalele utilaje si instalatii auxiliare;



d) instructiuni sau proceduri tehnice interne pentru executarea manevrelor curente;



e) instructiuni sau proceduri tehnice interne pentru lichidarea incidentelor si avariilor;


f) instructiuni sau proceduri tehnice interne pentru protectii si automatizari;



g) instructiuni sau proceduri tehnice interne pentru executarea lucrarilor de intretinere.

 
ART. 19


(1) In instructiunile si procedurile tehnice interne vor descrie schema normala de functionare a fiecarui utilaj, instalatie, echipament si pentru fiecare constructie, mentionandu-se si celelalte scheme admise de functionare a instalatiei, diferite de cea normala, precum si modul de trecere de la o schema normala la una alternativa.


(2) Pe scheme se va figura simbolic starea normala de functionare a elementelor componente.


(3) Abaterile de la functionarea in schema normala de functionare se aproba de conducerea tehnica a Operatorului prin instructiuni si proceduri tehnice interne si se consemneaza atunci cand au loc in evidentele de operare ale personalului de deservire si de conducere operativa.


ART. 20


(1) Personalul de operare va intocmi zilnic situatii cu datele de exploatare daca acestea nu sunt inregistrate si memorate prin intermediul unui sistem informatic. Datele memorate in sistemul informatic sau cele intocmite de personalul de operare reprezinta forma primara a evidentei tehnice.


(2) Documentatia operativa si evidentele tehnice vor fi examinate zilnic de personalul tehnic ierarhic superior, care va dispune masurile necesare pentru eliminarea eventualelor defecte si deranjamente constatate in functionarea instalatiilor sau pentru cresterea eficientei si sigurantei in exploatare.


SECTIUNEA  a 2-a


Indatoririle personalului de operare


ART. 21


(1) Personalul de operare se compune din toti salariatii care deservesc instalatiile de alimentare cu apa si de canalizare, avand ca sarcina de serviciu principala supravegherea functionarii si executarea de manevre in mod nemijlocit la un echipament, intr-o instalatie sau intr-un ansamblu de instalatii.

(2) Subordonarea pe linie de exploatare si tehnico-administrativa, precum si obligatiile, drepturile si responsabilitatile personalului de deservire se trec in instructiunile si procedurile tehnice interne, Regulamentul de Organizare si Functionare al Operatorului, Regulamentul de Ordine Interioara al Operatorului si in Fisa Postului personalului de operare.


(3) Locurile de munca ale personalului de operare in care este necesara desfasurarea activitatii vor fi stabilite de Operator prin proceduri proprii, in functie de:



a) gradul de periculozitate a instalatiilor si a procesului tehnologic;



b) gradul de automatizare a instalatiilor;



c) gradul de siguranta necesar in asigurarea serviciului;



d) necesitatea supravegherii instalatiilor si procesului tehnologic;



e) existenta teletransmisiei datelor si a posibilitatilor de executare a manevrelor de la distanta;



f) posibilitatea interventiei rapide pentru prevenirea si lichidarea incidentelor, avariilor si incendiilor.


(4) Avand in vedere conditiile specifice de realizare a serviciului, Operatorul stabileste ca personalul sa isi indeplineasca atributiile de serviciu si prin supravegherea mai multor instalatii amplasate in locuri diferite.


ART. 22


Principalele lucrari care vor fi cuprinse in Regulamentul de Organizare si Functionare al Operatorului, Regulamentul de Ordine Interioara al Operatorului si in Fisa Postului personalului de operare, privitor la activitatile de exploatare si executie operativa, constau in:



a) supravegherea instalatiilor;



b) controlul curent al instalatiilor;



c) executarea de manevre;



d) lucrari de intretinere periodica;

e) lucrari de intretinere neprogramate;



f) lucrari de interventii accidentale;



g) lucrari de interventii pentru poluari accidentale.

ART. 23


(1) Lucrarile de intretinere periodice sunt cele prevazute in instructiunile furnizorilor de echipamente, Regulamentele de exploatare tehnica si in instructiunile si procedurile tehnice interne care se executa, de regula, fara oprirea utilajelor de baza.


(2) Lucrarile de intretinere curenta neprogramate se executa in scopul prevenirii sau eliminarii deteriorarilor, avariilor sau incidentelor si vor fi definite in fisa postului si in instructiunile de exploatare.

ART. 24


(1) In timpul prestarii serviciului, personalul trebuie sa mentina regimul cel mai sigur si economic in functionarea instalatiilor, in conformitate cu instructiunile si procedurile tehnice interne, care cuprind si regimul de lucru si dispozitiile personalului ierarhic superior pe linie de exploatare sau tehnic-administrativa.


(2) Instalatiile, echipamentele sau utilajele trebuie supravegheate conform sistemului de supraveghere stabilit in fisa postului, daca este in functiune sau rezerva operationala.


(3) Inregistrarea datelor de exploatare se face la intervalul de timp stabilit in procedurile tehnice interne, in conditiile reglementate la art. 20.


(4) In cazul pornirii unor echipamente, la care conform instructiunilor de lucru trebuie asigurata o anumita viteza de incarcare sau paliere de functionare, inregistrarea datelor de exploatare se face la intervalele de timp stabilite, pana la stabilizarea parametrilor normali de functionare.


SECTIUNEA  a 3-a


Analiza si evidenta incidentelor si avariilor


ART. 25


(1) In scopul cresterii sigurantei in functionare a serviciului de alimentare cu apa si de canalizare si al continuitatii serviciului, Operatorul va intocmi Procedura cu privire la analiza operativa si sistematica a evenimentelor nedorite constand in defectiuni, deranjamente, incidente si avarii si la stabilirea masurilor privind cresterea fiabilitatii echipamentelor si schemelor tehnologice, imbunatatirea activitatii de exploatare, intretinere si reparatii si cresterea nivelului de pregatire si disciplina a personalului de operare.


(2) Procedura prevazuta la alin.(1) se va intocmi pe baza prevederilor prezentului Regulament si va fi aprobata de catre ADUNAREA Generala a Asociatiei de Dezvoltare Intercomunitara DUNAREA Braila.

ART. 26


Evenimentele care fac obiectul Procedurii prevazute in art.25 se refera, in principal, la:



a) defectiuni curente;



b) deranjamente la captari, statii de tratare, retele de transport si de distributie a apei;



c) deranjamente la instalatiile de colectare, de transport, la statiile de epurare a apelor uzate si la cele de tratare si depozitare a namolurilor;



d) incidente si avarii;



e) abateri sistematice ale parametrilor apei distribuite;



f) limitari de consum impuse de anumite situatii existente la un moment dat in sistem.

ART. 27 

(1) Defectiunile curente sunt caracterizate ca o abatere de la starea normala sau ca o deficienta a echipamentelor sau a instalatiilor, care nu duce la oprirea acestora.


(2) Defectiunile se constata de catre personalul de operare, conform fisei postului, in timpul supravegherii si controlului instalatiilor, si se remediaza in conformitate cu instructiunile si procedurile tehnice interne aprobate.


(3) Defectiunile constatate conform prevederilor alin. (2) pentru a caror remediere este necesara interventia altui personal decat cel de operare sau oprirea utilajului sau instalatiei se evidentiaza conform prevederilor alin. (6).


(4) Deranjamentele din retelele de transport si distributie conduc la intreruperea serviciului catre utilizatorii alimentati de la o ramura a retelei de transport sau dintr-o retea de distributie.


(5) Deranjamentele din statiile de tratare sau de pompare constau in oprirea prin protectie voita sau fortata a unui echipament sau instalatie, care nu influenteaza in mod direct producerea de apa potabila, fiind caracteristice echipamentelor si instalatiilor anexa. Se considera deranjament si oprirea utilajelor auxiliare care a determinat intrarea automata in functiune a utilajului de rezerva.


(6) Defectiunile si deranjamentele, asa cum sunt reglementate in alineatele de mai sus, vor fi comunicate la Dispeceratul Central de catre personalul indreptatit sa le constate, conform fisei postului, pentru a fi inscrise in Registrul defectiunilor si defectelor.


ART. 28

(1) Se considera incidente urmatoarele evenimente:


a) declansarea sau oprirea fortata a instalatiilor indiferent de durata, dar care nu indeplineste conditiile de avarie;


b) declansarea sau oprirea fortata a utilajelor auxiliare, fara ca acestea sa fie inlocuite prin anclansarea (pornirea) automata a rezervei, care conduce la reducerea cantitatii de apa produsa, transportata sau furnizata;


c) reducerea cantitatii de apa potabila si/sau industriala disponibila sau a parametrilor de livrare a acesteia ori a apelor uzate preluate, sub limitele stabilite prin reglementari, pe o durata mai mare de 60 de minute, ca urmare a defectiunilor din instalatiile proprii.


(2) Prin exceptie de la prevederile alin.(1) nu se considera incidente urmatoarele evenimente:


a) iesirea din functiune a unei instalatii ca urmare a actionarii corecte a elementelor de protectie si automatizare, in cazul unor evenimente care au avut loc intr-o alta instalatie, iesirea din functiune fiind consecinta unui incident localizat si inregistrat in acea instalatie;

b) iesirea din functiune sau scoaterea din exploatare a unei instalatii sau parti a acesteia, ca urmare a unor defectiuni ce pot sa apara in timpul incercarilor profilactice pe partea electrica sau de automatizari, corespunzatoare scopului acestora;

c) iesirea din functiune a unei instalatii auxiliare sau a unui element al acesteia, daca a fost inlocuit automat cu rezerva, prin functionarea corecta a anclansarii automate a rezervei, si nu a avut ca efect reducerea cantitatii de apa livrate utilizatorului sau preluarii apelor uzate de la acesta;


d) scoaterea accidentala din functiune a unei instalatii sau a unui element al acesteia in scopul eliminarii unor defectiuni, daca a fost inlocuit cu rezerva si nu a afectat alimentarea cu apa sau preluarea apelor uzate la/de la utilizatori;


e) scoaterea din exploatare in mod voit a unei instalatii, pentru prevenirea unor eventuale accidente umane sau calamitati;


f) intreruperile sau reducerile in livrarea apei potabile convenite in scris cu utilizatorii care ar putea fi afectati.


ART. 29


(1) Se considera avarii urmatoarele evenimente:


a) intreruperea accidentala, totala sau partiala a livrarii apei potabile catre utilizatori pentru o perioada mai mare de 6 ore;


b) intreruperea accidentala, totala sau partiala a livrarii apei potabile sau industriale catre utilizatorii persoane juridice pe o perioada mai mare decat limitele prevazute in contracte;


c) defectarea sau iesirea accidentala din functiune a utilajelor auxiliare ori a unor instalatii sau subansambluri din instalatiile de producere a apei potabile sau industriale, care conduc la reducerea cantitatilor utilizabile cu mai mult de 30% pe o durata mai mare de 72 de ore;


d) defectarea sau iesirea accidentala din functiune a unor instalatii de producere sau transport al apei potabile sau industriale, indiferent de efectul asupra utilizatorilor, daca fac ca acestea sa ramana indisponibile pe o durata mai mare de 72 de ore;


e) defectarea sau iesirea accidentala din functiune a instalatiilor de producere si transport al apei potabile si industriale, care conduc la reducerea cantitatii livrate cu mai mult de 50% pe o durata mai mare de 1 (una) ora.


(2) Daca pe durata desfasurarii evenimentului, ca urmare a consecintelor avute, acesta isi schimba categoria de incadrare, respectiv din incident devine avarie, evenimentul se va incadra pe toata durata desfasurarii lui in categoria avariei.


ART. 30


Analiza avariei se efectueaza imediat dupa producerea evenimentului respectiv de catre factorii de raspundere ai Operatorului, de regula, impreuna cu cei ai Asociatiei de Dezvoltare Intercomunitara DUNAREA Braila .

ART. 31


Analiza fiecarui incident sau a fiecarei avarii va cuprinde:


a) locul si momentul aparitiei incidentului sau avariei;


b) situatia inainte de incident sau avarie, daca se functiona sau nu in schema obisnuita, cu indicarea abaterilor de la aceasta;


c) cauzele care au favorizat aparitia si dezvoltarea incidentului sau avariei;


d) descrierea cronologica a tuturor evenimentelor pe baza diagramelor, rapoartelor inregistrarilor computerizate si declaratiilor personalului;


e) manevrele efectuate de personal in timpul desfasurarii si lichidarii incidentului sau avariei;


f) situatia functionarii semnalizarilor, protectiilor si automatizarilor;

g) efectele produse de incident sau avarie asupra instalatiilor, daca a rezultat echipament deteriorat, cu descrierea deteriorarii;


h) efectele asupra utilizatorilor, utilitatile nelivrate, durata de intrerupere, valoarea pagubelor estimate sau alte efecte;


i) stadiul verificarilor profilactice, reviziile si reparatiile pentru echipamentul sau protectiile care nu au functionat corespunzator;


j) cauzele tehnice si factorii care au provocat fiecare eveniment din succesiunea de evenimente cauzatoare a incidentului sau avariei;


k) modul de comportare a personalului cu ocazia incidentului sau avariei si modul de respectare a instructiunilor si procedurilor tehnice interne aplicabile acestora;


l) masura in care schema tehnologice sau de functionare a influentat instalatiile afectate de incident sau avarie;


m) situatia procedurilor si instructiunilor tehnice interne de exploatare si reparatii si a cunoasterii lor, cu mentionarea lipsurilor constatate si a eventualelor incalcari ale celor existente;


n) masuri tehnice si organizatorice de prevenire a unor evenimente asemanatoare, cu stabilirea termenelor si responsabilitatilor.


ART. 32


(1) Analiza incidentelor si avariilor trebuie finalizata in cel mult 5 zile de la lichidarea acestora.


(2) In cazul in care pentru lamurirea cauzelor si consecintelor sunt necesare probe, incercari, analize de laborator sau obtinerea unor date tehnice suplimentare, termenul de finalizare a analizei incidentului sau avariei va fi de 15 zile de la lichidarea acesteia.


(3) In cazul in care in urma analizei rezulta ca incidentul sau avaria au avut loc ca urmare a unor deficiente de proiectare a instalatiei, a unor deficiente in montarea instalatiei, precum si a deficientelor echipamentului, calitatii slabe a materialelor sau datorita actiunii ori inactiunii unor persoane fizice sau juridice asupra ori in legatura cu instalatia sau echipamentul supus analizei, rezultatele analizei incidentului sau avariei se vor transmite celor implicati, pentru punct de vedere.


(4) Analiza avariei sau incidentului se face la sediul Operatorului care are in gestiune instalatiile respective, cu participarea proiectantului, furnizorului de echipament si/sau a executantului, dupa caz, participarea acestora fiind obligatorie la solicitarea Operatorului si a Asociatiei de Dezvoltare Intercomunitara DUNAREA Braila.


(5) Daca avaria sau incidentul afecteaza sau influenteaza functionarea instalatiilor aflate in administrarea unor agenti economici, Operatorul, la efectuarea analizei, va solicita acestora transmiterea in maximum 48 de ore a tuturor datelor si informatiilor necesare analizarii avariei sau incidentului.


ART. 33


(1) Rezultatele analizei incidentului sau avariei se consemneaza intr-un formular - tip denumit "Fisa de incident" sau “Fisa de avarie”, la care se vor anexa documentele primare legate de analiza evenimentului.


(2) Continutul minim al fisei de incident sau al fisei de avarie va fi in conformitate cu prevederile art.31.


ART. 34


(1) In vederea asigurarii continuitatii serviciilor de alimentare cu apa potabila si de canalizare, Operatorul va tine o evidenta distincta a intreruperilor si limitarilor in functionarea sistemelor, a duratei intreruperilor sau limitarilor si a cauzelor acestora, inclusiv a celor referitoare la instalatiile interioare ale utilizatorilor, daca au afectat functionarea instalatiilor proprii.

(2) Operatorul va intocmi o situatie centralizatoare a intreruperilor sau limitarilor in furnizarea serviciilor de alimentare cu apa si canalizare pe care o va transmite trimestrial Asociatiei de Dezvoltare Intercomunitara DUNAREA Braila.


ART. 35


(1) In scopul determinarii indicatorilor de fiabilitate in conditii de exploatare Operatorul va face analiza deteriorarii echipamentelor.


(2) Pentru evidentierea deteriorarilor de echipament care au avut loc cu ocazia incidentelor sau avariilor, analiza se face concomitent cu analiza incidentului sau avariei pentru fiecare echipament in parte, rezultatele consemnandu-se intr-un formular - tip denumit "Fisa pentru echipament deteriorat constatat la incident sau avarie", care se anexeaza la fisa incidentului sau avariei.


(3) Pentru evidentierea deteriorarii echipamentelor ca urmare a incercarilor profilactice, manipularii, reparatiilor sau intretinerii necorespunzatoare, neefectuarii la timp a reparatiilor sau reviziilor planificate, a scoaterii din functiune a acestor echipamente sau a instalatiei din care fac parte si care au fost inlocuite cu rezerva (indiferent de modul cum s-a facut aceasta inlocuire), care au avut loc in afara evenimentelor incadrate ca incidente sau avarii, Operatorul va tine o Fisa de evidenta separata pe tipuri de echipamente si cauze.


(4) Evidentierea defectiunilor si deteriorarilor si inscrierea lor intr-o Fisa se face si in perioada de probe de garantie si punere in functiune dupa montare, inlocuire sau reparatie capitala.

 
ART. 36


(1) Fisele de incidente si fisele de avarii, precum si fisele de echipament deteriorat reprezinta documente primare pentru evidenta statistica si aprecierea realizarii indicatorilor de performanta.


(2) Pastrarea evidentei se face la Operator pe toata perioada cat acesta presteaza/furnizeaza serviciile.


(3) La incheierea activitatii de operare se aplica prevederile art.14 alin.(4).


SECTIUNEA a 4-a


Asigurarea sigurantei de functionare a instalatiilor


ART. 37


(1) Pentru cresterea sigurantei in functionare a serviciilor de alimentare cu apa si de canalizare si pentru continuitatea alimentarii cu apa si preluarii apelor uzate, Operatorul intocmeste instructiuni si proceduri tehnice interne prin care se instituie reguli de efectuare a manevrelor in instalatiile apartinand sistemului de alimentare cu apa si de canalizare.


(2) Procedurile prevazute la alin.(1) se vor intocmi pe baza prevederilor art. 18, lit. (d) din prezentul Regulament.


ART. 38


Manevrele in instalatii se executa pentru:


a) modificarea regimului de functionare a instalatiilor sau ansamblului de instalatii, fiind determinate de necesitatile obiective de adaptare a functionarii la cerintele utilizatorilor, realizarea unor regimuri optime de functionare si reducerea pierderilor, avand un caracter frecvent si executandu-se mereu la fel, denumite manevre curente;


b) modificarea configuratiei instalatiilor sau grupurilor de instalatii, fara ca acestea sa aiba un caracter frecvent sau periodic, precum si cele care au drept scop retragerea din exploatare a echipamentelor pentru lucrari sau probe si redarea lor in exploatare, denumite manevre programate;

c) izolarea echipamentului defect si restabilirea circuitului functional tehnologic al instalatiei sau ansamblului de instalatii, executate cu ocazia aparitiei unui incident, denumite manevre de lichidare a incidentelor.


ART. 39


In sensul prezentului Regulament, nu sunt considerate manevre in instalatii modificarile regimurilor de functionare care au loc ca urmare a actiunii sistemelor de automatizare si protectie sau sunt executate curent de personalul de operare asupra sistemelor de reglaj, pe baza instructiunilor si procedurilor tehnice interne de exploatare, fara modificarea schemei de functionare aprobate.


ART. 40


Manevrele trebuie concepute astfel incat:


a) succesiunea operatiilor in cadrul manevrelor sa asigure desfasurarea normala a acestora;


b) trecerea de la starea initiala la starea finala dorita sa se faca printr-un numar minim de operatii;


c) ordinea de succesiune a operatiilor trebuie sa aiba in vedere respectarea procesului tehnologic stabilit prin instructiunile si procedurile tehnice interne de exploatare a echipamentului sau a instalatiei la care se executa manevra;


d) sa fie analizate toate implicatiile pe care fiecare operatie le poate avea atat asupra instalatiei in care se executa manevra, cat si asupra restului instalatiilor legate tehnologic de aceasta, in special din punct de vedere al sigurantei in exploatare;


e) manevra sa se efectueze intr-un interval de timp cat mai scurt, stabilindu-se operatiile care se pot executa simultan fara a se conditiona una pe alta, in functie de numarul de executanti si de posibilitatea supravegherii directe de catre responsabilul de manevra conform fisei postului;


f) sa se tina seama de respectarea obligatorie a normelor de protectie a muncii;


g) fiecare operatie de actionare asupra unui element prin comanda de la distanta sa fie urmata de verificarea realizarii acestei comenzi sau verificarea realizarii efectului corespunzator;


h) persoana care concepe manevra conform fisei postului trebuie sa cunoasca instalatia in care se vor executa operatiile cerute de manevra, sa dispuna de schema detaliata corespunzatoare situatiei din teren si de schema tehnologica de executare a manevrei.


ART. 41


Manevrele in instalatii se efectueaza numai pe baza unui document scris numit foaie de manevra, care trebuie sa contina:



a) tema manevrei;



b) scopul manevrei;



c) succesiunea operatiilor;



d) notatii in legatura cu dispunerea si indeplinirea operatiilor;



e) persoanele care executa sau au legatura cu manevra si responsabilitatile lor conform fisei postului.

ART. 42


Dupa scopul manevrei, foaia de manevra poate fi:



a) foaie de manevra permanenta, al carei continut este prestabilit in instructiunile si procedurile tehnice interne reglementate prin art. 37, alin. (2), putandu-se folosi la:




- manevre curente;




- anumite manevre programate, cu caracter curent;




- anumite manevre in caz de incident, avand un caracter curent;


b) foaie de manevra pentru manevre programate, al carei continut se intocmeste pentru efectuarea de lucrari programate sau accidentale si care prin caracterul sau necesita o succesiune de operatii ce nu se incadreaza in foile de manevra permanente.

ART. 43


Manevrele cauzate de incidente sau avarii se executa fara foaie de manevra. Lichidarea incidentelor se executa pe baza instructiunilor si procedurile tehnice interne reglementate in art. 18, lit. (e) din prezentul Regulament.


ART. 44


(1) Intocmirea, verificarea si aprobarea foilor de manevra se fac de catre persoanele desemnate de Operator, care au pregatirea necesara si asigura executarea serviciului operativ si tehnico-administrativ conform Regulamentului de Organizare si Functionare si Fisei postului.


(2) Nu se admit verificarea si aprobarea foilor de manevra telefonic.


(3) In functie de necesitate, la foaia de manevra se anexeaza o schema de principiu referitoare la manevra care se efectueaza.

(4) Foaia de manevra intocmita, verificata si aprobata se pune in aplicare numai in momentul in care exista aprobarea pentru efectuarea manevrei la echipamentul, instalatia sau ansamblul de instalatii in cauza conform instructiunilor si procedurilor aprobate potrivit reglementarii din art. 37, alin. (2).


ART. 45


Manevrele curente, programate sau accidentale pot fi initiate de persoane prevazute in instructiunile si procedurile tehnice interne aprobate si care raspund de necesitatea efectuarii lor conform atributiilor de serviciu inscrise in Fisa postului.

ART. 46


Executarea manevrelor in cazul lucrarilor normale, programate si al probelor profilactice trebuie realizata astfel incat echipamentul sa nu fie scos din exploatare mai devreme decat este necesar si nici sa nu se intarzie admiterea la lucru.


ART. 47


Operatorul va intocmi Nomenclatorul manevrelor stabilite prin instructiuni si proceduri tehnice interne si a celor stabilite prin decizie a directorului general, care se executa pe baza instructiunilor si procedurilor tehnice interne sau pe baza de foi de manevra permanente.


ART. 48


(1) Darea in exploatare a echipamentelor nou-montate se face conform instructiunilor de proiectare si/sau ale furnizorului de echipament cu privire la probele mecanice, rodajul mecanic, probele tehnologice si punerea in functiune.


(2) In perioadele de probe mecanice ale echipamentelor, manevrele si operatiile respective cad in sarcina organizatiei care executa montajul, cu participarea personalului de exploatare.


(3) Dupa terminarea probelor mecanice si eventual a rodajului in gol, se face receptia preliminara a lucrarilor de constructii-montaj sau lucrarile se preiau de catre beneficiar cu proces-verbal de preluare-primire, dupa care rodajul in sarcina si probele tehnologice cad in sarcina beneficiarului.


ART. 49


(1) Dupa terminarea manevrei se vor inscrie in Registrele de evidente operative ale instalatiei executarea acestora conform foii de manevra, ora inceperii si terminarii manevrei, starea operativa, configuratia, in care s-au adus echipamentele respective, precum si orele la care s-au executat operatiile care prezinta importanta in functionarea echipamentelor, instalatiilor sau ansamblurilor de instalatii.


(2) Este obligatorie inscrierea tuturor montarilor si demontarilor de flanse oarbe folosite pentru blindarea circuitelor, precum si admiterile la lucru, respectiv terminarea lucrarilor, conform instructiunilor si procedurilor tehnice interne.


ART. 50


(1) Trecerea de la schema obisnuita la o alta varianta de schema de functionare se admite numai in cazurile de prevenire de incidente, accidente si incendii, precum si in cazurile de indisponibilitate a unor echipamente componente ale instalatiilor respective, personalul de deservire operativa si de comanda operativa, conform atributiilor din Fisa postului, raspunzand de manevra facuta.


(2) Trecerea de la schema normala la una dintre schemele-varianta se va face pe baza foii de manevra si cu asistenta tehnica din partea personalului de comanda operativa.


ART. 51


Orice persoana care executa, coordoneaza, conduce, dispune, aproba sau participa la pregatirea, coordonarea, efectuarea manevrelor in instalatiile sistemelor de alimentare cu apa si de canalizare trebuie sa cunoasca prevederile privind executarea manevrelor in instalatii si sa le aplice.


CAP. III


Sisteme de alimentare cu apa si de canalizare


ART. 52


Prin sistemele de alimentare cu apa si de canalizare se realizeaza:


a) serviciul de alimentare cu apa potabila, care are drept scop asigurarea apei potabile pentru toti utilizatorii de pe teritoriul unei localitati. apa potabila este destinata, in ordinea prioritatilor, pentru stingerea incendiilor, consumul spitalelor si scolilor, consumul menajer, serviciilor publice, precum si pentru consumul necesar in activitati productive si comerciale;

b) serviciul de alimentare cu apa industriala, care are drept scop asigurarea apei industriale pentru toti utilizatorii de pe teritoriul unei localitati. apa industriala va fi utilizata in functie de necesitatile tehnologice specifice zonei;


c) serviciul de canalizare, care are drept scop asigurarea serviciilor de canalizare pentru toti utilizatorii de pe teritoriul unei localitati. In functie de specificul localitatii, sistemul de canalizare se poate realiza in sistem unitar, divizor sau mixt.


ART. 53


Sursele de apa sunt: sursa de suprafata (fluviul Dunarea) si surse subterane, iar emisari sunt fluviul Dunarea, raurile: Calmatui si Buzau.

ART. 54


Apa livrata si apa descarcata trebuie sa indeplineasca urmatoarele conditii:


a) apa potabila livrata utilizatorilor va avea proprietatile fizico-chimice, biologice si organoleptice conform normativelor in vigoare;

b) apa industriala livrata utilizatorilor va respecta valoarea indicatorilor de calitate stabiliti prin contractul de furnizare;

c) apele descarcate in retelele de canalizare vor indeplini conditiile impuse de normativele in vigoare, de avizele Operatorului care exploateaza instalatiile de canalizare si de acordul Agentiei Nationale pentru Protectia Mediului, prin agentiile regionale din subordine. In cazul in care apele uzate nu se incadreaza in indicatorii de calitate care sa respecte aceste conditii, utilizatorii sistemului public de canalizare au obligatia sa execute instalatii proprii de epurare sau de preepurare a apelor uzate.


ART. 55


(1) Pe traseul retelelor apartinand sistemului de alimentare cu apa si de canalizare este interzisa amplasarea de constructii provizorii sau definitive.


(2) In situatia in care Operatorul constata existenta unor amplasamente prevazute la alin. (1), pe traseul retelelor apartinand sistemului public de alimentare cu apa si de canalizare va cere autoritatii administratiei publice locale competente sa ia masuri pentru intrarea in legalitate.


(3) Pentru constructiile ce urmeaza a fi executate in zona de protectie si de siguranta a conductelor retelelor de alimentare cu apa si de canalizare, autorizatia de construire va fi emisa numai dupa obtinerea avizului Operatorului.


ART. 56


(1) Pentru prevenirea poluarii apei la sursa sau in retea se interzice distrugerea constructiilor, a instalatiilor, imprejmuirilor, portilor, stalpilor de iluminat, semnelor de avertizare, amplasate in zona de protectie sanitara, care, conform legislatiei in vigoare, apartin domeniului public.


(2) Este interzisa afectarea functionarii retelelor de apa si de canalizare prin accesul la manevrarea armaturilor si accesoriilor a altor persoane, cu exceptia celor autorizate de Operator si, in cazuri de forta majora, de pompieri. in acest sens, Operatorul va lua toate masurile de siguranta necesare.


(3) Manevrarea armaturilor si a instalatiilor tehnologice din reteaua de distributie a apei se va face numai de catre personalul de specialitate al Operatorului conform atributiilor de serviciu din fisa postului.


ART. 57


(1) Executarea de catre terti a lucrarilor de orice fel, in special a celor de sapatura, de-a lungul traseelor sau in intersectie cu retelele de apa si de canalizare, precum si a celor de extindere a retelelor de apa si de canalizare se va face numai in baza unui proiect intocmit de un agent economic autorizat, insusit de Operatorul sistemului de alimentare cu apa si de canalizare pe baza unui aviz.


(2) Predarea amplasamentului se va face in prezenta delegatului Operatorului, pe baza unui proces-verbal de primire/predare a instalatiilor existente, proces-verbal ce va obliga constructorul la protejarea, in timpul lucrarilor pe care le efectueaza, a retelelor de apa si de canalizare.


(3) Avarierea sau distrugerea partiala ori totala a unor parti din reteaua de apa si/sau de canalizare, provocata cu ocazia efectuarii de lucrari de constructii, va fi remediata prin grija persoanei juridice vinovate de producerea avarierii sau distrugerii, pe cheltuiala sa, fara ca prin aceasta persoana juridica vinovata sa fie exonerata de plata daunelor produse Operatorului cu privire la imposibilitatea acestuia de a asigura serviciile de apa si/sau de canalizare. Lucrarile se vor efectua imediat dupa avariere sau distrugere, reglementarea aspectelor juridice sau financiare realizandu-se ulterior inlaturarii avariei. Dupa terminarea lucrarilor de remediere reteaua afectata trebuie sa corespunda conditiilor pentru care a fost proiectata.

CAP. IV


Serviciul de alimentare cu apa

SECTIUNEA  1


Dispozitii generale


ART. 58


Serviciul de alimentare cu apa se afla sub conducerea, coordonarea si responsabilitatea autoritatilor administratiei publice locale prin Asociatia de Dezvoltare Intercomunitara DUNAREA Braila si se presteaza prin exploatarea unei infrastructuri tehnico-edilitare specifice de catre Operatorul S.C. Compania de Utilitati Publice DUNAREA Braila S.A., in scopul asigurarii alimentarii cu apa pentru toti utilizatorii din aria de operare, cuprinzand activitatile de captare, tratare, transport, inmagazinare si distributie.

ART. 59


Serviciul de alimentare cu apa se realizeaza pentru satisfacerea urmatoarelor necesitati:



a) consum menajer pentru satisfacerea nevoilor gospodaresti zilnice ale populatiei;



b) consum industrial care utilizeaza apa ca materie prima, inglobandu-se in produsul finit ca apa de racire sau agent termic, ca mijloc de spalare si sortare;



c) consum pentru nevoi zootehnice;



d) consum pentru nevoi publice, asigurandu-se spalatul si stropitul strazilor si a spatiilor verzi, functionarea fantanilor publice si ornamentale;



e) consum pentru stingerea incendiilor;



f) consum tehnologic pentru sistemul de alimentare cu apa si de canalizare la spalatul retelelor de apa si de canalizare, filtrelor, decantoarelor, pregatirea solutiilor de reactivi chimici.


ART. 60


In vederea unei evidente mai usoare si a crearii premiselor luarii unor decizii corecte si in timp real, Operatorul isi va infiinta o baza de date in format electronic, structurata pe urmatoarele domenii:



a) date constructive;



b) date tehnologice;



c) date de cost;



d) date asupra reparatiilor.

ART. 61


Baza de date trebuie sa contina urmatoarele caracteristici constructive si tehnologice:



a) material;



b) dimensiuni;



c) adancime de pozare;



d) anul realizarii;



e) pozitia si marimea bransamentelor, hidrantilor, vanelor;



f) reparatiile executate;



g) presiunea de lucru;



h) presiunea maxima in sistem;



i) presiunea de incercare;



j) viteza apei;



k) sectiunea de control al calitatii apei etc.


ART. 62


Datele legate de elementele conductelor trebuie sa poata fi apelate usor, in vederea introducerii intr-un model de calcul/verificare a retelei, iar pentru toate elementele importante (capetele de tronson, schimbare diametru/material, vane) vor fi date si coordonatele tridimensionale.

SECTIUNEA  a 2-a


Captarea apei


ART. 63


Apa de suprafata sau subterana, folosita ca sursa pentru sistemele de alimentare cu apa a localitatilor, trebuie sa indeplineasca urmatoarele conditii:


a) calitatea corespunzatoare categoriei de folosinta intr-un procent de 95 % din numarul analizelor efectuate pe perioada unui an calendaristic;

b) debitul necesar asigurarii unei distributii continue, avandu-se in vedere variatiile zilnice si sezoniere ale necesarului de apa si tendinta de dezvoltare a localitatii (populatie, edilitar). 


ART. 64


(1) Zona de captare folosita pentru alimentarea cu apa a localitatilor trebuie sa fie protejata in permanenta impotriva activitatilor umane neautorizate. Protejarea zonelor se face prin izolarea acestora prin perimetre de protectie sanitara si controlul activitatilor poluante din teritoriul aferent.


(2) Stabilirea perimetrelor de protectie sanitara se face individualizat pentru fiecare sursa in conformitate cu standardele de proiectare in vigoare.


(3) Zonele de captare a apelor subterane (izvoare captate sau foraje) trebuie sa fie amplasate si construite astfel incat sa fie protejate contra siroirilor de ape si impotriva inundatiilor.


(4) Zonele de captare trebuie imprejmuite pentru prevenirea accesului public si al animalelor si trebuie sa fie prevazute cu panta de scurgere pentru prevenirea baltirii apei in cazul precipitatiilor atmosferice.


(5) Sursa de suprafata - fluviul Dunarea - va fi protejata, prin grija autoritatilor abilitate de activitatile umane neautorizate:



a) industrie poluanta;



b) depozite de deseuri toxice sau periculoase, agricultura intensiva, turism si agrement;



c) depozitarea deseurilor municipale.


(6) Proprietarii terenurilor pe care se afla zonele de protectie sanitara vor fi avertizati in scris asupra restrictiilor de utilizare.


ART. 65


In cazul captarilor din subteran se vor urmari cel putin:



a) nivelul apei in foraj;



b) reglarea debitului de apa extras din foraj astfel incat sa nu fie antrenate particule de nisip si apa sa fie limpede;



c) variatia debitului captabil;



d) protectia contra inghetului;



e) efectuarea analizelor biologice.

ART. 66


In cazul captarii de suprafata se vor urmari cel putin:



a) nivelul apei in zona captarii;


b) variatia debitului de apa si caracteristicile calitative ale apei;



c) curatarea si prevenirea inghetarii apei la gratare;



d) curatarea periodica a gratarelor conform instructiunilor si procedurilor tehnice interne;



e) evacuarea periodica a depunerilor din camerele de priza;



f) masurarea si inregistrarea continua a nivelului apei din fluviului Dunarea si a debitului captat;



g) curatarea, conform instructiunilor si procedurilor tehnice interne, a depunerilor de aluviuni in zona prizelor;



h) producerea unor eventuale fenomene de eroziune a malurilor in vecinatatea captarii;



i) calitatea apei.


ART. 67


Pentru retinerea corpurilor in suspensie se vor lua masuri de prevenire a degradarii barelor gratarelor de catre corpurile mari plutitoare.


ART. 68


Eliminarea peliculelor de ulei sau grasimi se face cu baraje plutitoare absorbante montate in fata gratarelor de la priza.


ART. 69


Sistemul de automatizare si control trebuie sa fie in functiune permanent si sa indice cel putin:



a) starea de functionare/rezerva/avarie a pompelor;



b) starea inchis/deschis a vanelor;



c) debitul de apa preluata;



d) presiunea apei.


ART. 70


Indiferent de tipul captarii, se vor urmari:



a) transmiterea eventualelor situatii deosebite de exploatare, consemnate in Registrul de exploatare, personalului din schimbul urmator;



b) efectuarea analizelor de turbiditate;



c) citirea si transmiterea datelor de la contorul de energie electrica;



d) anuntarea imediata a oricarei defectiuni de functionare si incercarea, in limita competentelor, remedierii acesteia.


ART. 71


La statia de pompare se va urmari:



a) ca instalatia electrica sa respecte cerintele normativelor in vigoare;

b) ca la statiile de pompare importante sa fie asigurata o sursa alternativa temporara pentru alimentarea cu energie electrica;



c) ca sistemele de protectie contra suprasarcinii, a umezelii in motor, a nivelului maxim, a temperaturii pe lagar sa fie functionale, acestea vor fi verificate periodic si reparate numai de personal specializat;


d) controlul zilnic in ce priveste zgomotul, vibratiile produse, durata de functionare, consumul de energie, starea uleiului, temperatura in lagare.


ART. 72


(1) Anual se va intocmi un Program de verificare a pompelor din circuitul productiv. Pentru pompele la care apar probleme se va asigura verificarea de catre personal autorizat. Dupa verificare se vor determina parametrii de functionare ai fiecarei pompe.


(2) Principalii parametri de functionare ai statiei de pompare constand in debitul de apa captat si energia electrica consumata vor fi inregistrati zilnic. Datele preluate si prelucrate pot asigura valori ale indicatorilor de performanta, estimari asupra debitului de apa si economicitatea functionarii statiei.


SECTIUNEA  a 3-a


Tratarea apei brute


ART. 73


(1) Tehnologiile de tratare a apei trebuie corelate cu conditiile specifice fiecarei surse, luandu-se in considerare calitatea si natura sursei. Obiectivul procedeelor de tratare il constituie protectia utilizatorilor impotriva agentilor patogeni si impuritatilor din apa, care pot fi agresive sau periculoase pentru sanatatea omului.


(2) Instalatiile de tratare a apei de suprafata permit 4 etape, prin care se realizeaza bariere de indepartare a contaminarii microbiene:



a) predezinfectie;



b) coagulare, floculare si sedimentare (sau flotare);



c) filtrare;



d) dezinfectie finala.


(3)  Pentru coagulare se folosesc numai substante (reactivi) care sunt avizate sanitar pentru acest scop. Procedeele de coagulare/sedimentare trebuie exploatate in asa fel incat sa asigure:



a) o reducere finala de 75 % a trihalometanilor dupa realizarea investitiei finantata prin Programul Operational Sectorial de Mediu;



b) o turbiditate mai mica de 5 NTU pentru mediana valorilor inregistrate in 24 de ore dupa treptele preliminare dezinfectiei finale;



c) o turbiditate care sa nu fie mai mare de 1 NTU inainte de dezinfectie dupa realizarea  investitiei finantata prin Programul Operational Sectorial de Mediu.

(4) Dezinfectia finala a apei este obligatorie pentru toate instalatiile de tratare a apei care produc apa potabila pentru localitati si au ca sursa apa de suprafata, precum si in cazul folosirii surselor de profunzime.


(5) Dezinfectia apei se face cu substante clorigene si radiatii ultraviolete. Tehnologia de tratare aleasa asigura un timp de contact intre apa si substanta dezinfectanta suficient pentru obtinerea efectului scontat. De asemenea, exista posibilitatea controlului substantei dezinfectante reziduale. Eficienta procesului de dezinfectie corespunde exigentelor din standardul national pentru apa potabila privind reducerea valorilor coliformilor totali si coliformilor fecali.


(6) Procentul de probe necorespunzatoare microbiologic, in reteaua de distributie, nu trebuie sa depaseasca 5% din totalul probelor recoltate intr-un an calendaristic.


ART. 74


Prevederile art. 74 din Regulamentul – cadru al serviciului nu-i sunt aplicabile Operatorului. 


ART. 75


Prevederile art. 75 din Regulamentul – cadru al serviciului nu-i sunt aplicabile Operatorului. 


ART. 76


(1) Dezinfectarea la apele care nu contin materii organice sau substante chimice care formeaza cu clorul compusi cu gust si miros neplacut (in special fenoli), se face prin utilizarea clorului sau a compusilor sai.


(2) In cazul apelor care contin fenoli (dar nu si alti compusi organici ce pot da gust specific de balta), se utilizeaza peroxidul de clor in doze alese astfel incat sa se impiedice formarea in exces a cloritului de sodiu.


(3) apa ce trebuie tratata pentru corectarea gustului, culorii si eliminarea anumitor micropoluanti, pentru distrugerea virusilor si oxidarea materiilor organice la cele cu continut de fenoli, se dezinfecteaza utilizand ozonul in dozele prescrise. in retelele de distributie, dupa ozonizare trebuie facuta o clorinare cu doze reduse pentru controlul calitatii apei prin clorul rezidual.

(4) Pentru obtinerea apei potabile reducerea suspensiilor prin decantare trebuie realizata astfel incat sa se asigure dupa filtrare turbiditati mai mici sau cel mult egale cu 5 NTU (unitati nefelometrice de turbiditate), conform legislatiei in vigoare.


ART. 77


Decantoarele trebuie sa asigure in timpul functionarii atingerea parametrilor proiectati, astfel:



a) sistemul de distributie al apei brute trebuie sa asigure o repartizare uniforma a debitului intre diferitele unitati de decantoare si pastrarea starii de coeziune a flocoanelor din apa coagulata, prin realizarea unor viteze suficient de reduse pentru a nu distruge flocoanele;



b) spatiul de decantare trebuie sa asigure conditiile de depunere a suspensiilor pana la limita ceruta a apei decantate, asigurand vitezele cat mai uniforme si impiedicand formarea curentilor de convectie;



c) sistemul de colectare a apei decantate trebuie sa asigure o prelevare uniforma chiar si pe timp de inghet;



d) spatiul de sedimentare a namolului trebuie sa asigure acumularea volumului de namol rezultat intre doua curatari la decantoarele verticale si longitudinale, iar la decantoarele suspensionale evacuarea namolului trebuie sa se realizeze continuu;



e) sistemul de curatare a namolului trebuie sa asigure evacuarea namolului cu o concentratie cat mai mare, fara a produce reamestecarea lui cu apa din decantor, asigurandu-se o functionare complet automata, iar podul raclor trebuie protejat contra inghetului.


ART. 78


Pentru realizarea unei exploatari optime a instalatiilor de decantare trebuie data importanta reglarii parametrilor determinanti:



a) viteza de sedimentare a particulelor in suspensie;



b) vitezele de circulatie a apei in sectiunea de decantare;



c) randamentul instalatiei reprezentat prin procentul de suspensii retinute din apa bruta.


ART. 79


Pentru buna functionare a filtrelor, Operatorul va lua masurile necesare pentru asigurarea:



a) conditiilor tehnologice si constructive cerute prin proiect pentru:




1. calitatea materialului filtrant si a grosimii stratului;




2. orizontalitatea si reglajul sistemului de drenaj;




3. asigurarea intensitatii de spalare;

4. corecta amplasare si functionalitatea clapetelor de admisie si a dispozitivelor de reglaj;




5. etanseitatea armaturilor din instalatii, in special a vanelor de pe conductele de apa de spalare si aer.



b) coagularii si decantarii prealabile a apei brute care sa asigure la intrarea in filtre o turbiditate de cel mult 10 NTU, preferabil 1 - 2 NTU. Exceptie poate face valoarea turbiditatii de 20 NTU la intrarea in filtre la statiile de tratare Gropeni si Movila Miresii in situatia unor turbiditati mari ale apei brute captate din Dunare;



c) spalarii filtrelor la intervale de timp stabilite in functie de:




1. durata ciclului de filtrare a unei cuve de filtrare, intre doua spalari;




2. numarul total de cuve;




3. instalatiile de spalare;



d) respectarii tehnologiei de spalare a filtrelor pentru a asigura:




1. calitatea ceruta efluentului;




2. productivitatea maxima a instalatiei;




3. consumul minim de apa de spalare si aer.



e) dotarii corespunzatoare a laboratoarelor cu materiale, materii, reactivi si personal calificat. 

ART. 80


Regulile generale dupa care trebuie sa functioneze treapta de dezinfectare sunt:



a) reactivul trebuie introdus acolo unde are eficienta maxima, fiind recomandata utilizarea a doua trepte:




1. treapta I - la intrarea in statia de tratare (preclorare), reactivul si doza alegandu-se astfel incat sa nu rezulte compusi secundari de tip trihalometanilor, cloriti, clorati sau bromati, iar daca acestia apar concentratia sa fie sub valorile legal admise;




2. treapta a II-a - totdeauna pe apa limpezita avand turbiditatea sub 5 NTU si sub 1 NTU dupa realizarea investitiei finantata prin Programul Operational Sectorial de Mediu, cu scopul de a reduce concentratia in agenti patogeni sub limitele prevazute in normele legale;



b) tipul si doza de reactiv sunt alese in functie de tipul de materiale care alcatuiesc reteaua, astfel incat calitatea apei nu trebuie sa se inrautateasca din cauza reactivului de dezinfectare in exces sau in lipsa. In cazul golirii accidentale sau voite a retelei trebuie sa se ia masuri de spalare, astfel incat biofilmul ce se poate produce pe peretele interior al conductei sa fie inactivat pentru a nu permite dezvoltarea microorganismelor. Alegerea tipului de reactiv si doza utilizata se fac in functie de:




1. calitatea apei brute, in unele cazuri fiind necesara utilizarea unor reactivi complementari;




2. temperatura apei;




3. pH-ul apei;




4. modul si eficienta introducerii in apa a reactivului;




5. prezenta unor substante ce pot bloca reactivul prin reactii specifice de oxidare;




6. capacitatea de a genera un volum redus de produsi secundari nedoriti din cauza pericolului pentru sanatatea populatiei;




7. asigurarea biostabilitatii apei furnizate;




8. capacitatea de a avea efect remanent la o doza ce nu trebuie sa depaseasca valoarea maxima;




9. prevederea unei trepte de control final al dozei sau al produsilor secundari.



c) eficienta celorlalte trepte de tratare;

d) tipul de apa si protectia sanitara a acesteia, continutul de substante organice si compusi ai azotului, care pot reactiona cu reactivul, marind consumul;

e) costul dezinfectarii in conditiile asigurarii cerintelor normate de livrare a apei nu trebuie afectat de preluarea, in treapta de dezinfectie, a sarcinilor ce trebuie si pot fi realizate in alte trepte de tratare.


SECTIUNEA  a 4-a


Transportul apei potabile si/sau industriale


ART. 81


Conductele ce transporta apa trebuie sa indeplineasca simultan urmatoarele conditii:



a) sa asigure debitul proiectat de apa in sectiunea respectiva;



b) sa fie etanse, pentru eficienta functionarii si protectia spatiului invecinat;



c) sa reziste la toate presiunile de lucru din sectiunea respectiva;



d) sa pastreze calitatea apei transportate.


ART. 82


La aductiuni se vor realiza amenajarile constructive si dotarile cu echipamentele adecvate pentru masurarea si inregistrarea debitelor, masurarea presiunilor si a sistemului de control si colectare a datelor utilizand un sistem de control si achizitie de date (SCADA) la punerea in functiune a investitiei finantata prin Programul Operational Sectorial de Mediu.


ART. 83


(1) In lipsa aparatelor de masura, determinarea capacitatii de transport a aductiunii se face prin calcul.


(2) Determinarea capacitatii aductiunii prin calcul se face prin stabilirea unor tronsoane de aductiune care:



a) au acelasi diametru;



b) se poate masura presiunea la capetele tronsoanelor;



c) se cunoaste cota topografica a capetelor tronsoanelor;



d) nu sunt prevazute legaturi pentru alimentarea altor utilizatori.


(3) Daca se cunoaste diametrul conductei, distanta intre doua sectiuni, cotele piezometrice ale sectiunilor de capat, se poate calcula debitul folosind o relatie matematica precizata in literatura de specialitate sau pusa la dispozitie de fabricantii conductelor.


ART. 84


In cazul in care aductiunea nu are in dotare un echipament de masurare pentru presiune sau pentru debit si nu sunt prevazute nici amenajarile constructive pentru instalarea lor, determinarea debitului se poate realiza prin folosirea rezervoarelor, asigurandu-se o precizie relativ buna.

ART. 85


Testarea rezistentei conductei la presiune se face dupa metodologia data in proiect, iar in lipsa acesteia se recomanda folosirea prescriptiilor din SR EN 805:2000.


ART. 86


(1) Toate componentele destinate transportului apei vor fi inspectate saptamanal.


(2) Inspectia va fi facuta, de regula, de acelasi personal cu atributii de serviciu in acest sens inscrise in Fisa postului, pentru a se obisnui cu detaliile si a putea sesiza diferentele de la un control la altul. Rezultatul inspectiei se consemneaza intr-o fisa de inspectie al carei continut va fi stabilit prin instructiunile si procedurile tehnice interne prevazute la art. 18, alin. 2, lit. b din prezentul Regulament. Ele stau la baza:



a) intocmirii Planului de intretinere si a executarii lucrarilor necesare;



b) executarii lucrarilor de reparatie, daca este cazul;


c) avertizarii populatiei daca aspectele semnalate sunt legate de cantitatea de apa (oprirea apei, restrictii de furnizare) sau de calitatea acesteia (masuri de dezinfectare suplimentara);



d) luarea masurilor asupra interventiilor neautorizate in zona de protectie sanitara.


(3) In timpul inspectiei se verifica:



a) starea ventilelor de aerisire: integritate, stare de functionare, prezenta apei in camin, anuntandu-se echipa de interventie pentru scoaterea apei din camin si eliminarea cauzelor care au provocat inundarea, starea vopselei;



b) supratraversarile: starea structurii de rezistenta, tendinta raului de erodare a malurilor, suprafetelor vopsite, starea ventilelor de aerisire, starea caii de acces, starea termoizolatiei/hidroizolatiei;



c) starea suprafetei de teren asigurata ca zona de protectie sanitara: depozite de deseuri necontrolate, folosirea substantelor nepermise, utilizarea apei in mod fraudulos, existenta mijloacelor de reperare a conductei, tendinta de lunecare a terenului;



d) mijloacele de combatere a loviturii de berbec: starea constructiei, starea mecanismelor de lucru (recipient hidrofor, valoare presiune, stare vane de reglare, inchiderea de protectie);



e) starea altor mijloace de asigurare a functionarii;



f) verificarea starii mijloacelor prin care sunt prelevate probe de apa in vederea controlului asupra calitatii. Probele de apa potabila vor fi luate numai de personal special instruit, iar probele vor fi centralizate si, pe baza lor, se va realiza raportul anual asupra calitatii apei, conform prevederilor legale in vigoare.

ART. 87


Cand exista mijloace de masurare a parametrilor de functionare, valorile acestora vor fi notate in fisa, iar persoana cu atributii de serviciu conform fisei postului in supravegherea tehnologica a sistemului va verifica daca s-a redus capacitatea de transport, calitatea apei si eventual va solicita cercetari mai amanuntite.

ART. 88


Pentru aductiunile lungi (15 - 150 km), se recomanda implicarea in supravegherea aductiunilor a unui personal angajat care sa locuiasca in zona pentru a evita deplasarile lungi; in caz contrar, vor fi puse la dispozitie mijloace de transport. In cazuri speciale vor fi prevazute cantoane de exploatare si personal permanent.


ART. 89


Lucrarile de intretinere la aductiuni se fac punctual, ca urmare a rezultatului inspectiei sau dupa un Plan anual de intretinere al retelelor de apa, astfel:



a) se verifica si se corecteaza functionalitatea tuturor armaturilor, caminelor: semestrial;



b) se curata si se inierbeaza zonele de protectie sanitara: anual;



c) se etanseaza vanele, se reface scara, capacul, se vopsesc elementele metalice din camine, supratraversari, elemente de semnalizare: anual;



d) se verifica subtraversarile de drumuri nationale si cai ferate: saptamanal;



e) se verifica stabilitatea pamantului pe traseu si eventualele tasari: lunar;



f) se verifica pierderile de apa pe tronsoane: saptamanal;



g) se detecteaza eventuale bransari neautorizate: lunar;

h) se refac sistemele de marcare/semnalizare a aductiunii: anual;



i) se spala tronsoanele unde apar probleme (oxid de fier, dezvoltari biologice): dupa caz.

ART. 90


Prevederile art. 90 din Regulamentul – cadru al serviciului nu-i sunt aplicabile Operatorului. 


ART. 91


Pentru cunoasterea performantelor functionale ale aductiunii si retelei, periodic, se va face verificarea presiunilor, a pierderilor de apa, iar in cazuri mai complexe, un audit de specialitate cu personalul atestat.


ART. 92


(1) In functie de intindere si importanta, sistemul de transport al apei trebuie continuu supravegheat, pentru a asigura debitul sau debitul si presiunea in sectiunea de control.


(2) Aductiunea trebuie verificata prin debitul cu care alimenteaza rezervorul, masurandu-se local debitul si presiunea in sectiunile de control, si prin compararea valorilor obtinute cu valorile din schema generala de functionare a sistemului.


(3) Pentru realizarea unui bilant al apei si pentru a avea o evaluare generala a eficientei sistemului, se va determina marimea pierderii de apa din sistem, prin masurarea simultana a debitelor sau ca valori medii pe perioade de timp, cu ajutorul contoarelor de apa, pe tronsoane.


(4) Pentru determinarea liniei piezometrice in lungul sistemului se vor face masuratori ale presiunii in sectiunile de control ale sistemului care se vor compara cu datele de calcul pentru punerea in evidenta a unor disfunctionalitati pe conducta de aductiune.

ART. 93


Pierderile de apa admisibile pentru o aductiune trebuie sa se situeze la valori sub 5 % din cantitatea de apa tranzitata.


SECTIUNEA a 5-a


Inmagazinarea apei


ART. 94


(1) Constructiile pentru inmagazinarea apei au, in principal, rolul de acumulare a apei pentru compensarea variatiilor orare de debit furnizat, rezerva pentru stingerea incendiilor si alimentarea retelei in situatia unor indisponibilitati aparute la captare sau a conductei de aductiune.


(2) In unele cazuri, constructiile pentru inmagazinarea apei pot indeplini si functii de rupere a presiunii, asigurarea unui timp suficient de contact intre reactivi si apa pentru realizarea unei dezinfectari in bune conditii, inmagazinarea apei pentru spalatul filtrelor.


(3) In cazul in care apa este inmagazinata si stocata intr-o constructie care cuprinde mai mult de un singur compartiment si fiecare compartiment are intrare si iesire proprie, iar compartimentele nu sunt conectate hidraulic intre ele, constructia constituie rezervor de inmagazinare separat, iar in cazul in care compartimentele sunt conectate hidraulic, constructia constituie rezervor de inmagazinare individual.

ART. 95


(1) In rezervorul de inmagazinare apa trebuie sa fie sanogena si curata, sa fie lipsita de microorganisme, paraziti sau substante care, prin numar ori concentratie, pot constitui un pericol potential pentru sanatatea umana si sa indeplineasca cerintele minime de calitate prevazute in legislatia in vigoare.

(2) apa potabila este considerata sanogena si curata daca in proba prelevata la iesirea din rezervorul de inmagazinare valorile pentru parametrii bacterii coliforme, E.coli si streptococi fecali sunt cele prevazute in legislatia specifica si daca rezultatele determinarilor pentru bacteriile coliforme arata absenta acestora in 95 % din probele prelevate, pe durata unui an calendaristic.

ART. 96


Operatorul serviciului de alimentare cu apa asigura prelevarea si analizarea saptamanala a unei probe de apa de la iesirea din fiecare rezervor de inmagazinare in functiune, pentru a verifica conformarea cu valorile parametrilor: bacterii coliforme totale, E. coli, streptococi fecali, numar de colonii la 22 grade C si la 37 grade C, turbiditate si dezinfectantul rezidual.

ART. 97


Operatorul va lua masurile necesare pentru asigurarea unui disponibil de apa potabila inmagazinata care sa acopere minimul necesar pentru o perioada de 12 ore de intrerupere a prelucrarii si livrarii in statiile de tratare.

ART. 98


Rezervoarele de inmagazinare trebuie sa aiba posibilitatea de evacuare a apei de spalare si sa aiba un sistem de acces pentru recoltarea de probe de apa.


ART. 99


Spalarea, curatarea si dezinfectia rezervoarelor de inmagazinare sunt obligatorii si trebuie realizate periodic si ori de cate ori este necesar, iar materialele si substantele de curatare si dezinfectie trebuie sa aiba aviz sanitar de folosire.


ART. 100


Rezervoarele de inmagazinare a apei vor fi exploatate si intretinute astfel incat sa nu permita contaminare din exterior.


ART. 101


Materialele de constructie inclusiv vopselele si substantele de impermeabilizare a instalatiilor de tratare a apei pentru potabilizare si rezervoarele de inmagazinare a apei trebuie sa aiba aviz sanitar de folosire in acest scop.


ART. 102


Vana pentru rezerva intangibila de incendiu trebuie sa fie sigilata in pozitia inchis si se poate deschide numai la dispozitia organelor de paza contra incendiilor.


ART. 103


Personalul de operare, conform Fisei postului, va urmari starea rezervoarelor de inmagazinare, izolatia termica, aerisirea, caile de acces, pierderile de apa si va consemna in Registrul de parametri volumul apei din rezervor, temperatura apei si debitul vehiculat.


ART. 104


Operatorul va asigura protectia calitatii apei in retelele de apa, prin respectarea timpilor maximi de stagnare a apei in rezervoarele de inmagazinare, si o va certifica prin buletine de analiza a apei, efectuate la intervalele maxime impuse prin avize, de organele de sanatate publica abilitate. Efectuarea analizelor la sursa si in retele se va efectua, dupa luarea masurilor de spalare si dezinfectie necesare, ori de cate ori intervin lucrari de inlaturare a avariilor.


SECTIUNEA a 6-a


Distributia apei potabile si/sau industriale


ART. 105


(1) Autoritatile administratiei publice locale prin Asociatia de Dezvoltare Intercomunitara DUNAREA Braila si Operatorul trebuie sa asigure conditiile necesare accesului nediscriminatoriu al tuturor membrilor comunitatii la serviciul de alimentare cu apa.


(2) Dreptul de acces nediscriminatoriu si de utilizare a serviciului este garantat tuturor utilizatorilor in conditii contractuale si cu respectarea prevederilor Regulamentului serviciului si a programelor de reabilitare, extindere si modernizare a sistemelor de alimentare cu apa si de canalizare.


ART. 106


(1) Delimitarea dintre reteaua publica de alimentare cu apa si reteaua interioara de distributie apartinand utilizatorului este caminul de bransament.


(2) Partile componente ale unui bransament sunt:



a) o constructie numita camin de apometru (de bransament), plasata pe domeniul public sau privat, folosita pentru controlul si intretinerea bransamentului, fiind vizibila si accesibila;



b) priza de apa reprezentand punctul de racordare la reteaua de distributie a apei;



c) o conducta de bransament care se leaga la reteaua publica de distributie;



d) armatura (vana) de concesie;



e) contorul de bransament care asigura masurarea debitului de apa furnizata;



f) armatura (vana) de inchidere.


(3) Delimitarea dintre reteaua publica de distributie si instalatia interioara a utilizatorului se face prin contorul de bransament, care este ultima componenta a retelei publice de distributie.


(4) Bransamentul pana la contor, inclusiv caminul de bransament si contorul, apartine retelei publice de distributie a apei, indiferent de modul de finantare a realizarii acestuia.


(5) Caminul de bransament se amplaseaza cat mai aproape de limita de proprietate la 1-2 m pe domeniul public, cu exceptia cazurilor, in care tehnic, acest lucru nu este posibil.

ART. 107


(1) Toti utilizatorii care detin instalatii de utilizare a apei realizate in conditii de legalitate vor avea acces de bransare la retelele sistemului de alimentare cu apa in conditiile legii si ale prezentului Regulament.


(2) Un utilizator trebuie sa aiba, de regula, un singur bransament de apa, mai multe bransamente admitandu-se in cazuri speciale.


ART. 108


(1) Bransarea tuturor utilizatorilor de apa, persoane fizice sau juridice, la retelele de alimentare cu apa se poate face doar in baza avizului definitiv eliberat de Operator la cererea utilizatorului, pe baza proiectului de executie.


(2) Eliberarea avizului se realizeaza in doua faze, si anume:


a) avizul de bransare de principiu, eliberat in vederea obtinerii autorizatiei de construire care cuprinde datele generale privind posibilitatile si conditiile de bransare a utilizatorului, date ce vor sta la baza intocmirii documentatiilor de catre un proiectant autorizat;


b) avizul de bransare definitiv - prin care se insusesc solutiile tehnice adoptate de proiectant prin detaliile de executie. Documentatia anexata la cererea pentru avizul definitiv va contine:




1. memoriu tehnic privind descrierea solutiilor adoptate in cadrul proiectului pentru bransarea la reteaua de alimentare cu apa;




2. scheme de montaj al conductelor de apa;




3. certificatul de urbanism;




4. planul de incadrare in zona, la scara de 1:500;




5. actul de proprietate sau o imputernicire data de proprietar pentru bransare ;




6. planul retelelor in incinta.


(3) Operatorul are obligatia de a elibera avizul definitiv in maximum 30 de zile calendaristice de la depunerea documentatiei complete. in cazul in care in momentul depunerii documentatiei aceasta nu este completa, Operatorul, in termen de maximum 10 zile calendaristice, va solicita, in scris, completarea documentatiei cu documentele care lipsesc, completand in acest sens un borderou-tip care cuprinde toate documentele necesare eliberarii avizului, precum si data la care s-a depus documentatia incompleta.

ART. 109


(1) Executarea lucrarilor de extindere pentru alimentari cu apa, inclusiv a bransamentelor de apa, se va face dupa obtinerea autorizatiei de construire eliberate de autoritatea administratiei publice locale, autorizatie care va avea la baza avizul definitiv al Operatorului.


(2) Se admite montarea contoarelor de apa (apometre) si in cladiri, in general in subsoluri, cu conditia asigurarii de catre utilizator a securitatii in functionare si a accesului Operatorului, stabilindu-se in acest sens clauze contractuale care sa defineasca drepturile si indatoririle fiecarei parti in aceasta situatie.


(3) Darea in functiune a bransamentului de apa se va face dupa receptia acestuia. La receptie se vor efectua probele de presiune si de etanseitate. Punerea in functiune se va face dupa incheierea contractului de furnizare/utilizare intre Operator si utilizator in termenul prevazut in contract.


(4) Realizarea de bransamente fara avizul Operatorului este considerata clandestina si atrage, conform legislatiei in vigoare, raspunderea disciplinara, materiala, civila, contraventionala, administrativa sau penala, dupa caz, atat pentru utilizator, cat si pentru executantul lucrarii.


(5) Receptia si preluarea bransamentului ca mijloc fix se realizeaza conform legislatiei in vigoare.


(6) Intretinerea, reparatiile si inlocuirea totala sau partiala a bransamentului apartinand sistemului, precum si a caminului de bransament sunt in sarcina Operatorului serviciului.

ART. 110

(1) Cheltuielile pentru executarea branșamentului, inclusiv a căminului de apometru, revin autorităților administrației publice locale, județene, iar utilizatorii vor suporta, in conformitate cu prevederile legale in vigoare aplicabile, costurile prevazute si reglementate in Anexa 2 - la  Dispozitii Speciale – Partea de Apa – a Contractului de Delegare a Gestiunii nr.670 din 10.09.2009, cu modificarile si completarile ulterioare, constand in preturile aplicabile utilizatorilor pentru activitatile de bransare si rebransare la sistemul public de alimentare cu apa si pentru alte activitati, aprobate prin Hotararea nr. 27 din 21.12.2017 a Adunarii Generale a Asociatiei, dupa cum urmeaza :

a) preturile documentatiilor de proiectare realizate pentru Utilizatorii din intreaga Arie Delegata, constand in : proiect pentru bransament apa in intreaga arie delegata; proiect  pentru extindere sau deviere retea apa, in scopul asigurarii accesului utilizatorilor la serviciul de alimentare cu apa;

b) preturile pentru eliberarea Avizului de bransare la retelele de distributie apa potabila si a Avizului tehnic de amplasament utilitati - apa, in vederea obtinerii autorizatiei de construire sau in scop informativ - pentru intreaga Arie Delegata;
c) preturile pentru debransare si rebransare pentru toti Utilizatorii din intreaga Arie Delegata Operatorului, in functie de diametrul conductelor, iar pentru utilizatorii rau - platnici sau utilizatorii depistati cu consum fraudulos - dublul cheltuielilor efectuate pentru activitatea de demontare, verificare si montare contor;

d) pretul pentru verificarea contoarelor in laboratorul metrologic propriu autorizat al Operatorului, la cererea Utilizatorului formulata in interiorul termenului de valabilitate a verificarii metrologice (5ani), suportat de catre Operator daca sesizarea Utilizatorului a fost intemeiata si suportat de catre Utilizator daca sesizarea Utilizatorului a fost neintemeiata;
e) taxa schimbare apometru (in situatia deteriorarii sigiliului) / sigilare apometru;

f) pretul pentru depistare pierderi apa prin inspectare conducta cu autolaboratorul in intreaga Arie Delegata la cererea Utilizatorilor.
(2) Execuția lucrărilor se realizează prin grija Operatorului, iar modalitățile de decontare vor fi stabilite în contractul de delegare a gestiunii, dacă este cazul.

(3) Bransamentul pana la contor, inclusiv caminul de bransament si contorul apartin retelei publice de distributie, indiferent de modul de finantare a executiei. Finantarea executiei bransamentului se asigura de Operator, respectiv de Utilizator, corespunzator punctului de delimitare al instalatiilor, conform prevederilor Art.3 litera i) din Legea nr.241/2006, republicata, cu modificarile si completarile ulterioare.


(4) In cazuri bine justificate de catre Operator, daca conditiile tehnice nu permit alta solutie, se poate admite racordarea mai multor utilizatori la acelasi bransament, acestia avand camine de bransament, amplasate conform Art.106 alin.(5), precum si contoare separate montate in aceste camine.

ART. 111


Lucrarile de intretinere la reteaua de distributie se fac de catre personalul cu atributii de serviciu in acest domeniu de activitate conform Fisei postului si constau in:



a) verificarea starii si integritatea hidrantilor si remedierea imediata a deficientelor: capacele de protectie, pierderea de apa, interventia neautorizata, blocarea hidrantilor, existenta inscriptiilor de marcaj, eventual starea de functionare prin deschiderea hidrantului pentru o perioada scurta de timp: saptamanal;



b) verificarea starii caminelor de vane: existenta capacelor, starea capacelor de camin si inlocuirea imediata cu capace mai sigure, starea interioara a caminului (are apa, are deseuri, are legaturi neautorizate, constructia este intreaga, daca scara nu este corodata, piesele metalice sunt vopsite): saptamanal/lunar/anual/dupa caz;



c) verificarea caminelor de bransament: integritate, starea contorului de apa, starea sigiliilor, functionarea si eventual citirea contorului, prezenta apei in camin (se anunta echipa de interventie pentru scoaterea apei din camin si eliminarea cauzelor care au provocat inundarea), tendintele de distrugere: lunar;



d) montarea indicatoarelor rutiere si a celor luminoase de avertizare a pericolelor in zona in care capacele ce se gasesc pe calea rutiera sunt lipsa/defecte: ori de cate ori este necesar;


e) verificarea ca dupa refacerea caii de circulatie capacele sa fie la cota noii cai de rulare: ori de cate ori este necesar;



f) curatarea caminelor, evacuarea apei, repararea caminului, vopsirea partilor metalice: conform Planului de intretinere a retelelor de distributie;



g) verificarea functionarii vanelor, vanelor de reglare a presiunii si ventilelor de aerisire: conform Planului de intretinere a retelelor de distributie;



h) controlul pierderilor de apa: integral, la cel putin 2 ani pentru retelele de distributie;



i) depistarea bransamentelor fraudulos executate: permanent;



j) inlocuirea contoarelor de apa defecte, care functioneaza in afara clasei de precizie sau pentru verificarea metrologica periodica - ori de cate ori este cazul;



k) asigurarea starii normale de functionare a nodurilor in care se preleveaza probe pentru urmarirea calitatii apei, de catre personalul propriu sau de catre organele sanitare: lunar;



l) spalarea tronsoanelor unde viteza de curgere a apei potabile este mica, ca urmare a reducerii consumului: lunar sau la intervale ce se decid in functie de indicatiile organelor de inspectie ale Operatorului sau ale organelor sanitare de inspectie acolo unde se semnaleaza probe bacteriologice proaste (lipsa clorului, prezenta bacteriilor, existenta unei turbiditati mari);



m) verificarea debitului si presiunii la bransamentul utilizatorului, in sectiuni caracteristice: ori de cate ori este nevoie;



n) aerisirea tronsoanelor cu defectiuni de functionare cunoscute: saptamanal.


ART. 112


Toate caracteristicile importante, de natura sa schimbe elementele de siguranta functionarii, vor fi sistematizate si vor fi introduse in Lista supravegherii prioritare sau chiar in cartea constructiei.


ART. 113


Elementele constructive ale sistemului vor fi pozitionate fata de calea de circulatie, in sistemul national de referinta si vor fi pregatite pentru sistemul GIS.


ART. 114


(1) In cazul capacelor caminelor, daca denivelarea depaseste 1 cm, se trece la refacerea alinierii capacului.


(2) O procedura similara se va aplica in cazul corectarii cotelor cutiei de protectie a capatului de sus al tijei de manevra a vanelor ingropate in pamant.

ART. 115 

(1) Atunci cand Programele Operatorului o prevad, cand organele sanitare decid, sau dupa un accident care a avut implicatii asupra calitatii apei - se realizeaza spalarea, spalarea si dezinfectarea sau numai dezinfectarea unor tronsoane din retea sau a intregii retele.


(2) Viteza apei utilizate la spalare trebuie sa fie de minimum 1,5 m/s.


(3) Dezinfectarea se face cu apa clorata cu circa 30 mg Cl/mc care se introduce prin pompare printr-un hidrant pana se umple, pastrandu-se plina minimum 24 ore dupa care se goleste si se spala minimum 1 (una) ora cu apa pana cand analiza de apa rezultata este buna, iar autoritatea sanitara da aviz de punere in functiune a circuitului.


(4) Pentru siguranta, populatia trebuie avertizata si anuntata cand la bransament apa nu indeplineste conditiile de potabilitate.


(5) Spalarea si dezinfectarea se incep cu tronsoanele din amonte pentru a putea fi date in functiune, iar personalul de interventie va fi instruit si dotat cu masca de protectie contra scaparilor de clor.

(6) Cu ocazia spalarii se verifica si etanseitatea vanelor, iar cele defecte se vor inlocui.

 
ART. 116


(1) Pierderile de apa in retea se considera ca fiind normale daca au valori sub 15 % din cantitatea totala intrata in sistemul de distributie.


(2) Lucrarile de reabilitare sau modernizare, dupa caz, se fac obligatoriu, cand pierderea generala de apa (de la captare la utilizator) este mai mare de 20 % in conditiile reglementate prin Contractul de delegare a gestiunii serviciului de alimentare cu apa.


ART. 117

 
Reparatiile se vor face in concordanta cu Procedurile tehnice interne de lucru in functie de:



a) tipul de material;



b) tehnica de lucru propusa si stabilita prin procedura;



c) timpul maxim posibil pentru oprirea apei;



d) posibilitatile si consecintele izolarii tronsonului avariat;



e) asigurarea cu apa a obiectivelor prioritare (spitale, scoli, agenti economici la care intreruperea apei poate fi grava);



f) utilajele ce pot fi aduse pe amplasament depinzand de conditiile meteorologice si de starea vremii, de amplasament, de marimea avariei;



g) existenta avizului Inspectoratului pentru situatii de urgenta sau serviciului comunitar pentru situatii de urgenta, inclusiv a organelor de politie, daca se perturba traficul in zona;



h) existenta unei autorizatii de construire, conform prevederilor legale.

 
ART. 118


Cu ocazia oricarei reparatii, tuburile de azbociment vor fi inlocuite obligatoriu, fiind interzisa repararea acestora sau mentinerea lor in circuit.

ART. 119


(1) In caz de golire a conductei trebuie acordata o atentie sporita modului de evacuare a apei pentru a nu se produce vacuum pe conducta ceea ce poate face posibila aspirarea apei murdare din exteriorul acesteia si aparitia pericolului unor imbolnaviri la utilizator.


(2) Pentru a evita formarea vacuumului, prima armatura care se deschide va fi hidrantul situat la cota cea mai inalta de pe traseul implicat, iar acesta va ramane deschis pana la reumplerea conductei cu apa.


(3) Daca fenomenul de vacuum pe conducta se produce in mod curent pe un tronson oarecare atunci vor fi luate masuri de intercalare a unor ventile de aerisire adecvate (ca pozitie si capacitate).


ART. 120


Hidrantii avariati trebuie inlocuiti cu alti hidranti incercati pe bancul de proba, intrucat produc o pierdere mare de apa. Pentru hidrantii montati pe artere, dar fara vana de izolare, se va analiza solutia introducerii unei vane de izolare, chiar daca este o vana amplasata direct in pamant.


ART. 121


(1) In cadrul lucrarilor de reparatii se poate include si operatiunea de introducere de vane speciale de control automat (limitare) a presiunii in retea pentru reducerea presiunii in perioada de noapte, avand drept scop reducerea pierderilor de apa din retea.


(2) Utilizarea metodei nu inlocuieste solutia de montare a pompelor cu turatie variabila.


ART. 122


Pentru realizarea bransamentelor noi se recomanda folosirea unui procedeu care sa permita realizarea acestuia fara oprirea apei in conducta.


ART. 123


Toate lucrarile de reparatii pe retelele de distributie se vor incheia prin realizarea a doua operatiuni:



a) elaborarea unui document care sa cuprinda operatiunile efectuate, acesta intrand in documentatia tehnica a cartii de constructii la capitolul retea de distributie;



b) intocmirea unei calculatii a costurilor lucrarii care va fi pastrata in documentatia de referinta a tronsonului respectiv de retea de distributie.


ART. 124


La termenul legal se verifica recipientul de hidrofor, fie ca este recipient de hidrofor propriu-zis sau recipient de combatere a loviturii de berbec ori recipient pentru asigurarea amorsarii pompelor, repararea acestuia facandu-se in conditiile stabilite de proiectant si normele ISCIR.


ART. 125


(1) Pentru realizarea unei exploatari eficiente a retelei de distributie a apei, este necesara dezvoltarea unui sistem care sa permita transmiterea informatiilor in timp real din sistem si interpretarea lor pentru a putea lua deciziile necesare sau parametrii sa fie reglati prin intermediul unui sistem de automatizare.


(2) Principalele marimi controlate trebuie sa fie:



a) starea de functionare/rezerva/avarie a pompelor;



b) starea inchis/deschis a vanelor;



c) nivelul/volumul apei in rezervor;



d) presiunea apei in reteaua de distributie, in noduri reprezentative (noduri unde o variatie a presiunii se face cu o modificare importanta a debitului).

ART. 126


(1) Pentru eficientizarea activitatii, Operatorul are un dispecerat prin care se coordoneaza intreaga activitate de operare si este asigurata corelarea informatiilor date de aparatele de masura, cu lucrarile de interventie in retea si cu sesizarile facute de utilizatori.


(2) Dispecerul central trebuie sa fie asigurat cu un sistem de primire a informatiilor, asistat de un program de calculator performant si dublat de un sistem informatic ce poate asigura introducerea sistematica a datelor intr-o baza de date, sa poata fi usor exploatate pentru informatii curente sau pentru realizarea de statistici trimestriale, anuale.


(3) In cadrul dispeceratului trebuie sa se poata depista problemele legate de distributia apei, prin compararea datelor masurate cu cele date prin proiect sau din perioada anterioara de exploatare, realizandu-se un control mai riguros in zona, astfel incat sa se poata masura volumul de apa cerut de utilizatori si identifica zonele cu pierderi mari de apa.


ART. 127


(1) Masurarea debitelor pe reteaua de distributie se face prin montarea pe conducta de plecare a apei din rezervor a unui debitmetru sau contor de apa, putandu-se folosi un debitmetru portabil.


(2) In lipsa contorului, se poate face o determinare a debitului mediu pe un interval relativ mare de timp, pentru a reduce influenta decalajelor intre citirea contoarelor de bransament, daca toate bransamentele sunt contorizate.


(3) In toate cazurile trebuie sa se determine pierderile de apa pe retele de distributie.
 
ART. 128


(1) In cazul unor retele mari, periodic, se fac studii, prin care sa se determine comportarea retelei fata de calitatea si cantitatea de apa introdusa in retea, precum si stabilitatea biologica a apei in conditii reale.


(2) Rezultatele studiului vor fi folosite la luarea unei decizii privind reabilitarea retelei, cresterea nivelului de tratare prin introducerea unor trepte suplimentare in schema de tratare a apei sau cresterea calitatii apei introduse in retea, concomitent cu reabilitarea retelei de distributie.


ART. 129


Proba de presiune se va face dupa o metodologie similara cu cea utilizata la aductiuni.


ART. 130


Pentru eficientizarea activitatii de distributie a apei, se va da o atentie deosebita monitorizarii si reducerii pierderilor de apa, mai ales in cazul utilizarii unei surse de apa sarace, daca solul este sensibil la inmuiere sau daca apa este adusa cu un efort energetic mare (peste 0,5 kwh/mc).


ART. 131


La analizarea costurilor lucrarilor necesare reducerii pierderilor de apa se va face comparatia cu costul unui sistem paralel sau suplimentar celui existent, prin care sa fie redusa cantitatea de apa pierduta.


ART. 132


Strategia controlului pierderilor de apa se structureaza in urmatoarele etape:



a) realizarea unui audit pentru stabilirea nivelului pierderilor;



b) organizarea controlului si analiza sistematica a pierderilor;



c) dotarea cu echipamente pentru detectarea pierderilor;



d) organizarea sistemului de remediere a defectiunilor constatate;


e) evaluarea continua si controlarea efortului pentru estimarea pierderilor;



f) stabilirea limitei din punct de vedere tehnic si economic pana la care remedierea defectiunilor trebuie facuta.

 
ART. 133


Prevederile art. 133 din Regulamentul – cadru al serviciului nu-i sunt aplicabile Operatorului.  


ART. 134


In cazul retelelor alimentate prin pompare, reducerea presiunii in retea se poate face:



a) prin modificarea debitului in cazul pompelor cu turatie variabila, referinta fiind luata de la nodul de retea sensibil la modificarea debitului;



b) prin scoaterea din functiune a pompelor cu turatie constanta, pe baza experientei de exploatare, avand in vedere un consum zilnic aproape constant;



c) prin alegerea unor diametre ale conductelor astfel incat, la modificarea presiunii, ritmul de scadere sa se propage cat mai uniform in retea;



d) prin refacerea retelei, acolo unde este cazul, in sensul asigurarii unei presiuni de baza pentru cladirile cu inaltime mai mica si marirea acesteia la cladirile inalte prin statie de pompare cu hidrofor si pompe cu turatie variabila.

  ART. 135


Prelucrarea sistematica a valorilor obtinute din controlul pierderii de apa se va concretiza prin stabilirea elaborarea Procedurii tehnice interne legate de:



a) comportarea in timp a diferitelor tipuri de materiale;



b) durata reala de viata a unor materiale si a tipurilor de imbinari;



c) mai buna estimare a costurilor de exploatare a retelelor;



d) stabilirea unor valori rationale asupra eficientei retelei;



e) valori de comparat cu realizari din alte localitati/tari;



f) stabilirea unei strategii de control a pierderilor de apa.
 
ART. 136


(1) Orice utilizator are dreptul la un aparat de masurare a consumului pe bransamentul sau.


(2) Montarea apometrelor se va face la toti utilizatorii ca o obligatie a Operatorului, in baza Programului anual de contorizare stabilit de autoritatile administratiei publice locale si cu avizul conform al Asociatiei de Dezvoltare Intercomunitara DUNAREA Braila.


(3) Asigurarea sumelor necesare pentru finantarea contorizarii la bransamentul utilizatorului, prevazuta la alin. (2), va avea prioritate la adoptarea bugetelor autoritatilor administratiei publice locale, iar prin contractul de delegare directa a gestiunii serviciului de alimentare cu apa, incheiat cu Operatorul, se va reglementa care dintre parti va avea in sarcina realizarea aceastei investitii.


(4) Contravaloarea contoarelor de apa montate de utilizatori cu acordul Operatorului, inclusiv contravaloarea montajului acestora, se deconteaza de Operator pe baza documentelor justificative prezentate de utilizatori. Decontarea se face in limita fondurilor cu aceasta destinatie, prevazute in bugetele locale, aprobate potrivit legii, si virate Operatorului, potrivit programelor de investitii stabilite pe baza contractelor de delegare a gestiunii. Pana la montarea contoarelor, consumul facturat nu va depasi consumul stabilit in regim pausal.


(5) Cantitatile efective de apa furnizate se stabilesc pe baza inregistrarilor contorului de bransament.


(6) Pentru utilizatorii care nu poseda aparate de masura, pana la montarea acestora, conform prevederilor de la alin. (2), stabilirea consumului se face in baza criteriilor tehnice privind stabilirea cantitatilor de apa in sistem pausal.


(7) Debitele de apa industriala se stabilesc numai pe baza inregistrarii aparatelor de masurare sau a metodelor de determinare a consumurilor, stabilite de comun acord in contractul de furnizare.


CAP. V


Serviciul de canalizare


SECTIUNEA  1


Colectarea, transportul si evacuarea apelor uzate de la utilizatori


ART. 137


(1) Autoritatile administratiei publice locale prin Asociatia de Dezvoltare Intercomunitara DUNAREA Braila trebuie sa asigure conditiile necesare accesului nediscriminatoriu al tuturor membrilor comunitatii la serviciul de canalizare.


(2) Dreptul de acces nediscriminatoriu si de utilizare a serviciului de canalizare este garantat tuturor utilizatorilor in conditii contractuale, cu respectarea prevederilor prezentului Regulament si a programelor de reabilitare, extindere si modernizare a sistemelor de canalizare.


ART. 138


(1) Delimitarea dintre reteaua publica de canalizare si instalatia interioara de canalizare apartinand utilizatorului este caminul de racord.


(2) Partile componente ale unui racord sunt:



a) o constructie numita camin de racord, plasata pe domeniul public sau privat, folosita pentru controlul si intretinerea racordului, fiind vizibila si accesibila;



b) un dispozitiv tip sifon, instalat in camin cu rolul de a garanta securitatea retelei si care permite totodata racordarea la reteaua de canalizare apartinand utilizatorului;



c) o conducta de racordare, situata intre caminul de racord si reteaua publica de canalizare;



d) un dispozitiv de legatura, realizat conform normelor tehnice in vigoare, permitand legarea conductei de racordare la canalul de serviciu.


(3) Racordul de la camin spre retea, inclusiv caminul de racord cu toate componentele sale apartine retelei publice de canalizare, indiferent de modul de finantare a realizarii acestuia.


ART. 139


(1) Pentru a nu se produce inundarea subsolurilor utilizatorului, in cazul intrarii sub presiune a retelei de canalizare, subsolurile nu vor fi racordate direct la reteaua de canalizare.


(2) Pe legaturile prevazute pentru golirea subsolurilor la canalizare, in vederea evacuarii apelor provenite din retelele interioare de alimentare cu apa si de canalizare in cazul unor defectiuni, se vor monta de catre utilizatori vane si clapete cu sens unic de curgere.


(3) Caminul de racord se amplaseaza astfel:



a) la 1 - 2 m fata de cladire, la imobilele fara curte si fara imprejmuire;



b) imediat dupa caminul uscat de control al canivoului, la imobilele construite in terenuri sensibile de umezire (macroporice);



c) la 1 - 2 m de imprejmuire, in curtea imobilelor cu incinta inchisa;



d) la canalul de serviciu, acolo unde distanta dintre cladire si canalul public este mai mica de 3 m.

 
ART. 140


Evacuarea apelor uzate in retelele de canalizare ale localitatilor este permisa numai daca prin aceasta:



a) nu se degradeaza constructiile si instalatiile retelelor de canalizare si ale statiilor de epurare;



b) nu se diminueaza capacitatea de transport a canalelor prin depuneri sau obturari;



c) nu se aduc prejudicii igienei si sanatatii publice sau personalului de exploatare;



d) nu se perturba procesele de epurare din statiile de epurare sau nu se diminueaza capacitatea acestora;



e) nu se creeaza pericol de explozie;



f) nu afecteaza calitatea apelor uzate si meteorice din sistemul de canalizare.


ART. 141


Deversarea la canalizare se poate face prin intermediul racordului si numai a urmatoarelor categorii de ape uzate:



a) ape uzate menajere;



b) ape uzate industriale;



c) ape uzate orasenesti;



d) ape pluviale;



e) ape uzate provenite de la platformele de depozitare a zapezii.

ART. 142


(1) Orice utilizator care solicita sa fie racordat la sistemul de canalizare trebuie sa depuna la Operator Cerere de racordare. Cererea va fi insotita de certificatul de urbanism, planul de incadrare in zona la scara de 1:500 si actul de proprietate sau o imputernicire data de proprietar pentru racordare.


(2) La solicitarea Avizului de racordare in vederea evacuarii apelor uzate, utilizatorul va pune la dispozitie un proiect executat de catre un proiectant autorizat, respectiv breviare de calcul cu estimari ale debitelor si compozitiei apelor uzate care urmeaza a fi evacuate in canalizarile localitatilor.


ART. 143


Pentru orice modificari privind debitul si/sau calitatea apelor uzate evacuate in retelele de canalizare ale localitatilor de catre agentii economici, ca urmare a extinderii capacitatilor de productie, a modificarii tehnologiilor de fabricatie sau a altor cauze, utilizatorul are obligatia de a cere un nou aviz de racordare, de a obtine avizul autoritatii de sanatate publica si avizul de gospodarire a apelor, iar Operatorul are obligatia sa modifice Contractul de prestare de serviciu.


ART. 144

(1) Cheltuielile pentru executarea racordurilor la utilizator revin autorităților administrației publice locale, județene, iar utilizatorii vor suporta, in conformitate cu prevederile legale in vigoare aplicabile, costurile prevazute si reglementate in Anexa 2 - la Dispozitii Speciale – Partea de Canalizare – a Contractului de Delegare a Gestiunii nr.670 din 10.09.2009, cu modificarile si completarile ulterioare, constand in preturile aplicabile utilizatorilor pentru activitatile de racordare la sistemul public de canalizare si pentru alte activitati, aprobate prin Hotararea nr. 27 din 21.12.2017 a Adunarii Generale a Asociatiei, dupa cum urmeaza : 

a) preturile documentatiilor de proiectare realizate pentru Utilizatorii din intreaga Arie Delegata, constand in : proiect pentru racord canalizare in intreaga arie delegata; proiect  pentru extindere sau deviere retea, in scopul asigurarii accesului utilizatorilor la serviciul de canalizare;

b) preturile pentru eliberarea Avizului de racordare la retelele de canalizare si a Avizului tehnic de amplasament utilitati canalizare in vederea obtinerii autorizatiei de construire sau in scop informativ pentru intreaga Arie Delegata;

c) preturile pentru servicii de vidanjari si desfundari canale efectuate de Operator pe retelele interioare ale Utilizatorilor din intreaga Arie Delegata la cererea acestora, servicii constand in :

1. Desfundat canal nevizitabil cu autocuratitor CSC 10.000 l;

2. Desfundat canal nevizitabil cu autocuratitor CSC 7.000 l;

3. Desfundari usoare tuburi  cu troliu;

4. Desfundari mijlocii tuburi  cu troliu;

5. Desfundari grele tuburi  cu troliu;

6. Desfundari foarte grele tuburi  cu troliu;

7. Desfundari usoare tuburi  cu troliu;

8. Desfundari mijlocii tuburi  cu troliu;

9. Desfundari grele tuburi  cu troliu;
10. Desfundari foarte grele tuburi  cu troliu;

11. Desfundari foarte grele tuburi  cu troliu;

12. Curatire camin tip mic gol;

13. Curatire camin tip mare gol;

14. Curatire camin tip mic plin;

15. Curatire camin tip mare plin;

16. Curatire caldare de scurgere de tip mic la 1-1,5 m adancime;

17. Curatire caldare de scurgere de tip mic la 1,5-2 m adancime;

18. Desfundare si vidanjare camin de vizitare;

19. Desfundari usoare tuburi cu sarma;

20. Desfundari mijlocii tuburi  cu sarma;

21. Desfundari grele tuburi  cu sarma;

22. Desfundari foarte grele tuburi  cu sarma;

23. Desfundari usoare tuburi  cu sarma;

24. Desfundari mijlocii tuburi  cu sarma;

25. Desfundari grele tuburi  cu sarma.

26. Desfundari foarte grele tuburi  cu sarma;

27. Desfundari usoare tuburi  cu sarma;

28. Desfundari mijlocii tuburi  cu sarma;

29. Desfundari grele tuburi  cu sarma;

30. Desfundari foarte grele tuburi  cu sarma;

31. Curatire canal colector.
(2) Execuția lucrărilor se realizează prin grija Operatorului, iar modalitățile de decontare vor fi stabilite în contractul de delegare a gestiunii, dacă este cazul.
(3) Finantarea executiei racordului se asigura de Operator, respectiv de Utilizator, corespunzator punctului de delimitare al instalatiilor.

(4) Legatura realizata intre caminul de racordare si reteaua de canalizare interioara a utilizatorului, inclusiv cea pentru apele meteorice, este in sarcina exclusiva a utilizatorului. Canalizarea si lucrarile de racord trebuie sa fie executate in conditii de etanseitate.


ART. 145


In vederea eliberarii Avizului de racordare, Operatorul:



a) va analiza cantitatile si incarcarile cu impurificatori ale apelor uzate, prognozate a fi evacuate de utilizator, in corelatie cu capacitatea retelelor de canalizare existente in zona de amplasament si a instalatiilor de epurare aferente, pe tipuri de apa uzata;



b) va decide emiterea Avizului de principiu de racordare a utilizatorului, daca reteaua/retelele de canalizare si instalatiile de epurare au capacitatea de preluare necesara noilor 
conditii, indicand amplasamentul caminelor de racord si, daca se impune, necesitatea montarii unor statii de preepurare;



c) refuza emiterea avizului de principiu de preluare a apelor uzate in sistemul de canalizare, amana emiterea sau limitarea provizorie a preluarii debitelor, daca executia racordului necesita realizarea unei redimensionari a retelei de canalizare sau a instalatiilor de epurare existente, in functie de strategia de dezvoltare a retelelor sistemului de canalizare stabilita de autoritatea administratiei publice locale prin Asociatia de dezvoltare Intercomunitara DUNAREA Braila;
d) elibereaza avizul de racordare definitiv, specificand:




1. debitele si concentratiile maxime admisibile ale impurificatorilor apelor uzate evacuate, in sectiunea de control;




2. eventualele restrictii de evacuare in anumite ore sau situatii;




3. masuri de uniformizare a debitelor si concentratiilor substantelor poluante continute;




4. obligatia utilizatorului de a semnala Operatorului toate accidentele sau anomaliile din instalatiile proprii, care pot perturba buna functionare a sistemului de canalizare.


ART. 146


Operatorul are obligatia de a elibera avizul definitiv de racordare in maximum 30 de zile de la depunerea documentatiei complete. In cazul in care in momentul depunerii documentatiei aceasta nu este completa, Operatorul, in termen de maximum 10 zile, va solicita in scris completarea documentatiei cu documentele lipsa, intocmind in acest sens un borderou-tip care cuprinde toate documentele necesare eliberarii avizului, precum si data la care s-a depus documentatia incompleta.


ART. 147 

(1) Inainte de orice racordare la retelele de canalizare, Operatorul serviciului de canalizare va verifica conformarea executiei instalatiilor interioare cu proiectul de realizare a acestor instalatii de canalizare interioara ce a stat la baza avizului de racordare, astfel incat sa fie asigurate posibilitatea tehnica de racordare si compatibilitatea celor doua retele.


(2) Este interzisa montarea oricarui dispozitiv sau oricarei instalatii care poate permite patrunderea apelor uzate in conducta de apa potabila sau industriala, fie prin aspirare datorata fenomenului de ejectie, fie prin refulare cauzata de o suprapresiune produsa in reteaua de evacuare.


ART. 148


(1) Pentru controlul calitatii apelor deversate in reteaua de canalizare, utilizatorii, agentii economici care desfasoara activitati in urma carora rezulta ape uzate din procesele tehnologice, vor prezenta, la cererea organului de control al Operatorului cu sarcini de serviciu inscirse in fisa postului, in acest sens,, buletine de analiza emise de un laborator autorizat.


(2) Buletinele de analiza vor avea o vechime de cel mult 30 de zile calendaristice.


ART. 149


(1) Receptia si preluarea racordului ca mijloc fix se realizeaza conform legislatiei in vigoare.


(2) Intretinerea, reparatiile si inlocuirea totala sau partiala a racordurilor apartinand sistemului, precum si a caminului de racordare sunt in sarcina Operatorului.


(3) In cazul in care apar unele deteriorari ale retelelor de canalizare, inclusiv cu efecte asupra tertilor, si se dovedeste ca acestea se datoreaza neglijentei sau imprudentei din partea unui utilizator, costurile interventiilor Operatorului serviciului de canalizare pentru remedierea situatiei sunt in sarcina utilizatorului vinovat, care este raspunzator de daunele provocate.


ART. 150


Apele uzate provenite de la unitatile medicale si veterinare, curative sau profilactice, de la laboratoarele si institutele de cercetare medicala si veterinara, de la unitatile de ecarisare, precum si de la orice fel de intreprinderi si institutii care, prin specificul activitatii lor, produc contaminare cu agenti patogeni (microbi, virusuri, oua de paraziti) pot fi evacuate in retelele de canalizare ale localitatilor numai cu respectarea urmatoarelor masuri, certificate periodic prin buletine de analiza, eliberate de catre inspectoratele de sanatate publica teritoriale, ce vor fi comunicate Operatorului care are in administrare si exploatare reteaua de canalizare si statia de epurare a localitatii:


a) la unitatile medicale si veterinare, curative sau profilactice realizarea masurilor de dezinfectie a tuturor produselor patologice provenite de la bolnavi se va face conform legislatiei sanitare in vigoare;



b) la laboratoarele institutelor care lucreaza cu produse patologice si la celelalte unitati mentionate, realizarea masurilor de dezinfectie/sterilizare a tuturor produselor patologice se va face conform legislatiei sanitare in vigoare.


ART. 151


Utilizatorul este obligat sa respecte toate normele si normativele in vigoare cu privire la conditiile si calitatea apelor uzate. in acest sens, utilizatorul nu poate deversa in reteaua de canalizare ape uzate care in sectiunea de control contin:



a) materii in suspensie ale caror cantitate, marime si natura constituie un factor activ de erodare a canalelor, provoaca depuneri sau stanjenesc curgerea normala;



b) substante cu agresivitate chimica asupra materialelor din care sunt realizate retelele de canalizare si statiile de epurare a apelor uzate din localitati;



c) substante de orice natura care, plutitoare sau dizolvate, in stare coloidala sau de suspensie, pot stanjeni exploatarea normala a canalelor si statiilor de epurare a apelor uzate sau care, impreuna cu aerul, pot forma amestecuri explozive;



d) substante toxice sau nocive care, singure sau in amestec cu apa din canalizare, pot pune in pericol personalul de exploatare a retelei de canalizare si a statiei de epurare;



e) substante cu grad ridicat de periculozitate;



f) substante care, singure sau in amestec cu apa din canalizare, pot degaja mirosuri care sa contribuie la poluarea mediului inconjurator;


g) substante colorante ale caror cantitati si natura, in conditiile diluarii realizate in reteaua de canalizare si in statia de epurare, determina modificarea culorii apei din resursele de apa in care se evacueaza apele epurate;



h) substante inhibitoare ale procesului de epurare a apelor uzate sau de tratare a namolului;



i) substante organice greu biodegradabile, in cantitati ce pot influenta negativ procesul de epurare a treptei biologice.


ART. 152


(1) In cazul in care in localitate exista un sistem public de canalizare, toti utilizatorii care au contract de furnizare a apei, indiferent daca au sau nu bransament propriu, au obligatia de a deversa apele uzate provenite din activitatile specifice fiecarui tip de utilizator numai in reteaua de canalizare, cu respectarea prevederilor prezentului Regulament.


(2) Utilizatorii care se alimenteaza cu apa din reteaua de distributie sau din surse proprii si care sunt amplasati in zone unde nu exista retele de canalizare au obligatia dotarii cu bazine etanse vidanjabile sau cu statie de epurare compacta locala, construite si exploatate in conditiile 
impuse de autoritatile de mediu si gospodarire a apelor competente. Vidanjarea si evacuarea apelor uzate provenite din astfel de fose se poate realiza fie de catre Operatorul serviciului de canalizare, fie de catre alti agenti economici autorizati, care au obtinut in prealabil avizul Operatorului privind locul si conditiile tehnice de descarcare a apelor uzate provenite din procesul de vidanjare.


(3) Vidanjarea este interzisa in zonele in care exista realizat un sistem public de canalizare, daca Operatorul serviciului de canalizare a notificat utilizatorului acceptul sau de preluare a apelor uzate in sistemul de canalizare si s-a angajat ca va realiza racordul.


ART. 153


(1) Utilizatorii din categoria agentilor economici au obligatia de a controla permanent parametrii apelor uzate industriale, astfel incat la deversarea in reteaua de canalizare sa respecte indicatorii consemnati in avizul de racordare.

(2) In cazul in care apele uzate depasesc incarcarile avizate de Operator sau de organele de gospodarire a apelor competente, se vor lua masuri imediate de incadrare in aceste avize, cu plata, in sarcina utilizatorului, a contravalorii cheltuielilor suplimentare de epurare, precum si a valorii eventualelor pagube produse atat Operatorului, cat si tertilor.


(3) Operatorul poate efectua in sectiunea de masura prelevari de probe si controale in prezenta utilizatorului, in scopul de a verifica daca apele industriale uzate deversate in reteaua de canalizare au calitatile stabilite in conformitate cu prescriptiile tehnice in vigoare sau avizele Operatorului ori autoritatilor de gospodarire a apelor competente.


(4) Proba prelevata din sectiunea de masura va fi reprezentativa si suficienta cantitativ, astfel incat sa poata fi supusa analizelor fizico-chimice si biologico-bacteriologice, astfel:



a) o treime va fi analizata prin grija Operatorului;



b) o treime prin grija utilizatorului;



c) o treime va fi sigilata atat de Operator, cat si de utilizator, constituind proba-martor, si va fi pastrata de una dintre cele doua parti in astfel de conditii incat sa permita conservarea caracteristicilor din momentul prelevarii. Analiza acestei probe, efectuata de un laborator autorizat, agreat de ambele parti, este opozabila analizelor efectuate de oricare dintre cele doua parti.


ART. 154


(1) Determinarea debitelor transportate de canalizare se face in mod curent numai in sectiunea finala a colectorului principal, la intrarea in statia de epurare, pentru cunoasterea debitului introdus in statie.

(2) Pentru cunoasterea capacitatii reale de transport si depistarea acelor tronsoane la care viteza de autocuratare nu este asigurata, se va determina debitul de apa uzata fara contoare, masurand viteza si sectiunea de curgere a apei uzate sau utilizand grafice de calcul care tin cont de:



a) panta colectorului intre camine succesive;



b) nivelul apei in camine;



c) diametrul colectorului.


ART. 155


In vederea depistarii zonelor in care apar infiltratii in cantitati mari ale apei din sol se vor efectua analize ale apei uzate in camine, pentru determinarea consumului biologic de oxigen (CBO(5)).


ART. 156


Pentru cunoasterea debitelor in colectoarele de canalizare trebuie stabilite tronsoane de control pe care se fac masuratori pentru determinarea relatiei dintre inaltimea apei in camin/canal si debitul transportat, care vor reprezenta valori de referinta, pentru aprecierea debitelor in timpul exploatarii.


ART. 157


Proba de etanseitate se va face conform procedurii folosite la receptia lucrarii, indicandu-se si valoarea pierderii admisibile de apa.


ART. 158


Operatorul va asigura supravegherea, cu frecventa stabilita in instructiunile si procedurile tehnice interne, a colectoarelor canalizarii de catre personal calificat, care va verifica periodic, conform sarcinilor de serviciu stabilite in fisa postului, urmatoarele elemente constructive ale retelei de canalizare:


a) existenta si inlocuirea capacelor la caminele care fac zgomot la trecerea vehiculelor;


b) existenta gratarelor la gurile de scurgere;

c) existenta denivelarilor, gropilor, santurilor pe traseul colectorului;


d) existenta resturilor de pamant de pe strada, resturi care pot ajunge in canalizare;


e) baltirea apei la rigola sau in dreptul gurii de scurgere, datorate infundarii sau pozitionarii prea sus a acesteia, dupa fiecare ploaie;


f) functionarea deversoarelor;


g) functionarea gurii de varsare atat la canalizarea in sistem unitar, cat si la reteaua in sistem divizor;


h) existenta mirosului neplacut, caracteristic fermentarii namolului, langa gurile de scurgere sau camine;

         
i) calitatea apelor uzate deversate in retea de agentii economici;


j) prezenta vietuitoarelor in reteaua de canalizare;


k) functionarea statiilor de pompare.

 
ART. 159


O supraveghere atenta se face asupra colectoarelor prin:



a) verificarea starii caminelor si camerelor de intersectie;



b) verificarea nivelului apei in caminele de intersectie;



c) verificarea nivelului apei si a starii caminelor pe colectoarele unde viteza de curgere este in general mica, sub viteza de autocuratare de 0,7 m/s;



d) depistarea prezentei poluantilor cu efecte mari asupra retelei: produse petroliere, produse toxice, agresive,  etc.;


e) verificarea cantitatii si calitatii apelor uzate in sectiunile dinainte stabilite, dar obligatoriu din gura de varsare in emisar.

ART. 160


Principalele lucrari de intretinere ce trebuie executate sunt:



a) verificarea si inlocuirea capacelor de camine si a gratarelor la gurile de scurgere;



b) corectarea cotei ramelor si capacelor de la camine ca urmare a imbunatatirii caii sau in urma tasarilor diferentiate;



c) spalarea colectoarelor;



d) desfundarea colectoarelor blocate cu material sedimentat si cimentat;



e) scoaterea namolului depus in depozitele gurilor de scurgere;



f) umplerea cu apa a gurilor de scurgere;



g) curatarea bazinelor de retentie;



h) inlocuirea gratarelor prevazute pe retea;



i) asigurarea cailor de acces la retea si la toate sectiunile de prelevare de probe;



j) desfiintarea sau aducerea in legalitate a lucrarilor ilegale de racordare.


ART. 161


(1) Spalarea colectoarelor va incepe din SECTIUNEA amonte si se continua pana la racordarea cu un colector mai mare, colector care nu este colmatat, verificand in prealabil, cu ajutorul echipamentelor specializate, daca colectorul nu este rupt si daca nu intra pamantul in acesta.


(2) Daca in colector, prin crapaturi sau rosturile de imbinare, au intrat radacinile pomilor existenti in preajma colectorului, acestea se taie, in scopul deblocarii acestuia, urmand ca, prin decopertare, sa se taie radacinile si din exterior si sa fie refacute imbinarile si tuburile defecte.


(3) In toate cazurile este recomandata inspectia cu camera TV montata pe robot specializat, iar rezultatul vizualizarii va fi arhivat, dupa compararea cu rezultatele anterioare, constituind un moment de referinta pentru deciziile ulterioare.


ART. 162


(1) Spalarea se va face de preferinta cu echipamente speciale de spalat, folosind jeturi de apa de mare viteza, 10 - 20 m/s, asigurata printr-o presiune de 80 - 120 bari in furtunul de transport, urmand ca tehnologia de curatare sa asigure conditiile necesare astfel incat personalul de deservire sa nu intre in contact direct cu apa murdara din colector.


(2) Metoda de spalare cu jet este obligatorie la acele retele la care, datorita constructiei, caminele de inspectie nu sunt vizitabile, au dimensiuni mici si servesc doar pentru inspectia cu mijloace de televiziune in circuit inchis.


ART. 163


O atentie speciala va fi acordata subtraversarilor, sifonarii retelei de canalizare, marcandu-se nivelul apei in caminul amonte, in perioada cand functionarea este normala, la debitul maxim, si va fi verificat acest nivel periodic saptamanal, iar daca nivelul a crescut se va depista cauza.

ART. 164


Spalarea unui tronson important de canalizare poate incepe dupa ce au fost luate masuri adecvate la statia de epurare, care sa tina cont de aportul mare de namol in apa uzata, care poate influenta nefavorabil procesul de epurare.

ART. 165


Gura de varsare a apelor uzate in emisar trebuie controlata dupa fiecare debit mai mare decat debitul mediu al raului, verificandu-se:



a) stabilitatea malurilor raului pe circa 100 m in aval si 500 m in amonte;



b) stabilitatea constructiei gurii de varsare;



c) tendinta raului, la ape mici, de indepartare fata de gura de varsare;



d) tendinta raului de blocare a gurii de varsare;



e) tendinta de modificare a malului opus sub impactul curentului produs de apa evacuata din canalizare;



f) tendinta raului de spalare a albiei langa gura de varsare, fiind necesara o consolidare adecvata, daca este cazul.


ART. 166


Canalul de ocolire care reprezinta si preaplinul statiei de pompare trebuie sa fie functional si accesibil tot timpul.

ART. 167


Se va da o atentie deosebita comportarii statiei de pompare pe durata ploilor ce depasesc frecventa normala, asigurandu-se accesul la statie in orice situatie. Se va verifica functionarea preaplinului si efectul punerii sub presiune a retelei, in amonte.


ART. 168


(1) Electropompele vor trebui sa aiba echipamente de masura pentru parametrii de functionare, debit, presiune, curent si tensiune de alimentare, putere absorbita etc.


(2) Sunt aplicabile totodata prevederile art. 71 si art. 72 din prezentul Regulament.

ART. 169


Gratarele vor fi curatate ori de cate ori este necesar, iar materialele colectate vor fi puse in saci si evacuate.


ART. 170


Statiile de pompare pentru evacuarea apelor la pasaje denivelate vor avea toate pompele montate si vor avea sursa dubla de alimentare cu energie, iar debitul de calcul al statiei de pompare va fi mai mare decat debitul colectat in mod normal.


ART. 171


Pentru lucrarile efectuate este necesar ca:


a) sa se lucreze numai cu personal calificat cu sarcini de serviciu inscrise in fisa postului;



b) personalul sa aiba echipament de protectie si de munca adecvat;



c) sa fie asigurate conditiile necesare de prevenire a accidentelor de munca;



d) in cazul interventiei la colectoare in functiune, durata de interventie sa fie cat mai mica, utilizandu-se schimburi succesive pe perioade scurte de timp.

ART. 172


Lucrarile de remediere a caminelor constau in principal din:



a) reasezarea corecta a capacelor caminelor;



b) inlocuirea capacelor sparte/furate si a gratarelor la gurile de scurgere;



c) repararea scarilor de acces in camine;



d) repararea bazinelor de retentie;



e) intretinerea sistemului de masurare permanenta a debitelor.


ART. 173


(1) Racordarea de noi utilizatori la retea se face numai de catre personalul autorizat cu sarcini de serviciu inscrise in fisa postului, dupa un proiect aprobat de Operator, respectand prevederile art. 139, 142, 145 si 149.


(2) Pentru executarea unor astfel de lucrari, agentii economici, altii decat Operatorul serviciului de canalizare, trebuie sa fie autorizati si vor lucra sub supravegherea personalului Operatorului cu sarcini de serviciu in acest sens inscrise in fisa postului. 

(3) Racordarea poate fi efectuata in unul dintre urmatoarele moduri:



a) utilizand caminul de vizitare atunci cand noul racord este amplasat la o cota ridicata, iar curgerea se asigura gravitational sau, cand racordul este la cota joasa, se va asigura pomparea apei;



b) prin realizarea unui camin nou pe canalul de serviciu.


ART. 174


Pentru subtraversarea cursurilor de apa sau alte subtraversari, sifonul de canalizare va avea realizata o posibilitate de spalare. Se va verifica nivelul apei in caminul amonte si, in momentul in care cota acestuia este mai mare decat este normal, se efectueaza spalarea sau/si curatarea mecanica. La fiecare viitura pe rau se verifica starea subtraversarii.


ART. 175


(1) In general, repararea colectoarelor se realizeaza prin sapatura deschisa cu oprirea apei si deversarea ei la un tronson apropiat sau prin pomparea acesteia din caminul amonte.


(2) Se interzice transportul apei uzate direct prin rigola strazii, luandu-se toate masurile de prevenire a accidentelor atat pentru lucratorii proprii, cat si pentru participantii la trafic.


(3) Lucrarile se fac fara intrerupere pana la terminare, chiar daca se lucreaza in schimburi succesive sau in zile de sarbatoare.


(4) Dupa reparatiile care implica accesul la tubulatura trebuie facuta o proba de etanseitate, folosindu-se apa din tub prin blocarea sectiunii aval si umplerea caminului amonte sau a caminului aval pana la nivelul strazii, avand grija ca presiunea maxima sa nu depaseasca 5 mca, iar apa uzata sa nu ajunga pe carosabil.


(5) La tronsoane mici se va aduce apa curata pentru a evita lucrul in conditii grele.


ART. 176


Toate lucrarile de refacere a retelei de canalizare vor fi trecute in cartea constructiei, intocmindu-se, dupa caz, noi Proceduri tehnice interne de lucru.


ART. 177


(1) Cantitatea de apa uzata evacuata de utilizatorii casnici, in baza contractului de prestare a serviciului de canalizare, reprezinta o cota procentuala cuprinsa intre 80 - 100 % din cantitatea totala de apa rece furnizata si va fi stabilita de catre autoritatile administratiei publice locale prin Asociatia de Dezvoltare Intercomunitara DUNAREA Braila, pe baza unui studiu de specialitate intocmit de catre un agent economic autorizat.


(2) Cantitatea de apa evacuata de catre celelalte categorii de utilizatori se considera a fi egala cu cantitatea de apa consumata. Fac exceptie utilizatorii la care specificul activitatilor face ca o cantitate de apa sa ramana inglobata in produsul finit, caz in care debitul de apa uzata evacuata se va stabili prin masurarea acestuia sau pe baza unui breviar de calcul intocmit de utilizator si insusit de Operator.

3) Utilizatorii care se alimenteaza din surse proprii si care evacueaza apa uzata in reteaua de canalizare vor achita contravaloarea acesteia in baza contractului incheiat cu Operatorul, in care se va specifica modul de masurare sau determinare a cantitatilor evacuate.


SECTIUNEA  a 2-a


Epurarea apelor uzate


ART. 178


Operatorul in exploatarea instatiilor de epurare are obligatia sa realizeze urmarirea continua, prin analize efectuate de laboratoare autorizate, a modului de functionare a acestora, sa pastreze registrele cu rezultatele analizelor si sa puna aceste date la dispozitia personalului imputernicit cu sarcini de inspectie si control.


ART. 179


Incarcarea cu poluanti a apelor uzate se exprima in locuitori echivalenti si se calculeaza pe baza incarcarii medii maxime saptamanale in CBO(5) intrat in statia de epurare in cursul unui an, exceptand situatiile de fenomene hidrometeorologice neobisnuite, cum sunt precipitatiile abundente.

 
ART. 180


(1) Inainte de a fi evacuate in receptorii naturali, apele uzate colectate in retelele de canalizare vor fi supuse unei epurari corespunzatoare, in vederea conformarii cu prevederile legale.


(2) Statiile de epurare a apelor uzate trebuie exploatate si intretinute astfel incat sa se asigure performante corespunzatoare in conditiile climatice locale normale. La exploatarea statiilor de epurare se va tine seama de variatiile sezoniere ale incarcarii cu poluanti.


ART. 181


Epurarea mecanica a apelor uzate trebuie sa asigure indepartarea prin procedee fizice, in special, a materiilor in suspensie, cat si a celor nemiscibile cu apa, separabile gravitational, precum si retinerea partiala a substantelor organice.


ART. 182


Treapta de epurare mecanica trebuie exploatata astfel incat sa se asigure, in functie de tehnologia utilizata:



a) retinerea materiilor in suspensie de dimensiuni mari, care se face in gratare, site, cominutoare;



b) retinerea materiilor nemiscibile cu apa (grasimi, produse petroliere), realizata in separatoare de grasimi;



c) sedimentarea materiilor in suspensie separabile prin decantare, care are loc in deznisipatoare si decantoare;



d) prelucrarea namolurilor.

ART. 183


Treapta mecanica a unei statii de epurare este alcatuita, in principal, din:



a) linia (sau fluxul) apei cu:




1. deversorul din amonte de statia de epurare;




2. bazinul de retentie;




3. gratar;




4. deznisipator;




5. dispozitive de masura a debitelor de apa uzata si de namol;




6. separator de grasimi;



7. decantor primar;




8. statie de pompare ape uzate;




9. conducte si canale tehnologice de legatura;




10. conducta (sau canal) de evacuare a apelor uzate epurate in emisar;




11. gura de evacuare a apelor uzate epurate in emisar.



b) linia (sau fluxul) namolului cu:




1. statie de pompare namol primar;




2. instalatii de sitare a namolului;




3. instalatii de conditionare chimica a namolului;




4. concentrator (sau ingrosator) de namol;




5. instalatii de stabilizare a namolului;




6. rezervoare de fermentare a namolului sau metantancuri, in care are loc fermentarea anaeroba; (decantor IMHOFF)




7. bazine de stabilizare aeroba a namolului sau stabilizatoare de namol;




8. instalatii de deshidratare a namolului;




9. deshidratare naturala pe platforme (paturi) de uscare;




10. deshidratare artificiala sau deshidratare mecanica;




11. depozit de namol deshidratat;




12. conducte si canale tehnologice de legatura.



c) constructii si instalatii auxiliare cu:




1. pavilion tehnologic;




2. statie de suflante;




3. centrala termica;




4. atelier mecanic;




5. remiza utilaje;




6. drum de acces;




7. drumuri, alei si platforme interioare;




8. imprejmuiri si porti;




9. instalatii de alimentare cu energie electrica;




10. instalatii electrice de forta, iluminat si protectie;




11. instalatii de automatizare si AMCR;




12. instalatii de telefonie;




13. canale termice;




14. retele electrice in incinta;




15. retele de apa potabila, pentru incendiu, de canalizare si gaze;




16. lucrari de indiguire, aparari de maluri, lucrari in albie.


ART. 184


Instalatiile de epurare mecanica a apelor uzate trebuie sa asigure, in principal, o eficienta de separare si indepartarea principalelor substante poluante continute, astfel:





- 40 – 60 % pentru materii in suspensie;





- 20 – 40 % pentru CBO(5);





- 20 – 40 % pentru fosfor total si azot organic;





- 25 – 75 % pentru bacteriile coliforme totale.
 
ART. 185


Pentru asigurarea unei functionari corespunzatoare a statiei de epurare, Operatorul trebuie sa aiba o baza de date din care sa rezulte urmatoarele caracteristici fizico-chimice:



a) pentru apa:




1. temperatura;




2. pH-ul;




3. materii totale in suspensie;




4. reziduu fix;



5. consum chimic de oxigen (CCO-Cr);




6. consum biochimic de oxigen (CBO(5));




7. azotul amoniacal;




8. metale grele;




9. sulfuri;




10. cianuri; 





11. azotiti;




12. azotati;




13. fosfor total.



b) pentru namol (biologic, deshidratat):




1. pH-ul;




2. umiditate;




3. materii totale in suspensii;




4. indicele volumetric al namolului;




5. cloruri;




6. sulfati;




7. caracteristicile fizico-chimice ale apei de namol (supernatantului).


ART. 186


(1) Corpurile plutitoare si suspensiile grosiere (bucati de lemn, textile, plastic, pietre), rezultate din curatarea materialelor retinute pe gratare, se gestioneaza ca si deseurile municipale, fiind transportate, de catre Operatorul de salubrizare, in conditiile prevazute de Regulamentul serviciului de salubrizare.


(2) Retinerile pe gratare se depoziteaza temporar in containere inchise; depozitarea nu trebuie sa dureze mai mult de o saptamana.


ART. 187


In timpul exploatarii se vor urmari si consemna parametrii de proces si starea echipamentelor pentru diferite parti ale statiei, pe trepte:



a) masura pentru:




1. temperatura si pH;




3. suspensii solide;




4. CCO-Cr;




5. CBO(5);




6. oxigen dizolvat;



b) gratare:




1. starea de functionare a echipamentelor;



c) statie de pompare:




1. starea de functionare a echipamentelor;



d) aerare:




1. oxigenul dizolvat - in minimum doua puncte;




2. starea de functionare a echipamentelor;



e) decantor secundar:




1. starea de functionare a echipamentelor;



2. reglare debit de namol manual;



f) evacuare efluent: aceiasi indicatori ca pentru influentul statiei de epurare.

 
ART. 188


Apa uzata procesata in statie poate fi utilizata in agricultura pentru irigatii, daca indeplineste caracteristicile si compozitia prevazute in actele normative in vigoare.

 
ART. 189


Exploatarea si intretinerea statiilor de epurare se face numai de catre personal calificat cu atributii de serviciu inscrise in Fisa postului.


SECTIUNEA  a 3-a


Evacuarea namolurilor provenite din statiile de tratare a apei brute


ART. 190


(1) In general, in statiile de tratare a apelor potabile, namolurile provin in proportie de 80 – 85 % din decantoare si 15 – 20 % de la spalarea filtrelor.


(2) Suspensiile din aceste namoluri contin: substante prezente in apa bruta inainte de tratare, ca plancton, substante minerale sau organice floculate, hidroxizi metalici (fier, mangan), precum si substante provenite din procesul de tratare ca adjuvanti cum sunt: hidroxizi metalici provenind din coagulare, in urma reactiilor chimice dintre reactivii de coagulare si floculare si substantele existente in apa de tratat.


(3) Namolurile se caracterizeaza printr-un continut ridicat de apa si in prezent se evacuaza ca atare in emisar sau reteua de canalizare urmand ca dupa punerea in functiune a investitiilor finantate prin Programul Operational Sectorial de Mediu sa fie supuse tratarii conform unor tehnologii speciale in functie de natura namolurilor si treapta schemei de tratare din care provin.


ART. 191


Caracteristicile specifice acestor tipuri de namoluri se refera la:



a) factorii privind natura namolului: concentratia in substanta uscata, continutul in substante volatile, compozitia ponderala elementara, compozitia apei interstitiale;



b) factorii privind structura namolului: vascozitatea aparenta, analiza granulometrica, natura apei continute in namol;



c) factorii privind comportarea namolului la deshidratare: capacitatea de ingrosare, de compresibilitate, de centrifugare si testul de afanare (Capilary Succession Time).

 
ART. 192


Pentru stabilirea modului de utilizare a namolurilor, Operatorul va intocmi gradual o analiza completa a namolurilor produse in statiile de tratare cu precizarea datelor relevante, ca: volumul namolului; cantitatea de substanta uscata exprimata in unitati de greutate; compozitia namolurilor; principalele substante ce il compun; eventualele substante toxice; substante ce apar intamplator in apa si periodicitatea acestei prezente; puterea calorifica a namolurilor (in vederea unei eventuale incinerari), proprietati fizice si mecanice; efect asupra solului, in masura realizarii investitiei finantata prin Programul Operational Sectorial de Mediu.

 
ART. 193

 
Prevederile art. 193 din Regulamentul – cadru al serviciului nu-i sunt aplicabile Operatorului in prezent. 

ART. 194


(1) In scopul economisirii consumului propriu de apa potabila in scopuri tehnologice se recircula apa provenind de la spalarea filtrelor, dupa tratare prin inmagazinarea intr-un bazin de egalizare, extragerea, in general prin sedimentare, a suspensiilor din acestea si pomparea sub un debit continuu, redus ca marime, in capatul amonte al statiei.

  
Prevederile alin. (2), (3) si (4) nu-i sunt aplicabile Operatorului in prezent. 

ART. 195


Prevederile art. 195 din Regulamentul – cadru al serviciului nu-i sunt aplicabile Operatorului in prezent.  


ART. 196


Prevederile art. 196 din Regulamentul – cadru al serviciului nu-i sunt aplicabile Operatorului in prezent. 


ART. 197


Prevederile art. 197 din Regulamentul – cadru al serviciului nu-i sunt aplicabile Operatorului in prezent.


SECTIUNEA  a 4-a


Evacuarea, tratarea si depozitarea namolurilor provenite din statiile de tratare a apei uzate


ART. 198


(1) Namolurile provin din apele uzate, impurificate cu materii in suspensie, cum sunt cele din industrie chimica, metalurgica, industria usoara, industria alimentara, precum si cele provenind din apele uzate aferente canalizarii localitatilor urbane sau rurale.


(2) Evacuarea in emisari a apelor uzate continand materii in suspensie, respectiv a namolurilor retinute in diversele obiecte tehnologice din statiile de epurare, este interzisa.


(3) Namolurile provenite din epurarea apelor uzate se pot clasifica dupa:



a) compozitia chimica in:




1. namol mineral, care contine peste 50 % substante minerale (exprimat in substanta uscata);




2. namol organic, care contine peste 50 % substante volatile (exprimat in substanta uscata);



b) treapta de epurare a statiei din care provine in:




1. namol primar, rezultat din treapta de epurare mecanica;




2. namol secundar, rezultat din treapta de epurare biologica a apei;



c) provenienta apelor uzate in:




1. namolurile din epurarea apelor uzate menajere/orasenesti;




2. namolurile din epurarea apelor uzate industriale.


ART. 199


Pentru a asigura capacitatile necesare manipularii cantitatilor fluctuante de namol, Operatorul va trebui sa tina seama de urmatorii parametri:



a) debitul mediu si cel maxim de namol;



b) capacitatea potentiala de stocare a obiectelor tehnologice din componenta statiei de epurare care realizeaza prelucrarea namolului.


ART. 200 

(1) Pentru prelucrarea si evacuarea namolurilor retinute in statiile de epurare, Operatorul va asigura determinarea caracteristicilor in functie de sursa de provenienta, perioada de stationare in sistem, modalitatea de procesare luata in considerare.


(2) Caracteristicile fizice ale namolurilor sunt:



a) umiditatea;


b) greutatea specifica;



c) culoarea si mirosul;



d) filtrabilitatea;



e) puterea calorica.

(3) Caracteristicile chimice sunt:



a) pH-ul;



b) materialele solide totale;



c) fermentabilitatea;



d) metalele grele;



e) nutrientii.
 
ART. 201


Statiile de pompare trebuie prevazute si cu o a doua sursa alternativa temporara de energie, ce trebuie sa fie total independenta de prima si sa asigure o energie continua in caz de avarie.

 
ART. 202


Pentru marirea vitezei de evaporare namolul va fi supus unui proces de uscare astfel incat umiditatea ramasa dupa aplicarea metodelor de deshidratare mecanice conventionale sa fie redusa in continuare.


ART. 203


In cazul in care namolul are componente care il fac incompatibil cu utilizarea lui, acesta va fi transportat la depozitele de deseuri periculoase sau se va neutraliza termic prin incinerare, in conditiile stabilite de legislatia aplicabila.


ART. 204


(1) In cazul in care concentratiile de metale grele si alti componenti chimici ai namolului sunt sub valorile maxime admisibile stabilite de legislatia in vigoare referitoare la utilizarea acestuia in agricultura, se poate aplica metoda compostarii ce reduce agentii patogeni si produce un material similar cu pamantul natural.


(2) Compostul poate fi folosit in agricultura pentru combaterea eroziunii solului, pentru imbunatatirea proprietatilor solului si pentru recultivarea acestuia.


ART. 205 

Depozitarea namolului are urmatoarele functii:



a) egalizarea debitelor;



b) uniformizarea caracteristicilor namolului in vederea imbunatatirii proceselor de tratare din aval de depozitare;



c) alimentarea uniforma pentru intensificarea operatiilor de concentrare si deshidratare si permit flexibilitatea 



d) optimizarea proceselor pentru concentrare si deshidratare.


ART. 206


Namolul poate fi depozitat in constructii (spatii) special concepute din interiorul statiei de epurare (bazine de omogenizare si paturi de uscare) sau in interiorul obiectelor tehnologice ale statiei de epurare (in basa de colectare a namolului din interiorul decantorului primar sau a decantorului secundar, in bazinele de fermentare a namolului, in concentratoarele gravitationale, in bazinele de aerare, in decantoarele tip Imhoff).


ART. 207


(1) Depozitarea se poate face pe o perioada scurta de timp, in bazinele de decantare sau in rezervoarele de concentrare a namolului. Astfel de depozite sunt folosite in mod limitat si sunt folosite de obicei la statiile de epurare mici unde timpul de depozitare poate varia de la cateva ore pana la 24 ore.

(2) Depozitarea pe termen lung a materiilor solide poate fi realizata in procesele de stabilizare cu perioade lungi de retentie in cazul fermentarii aerobe sau anaerobe.

(3) In instalatiile mici, namolul este de obicei depozitat in decantoare si in bazinele de fermentare.


ART. 208


(1) Namolul deshidratat care nu se valorifica va fi transportat la depozitul de deseuri prin grija Operatorului.


(2) Se interzice depozitarea in alte locuri fara existenta unui acord de mediu in acest sens.


(3) Utilizarea namolurilor si a altor tipuri de reziduuri ce provin de la epurarea apelor uzate orasenesti in agricultura se poate realiza cu conditia respectarii actelor normative in vigoare.


SECTIUNEA  a 5-a


Evacuarea apelor pluviale, meteorice si de suprafata din intravilanul localitatilor


ART. 209


Apele pluviale si de suprafata din intravilanul localitatilor se pot evacua prin reteaua de canalizare realizata in sistem unitar, divizor sau mixt, in functie de specificul localitatii.


ART. 210


(1) In programele anuale de verificari, Operatorul trebuie sa prevada verificarea si curatarea periodica a retelei de canalizare.


(2) Operatorul are obligatia sa intretina curate gurile de scurgere-colectare a apelor meteorice si stradale, scop in care va efectua verificari si curatari periodice. In cazul ploilor torentiale Operatorul va lua masuri de interventie in locurile inundate.


(3) In cazul in care se constata producerea sistematica de inundatii in anumite puncte ale retelei de canalizare, Operatorul impreuna cu autoritatile administratiei publice locale, prin Asociatia de Dezvoltare Intercomunitara DUNAREA Braila, vor lua masuri de redimensionare a conductelor retelei de canalizare, multiplicare si/sau repozitionare a gurilor de scurgere-colectare.


(4) Curatarea rigolelor si gratarelor, pentru asigurarea scurgerii apelor rezultate din topirea zapezilor, se va asigura prin grija Operatorului serviciului de salubrizare, in conformitate cu prevederile Regulamentului serviciului de salubrizare.


ART. 211


(1) Curatarea gurilor de scurgere, cu depozit si sifon, guri de scurgere specifice retelei in procedeu unitar, se face obligatoriu inaintea sezonului ploios si dupa ploi puternice pentru a se putea depista care sunt gurile inactive.


(2) In timpul operatiei de curatare, namolul indepartat manual nu se va depozita direct pe trotuar, ci in saci de plastic, care vor fi transportati la terminarea operatiei la statia de epurare a apelor uzate.


(3) Dupa curatarea mecanica, gura de scurgere se spala, cu apa din cisterna, pentru indepartarea urmelor de namol si asigurarea umplerii gurii cu apa pentru realizarea inchiderii hidraulice.

(4) Personalul care face curatarea va aprecia daca exista namol si sub dispozitivul care asigura garda hidraulica iar daca apa nu curge se va continua spalarea pana se sparge eventualul dop format.


(5) In cazul spalarii mecanice, namolul aspirat de utilaj nu va fi deversat in reteaua de canalizare prin gura de scurgere spalata si nici printr-un camin alaturat pentru a nu provoca accelerarea depunerilor pe colector.

(6) Dupa terminarea operatiunii de spalare, gura de scurgere trebuie sa ramana plina cu apa, verificandu-se daca nivelul ramas este comparabil cu nivelul normal de asigurare a inchiderii hidraulice.

(7) De regula, in ziua urmatoare se va face o inspectie a gurilor de scurgere curatate verificandu-se, prin scoaterea gratarului, daca apa a ramas la cota ce asigura inchiderea hidraulica sau se simte prezenta mirosului caracteristic.


(8) Gura de canalizare care nu are apa sau se simte un miros puternic de canalizare trebuie refacuta deoarece prezinta defectiuni constructive; nu este etansa, pierde apa, sau elementele ce asigura garda hidraulica sunt deteriorate.


ART. 212


In perioadele secetoase, in lipsa precipitatiilor pe o durata mai mare de doua saptamani, trebuie refacuta garda hidraulica la gurile de scurgere care nu sunt amplasate pe strazile pe care se efectueaza activitatea de udare si stropire de catre Operatorul de salubrizare, incepandu-se cu strazile unde se stie ca viteza apei este mica si este mai accelerat procesul de depunere a suspensiilor si inceperea fermentarii.


ART. 213


In cazul existentei bazinelor de retentie pentru preluarea debitelor de apa pluviala si meteorica trebuie avute in vedere si luate masurile necesare pentru:



a) impiedicarea sedimentarii suspensiilor;



b) indepartarea depunerilor imediat dupa trecerea ploii si golirea bazinului pentru ca acestea sa nu intre in putrefactie;



c) mentinerea in stare permanenta de functionare a sistemului de curatare, asigurandu-se protectia contra vandalismului;



d) realizarea unei bune spalari si dezinfectii pentru a impiedica raspandirea mirosului sau a diversilor vectori (muste, tantari), care imprastie bacterii si virusi ce pot afecta sanatatea populatiei din zona;



e) impiedicarea inghetarii apei din precipitatiile cazute iarna, in cazul scaderii temperaturii sub cea de inghet;



f) trebuie adoptate masuri contra tendintei de folosire a bazinelor de retentie drept depozite de gunoi.
 
ART. 214


Principalele lucrari de intretinere sunt:



a) verificarea si inlocuirea gratarelor gurilor de scurgere;



b) scoaterea namolului depus in depozitele gurilor de scurgere;



c) umplerea cu apa a gurilor de scurgere;



d) curatarea bazinelor de retentie.


ART. 215

(1) Cantitatea de apa pluviala si meteorica (precipitatii) lunara, preluata de reteaua de canalizare se determina prin inmultirea cantitatii de apa pluviala si meteorica (precipitatii), comunicata de Agentia Nationala de Meteorologie sau stabilita prin masurare cu pluviometrul pentru luna anterioara emiterii facturii, cu suprafetele totale ale incintelor construite (S1) si a suprafetelor neconstruite (S2), declarate pe proprie raspundere de fiecare utilizator, conform cerintelor Anexei 4 la Contractul de prestare a serviciului public de canalizare si cu valoarea medie ponderata a coeficientilor de scurgere recomandati de STAS-ul (SR) emis de Asociatia de Standardizare din Romania in vigoare.
(2) Formula de calcul a cantitatii de apa pluviala si meteorica (precipitatii) preluata  lunar la reteaua publica de canalizare, de la utilizatorii persoane fizice si juridice din intreaga Arie Delegata Operatorului, va fi prevazuta intr-o Anexa - la Contractul de Prestare a Serviciului Public de Canalizare- Partea Generala .
(3) Valoarea medie ponderata (V.M.P.) a coeficientilor de scurgere, conform Standardului (SR) in vigoare, pentru suprafata construita (S1) si pentru suprafata neconstruita (S2), se stabileste de catre Consiliul Director si se aproba de catre Adunarea Generala a Asociatiei.


CAP. VI


Instalatiile/retelele interioare de alimentare cu apa si de canalizare


ART. 216


(1) Instalatia interioara de alimentare cuprinde ansamblul tehnico-sanitar, de la robinetul de dupa apometru (punctul de delimitare), in sensul de curgere a apei, pana la armatura de utilizare. Reteaua interioara de alimentare cu apa apartine, ca obligatie de intretinere si reparatie, utilizatorului.


(2) Instalatiile interioare de apa si de canalizare care deservesc 2 (doi) sau mai multi proprietari dintr-un condominiu, inclusiv teul de derivatie, sunt instalatii apartinand partilor comune ale condominiului si intra ca obligatie de intretinere si reparatie in sarcina tuturor proprietarilor condominiului.


(3) Instalatiile interioare de apa si de canalizare din cadrul condominiului, care deservesc un singur proprietar, sunt instalatii ce apartin acestuia si intra ca obligatie de intretinere si reparatie in sarcina proprietarului respectiv.


(4) Punctul de delimitare intre instalatiile apartinand partilor comune si instalatiile fiecarui proprietar al condominiului este teul de derivatie, respectiv cotul prin care se schimba directia de circulatie a apei din verticala in orizontala, in cazul proprietarilor care au in proprietate apartamente de la ultimul etaj al unui bloc de locuinte.


ART. 217


In cazul in care lucrarile de realizare a instalatiilor/retelelor interioare conduc la modificarea conditiilor initiale de contractare, acestea se vor efectua dupa obtinerea acordului Operatorului. Contravaloarea lucrarilor de modificare a bransamentului sau a racordului, realizate ca urmare a necesitatii operatiei, se suporta de catre utilizator.


ART. 218


(1) Se interzice executarea unor legaturi intre instalatiile interioare prin care se distribuie apa cu destinatii diferite, precum si cele intre conductele de apa potabila si conducte de apa industriala.


(2) Pentru nerespectarea prevederilor alin. (1) si consecintele rezultate din aceasta raspunzator este detinatorul de instalatii.


(3) Utilizatorilor care au in dotare instalatii interioare, care folosesc apa din alte surse decat sistemul public de alimentare administrat de Operator, le este interzis sa execute legaturi ale acestei instalatii interioare cu instalatia interioara bransata la reteaua publica de distributie a apei.


(4) Se interzice legatura directa intre conductele de aspiratie ale pompelor instalatiilor interioare si bransament. In astfel de situatii utilizatorul poate folosi rezervoare de aspiratie (tampon). 

ART. 219


(1) Utilizatorul are obligatia sa asigure functionarea normala a instalatiei/retelei interioare de alimentare cu apa; in acest sens va executa toate lucrarile de intretinere si reparatie ce se impun in vederea unei exploatari optime.


(2) Utilizatorul poate solicita Operatorului consultanta si indrumare de specialitate, ca servicii suplimentare, pentru constatarea starii tehnice a instalatiilor, etanseitatii si modului de utilizare a apei, in scopul evitarii pierderilor si utilizarii rationale a acesteia.


ART. 220


(1) Instalatia/reteaua interioara de canalizare a utilizatorului se compune din obiecte sanitare, sifoane (inclusiv cele de pardoseala si de terasa), conducte orizontale de legatura, coloane, conducte orizontale de evacuare la caminul de racord, care reprezinta limita retelei interioare (limita de proprietate).

(2) Instalatia/reteaua interioara de canalizare apartine utilizatorului; Operatorul nu are nicio obligatie privind buna functionare a retelei interioare de canalizare.


(3) Racordul imobilelor cu subsoluri echipate cu instalatii sanitare se va executa cu respectarea masurilor speciale contra refularii din colector spre subsol (cu clapete, vane sau cu statii de pompare a apelor uzate).


CAP. VII


Drepturile si obligatiile Operatorului si utilizatorilor


ART. 221

(1) S.C. Compania de Utilitati Publice DUNAREA Braila S.A. persoana juridica romana are competenta si capacitatea recunoscute prin licenta de Operator de a furniza in conditiile prezentului Regulament, serviciile comunitare de utilitati publice de alimentare cu apa si de canalizare si asigura administrarea si exploatarea sistemelor de utilitati publice aferente acestora.

(2) Are calitatea de utilizator al serviciului de alimentare cu apa si de canalizare orice persoana fizica sau juridica ce detine, in calitate de proprietar sau cu drept de folosinta dat de proprietar, un imobil avand bransament propriu de apa potabila si/sau racord propriu de canalizare si care beneficiaza de serviciile Operatorului pe baza unui Contract de furnizare a apei potabile si a unui Contract de prestare a serviciului de canalizare.

(3) Pot fi utilizatori ai serviciului de alimentare cu apa si de canalizare si persoanele fizice sau juridice care nu au bransament propriu de apa potabila, respectiv racord propriu de canalizare, daca exista conditii tehnice pentru delimitarea ori separarea instalatiilor, pentru individualizarea consumurilor si pentru incheierea, in nume propriu, a Contractului de furnizare a apei potabile si a Contractului de prestare a serviciului de canalizare.

(4) Conditiile tehnice pentru delimitarea/separarea instalatiilor vor fi stabilite de Operator pe baza metodologiei elaborate si aprobate de Autoritatea Nationala de Reglementare pentru Serviciile Publice de Gospodarie Comunala.

(5) Principalele categorii de utilizatori ai serviciului de alimentare cu apa si de canalizare sunt:



a) agenti economici;



b) institutii publice;



c) utilizatori casnici: persoane fizice sau asociatii de proprietari/locatari.


ART. 222


(1) Functionarea sistemului de alimentare cu apa si de canalizare trebuie sa fie continua, Operatorul raspunzand pentru neindeplinirea serviciului, in conformitate cu clauzele contractuale sau conditiile de mentinere a licentei.


(2) In cazul lipsei de debit ca urmare a reducerii debitelor de apa ale sursei in caz de seceta sau inghet, distributia apei se va face dupa un program propus de Operator si aprobat de autoritatea administratiei publice locale, program ce va fi adus la cunostinta utilizatorilor in timp util, prin mijloace adecvate (mass-media, afisare la utilizator).


ART. 223


(1) Pentru interventia rapida in caz de necesitate Operatorul, cu acordul proprietarilor, va face marcaje si inscriptii pe cladirile de locuit, alte cladiri din apropiere, imprejmuiri, care vor indica prezenta caminelor de vane si a hidrantilor de incendiu.


(2) Este interzisa blocarea accesului la caminele si hidrantii retelei pentru care s-au executat marcajele si inscriptiile mentionate la alin. (1).
 
ART. 224


In vederea realizarii obiectivelor si sarcinilor ce ii revin in domeniul serviciului de alimentare cu apa si de canalizare a localitatilor, Operatorul trebuie sa asigure:



a) producerea, transportul, inmagazinarea si distributia apei potabile, respectiv preluarea, canalizarea, epurarea si evacuarea apelor uzate;



b) exploatarea sistemelor de alimentare cu apa, respectiv a sistemelor de canalizare in conditii de siguranta si eficienta tehnico-economica, cu respectarea tehnologiilor si a instructiunilor tehnice de exploatare;



c) instituirea, supravegherea si intretinerea, corespunzator dispozitiilor legale, a zonelor de protectie sanitara, a constructiilor si instalatiilor specifice sistemelor de alimentare cu apa potabila, de canalizare si de epurare a apelor uzate;



d) monitorizarea stricta a calitatii apei potabile distribuite prin intermediul sistemelor de alimentare cu apa, in concordanta cu normele igienico-sanitare in vigoare;



e) captarea apei brute, respectiv descarcarea apelor uzate orasenesti in receptorii naturali, numai cu respectarea conditiilor impuse prin acordurile, avizele si autorizatiile de mediu si de gospodarire a apelor;



f) intretinerea si mentinerea in stare de permanenta functionare a sistemelor de alimentare cu apa si de canalizare;



g) contorizarea cantitatilor de apa produse, distribuite si respectiv facturate, cu exceptia cantitatilor de apa consumate in sistem pausal care vor fi contorizate gradual in conditiile reglementate prin prezentul Regulament: 



h) cresterea eficientei si a randamentului sistemelor de alimentare cu apa si de canalizare in scopul reducerii preturilor/tarifelor, prin eliminarea pierderilor in sistem, reducerea costurilor de productie, a consumurilor specifice de materii prime, combustibili si energie electrica si prin reproiectarea, reutilarea si retehnologizarea acestora;



i) limitarea cantitatilor de apa potabila distribuita prin retelele de alimentare cu apa, utilizata in procesele industriale, si diminuarea consumurilor specifice prin recircularea, refolosirea si reutilizarea acesteia.



j) refacerea locului unde a intervenit pentru reparatii sau executia unei lucrari noi, la un nivel calitativ corespunzator, in termen de maximum 30 de zile calendaristice de la terminarea lucrarii, tinand cont de conditiile meteorologice care nu trebuie sa afecteze calitatea acesteia. Imediat dupa remedierea unei avarii care a afectat pavajul in zona de interventie, Operatorul va lua toate masurile pentru asigurarea unor pavaje provizorii, care sa asigure reluarea circulatiei pe portiunile afectate, iar aducerea pavajului la forma si calitatea initiala se va finaliza in aceleasi conditii. Pe toata perioada desfasurarii interventiilor si pana la finalizarea pavajului definitiv, Operatorul va asigura semnalizarea corespunzatoare atat din punct de vedere al executiei, cat si din punct de vedere al sigurantei circulatiei.


ART. 225


(1) Pe toata durata existentei sistemelor de alimentare cu apa si de canalizare, pentru executarea lucrarilor necesare intretinerii si exploatarii acestor sisteme, Operatorul are drept de servitute asupra proprietatilor afectate de sistemul de alimentare cu apa si de canalizare indiferent de proprietar, servitutea realizandu-se cu titlu gratuit pe toata durata existentei sistemelor.


(2) Daca cu ocazia interventiilor pentru retehnologizari, reparatii, revizii, avarii se produc pagube proprietarilor din vecinatatea sistemelor de alimentare cu apa si de canalizare, Operatorul are obligatia sa le plateasca acestora despagubiri, in conditiile legii. 
Proprietarul terenului afectat de exercitarea dreptului de servitute va fi despagubit pentru prejudiciile cauzate. Cuantumul despagubirii se stabileste, pe baza unei expertize, prin acordul partilor sau, in cazul in care partile nu se inteleg, prin hotarare judecatoreasca.


(3) Operatorul are obligatia sa tina evidente distincte pentru serviciul de alimentare cu apa si pentru serviciul de canalizare, avand contabilitate separata pentru fiecare tip de serviciu si localitate de operare in parte.

ART. 226


Operatorul are obligatia:



a) sa respecte obligatiile asumate prin Contractul de furnizare a apei potabile si prin Contractul de prestare a serviciului de canalizare;



b) sa respecte prevederile prezentului Regulament al serviciului de alimentare cu apa si de canalizare;



c) sa ia masurile necesare pentru remedierea operativa a defectiunilor aparute la sistemele de alimentare cu apa si de canalizare, precum si masuri operative de inlaturare a consecintelor si pagubelor rezultate;



d) sa presteze serviciul de alimentare cu apa si de canalizare la toti utilizatorii cu care a incheiat Contracte de furnizare a apei potabile si de prestare a serviciului de canalizare;



e) sa serveasca toti utilizatorii din aria de acoperire pentru care a fost licentiat;



f) sa respecte indicatorii de performanta aprobati de autoritatile administratiei publice locale prin Asociatia de Dezvoltare Intercomunitara DUNAREA Braila;



g) sa furnizeze date si sa asigure accesul la documentele de evidenta din care rezulta prestarea serviciului - Asociatiei de Dezvoltare Intercomunitara DUNAREA Braila, autoritatilor administratiei publice locale, Autoritatea Nationala de Reglementare pentru Serviciile Publice de Gospodarie Comunala, precum si institutiilor statului cu competente in activitatea de indrumare si control a activitatii Operatorului;



h) sa aplice metode performante de management general, tehnic, economic si al resurselor umane, care sa conduca la realizarea indicatorilor de performanta si la reducerea costurilor de operare;



i) sa furnizeze apa potabila la parametrii de potabilitate impusi de actele normative in vigoare, in conditiile reglementate de prezentul Regulament, sa asigure valoarea debitelor si a presiunii de serviciu, indiferent de pozitia utilizatorului in schema de functionare a 
sistemului de alimentare cu apa potabila conform clauzelor Contractului de furnizare a apei potabile. Parametrii de calitate ai apei industriale furnizata de catre Operator sunt cei definiti in prezentul Regulament.

j) sa asigure preluarea apelor uzate, pluviale si meteorice la sistemul de canalizare si sa verifice calitatea acestora;



k) sa intretina si sa verifice periodic conform dispozitiilor de metrologie in vigoare functionarea contoarelor de masurare a cantitatilor de apa si sa utilizeze pentru sigilare numai sigilii cu serie unica de identificare pentru a preveni sigilarea neautorizata;


l) sa verifice si sa repare in laboratorul metrologic propriu autorizat, la sesizarea utilizatorului, contorul defect sau suspect de inregistrari eronate. Contorul defect sau suspect de inregistrari eronate instalat pe bransamentul utilizatorului, se demonteaza de catre Operator si se supune verificarii in laboratorul metrologic propriu autorizat. La solicitarea scrisa si motivata a utilizatorului, verificarea se poate face si in alt laborator metrologic autorizat. In cazul in care verificarea se face la cererea utilizatorului, in interiorul termenului de valabilitate a verificarii metrologice, cheltuielile de demontare, verificare si montare vor fi suportate astfel: de catre Operator, daca sesizarea a fost intemeiata sau de catre utilizator, daca sesizarea a fost neintemeiata.



m) sa schimbe, pe cheltuiala sa, contorul instalat la bransamentul utilizatorului, in cazul in care s-a constatat ca este defect, in termen de maximum 5 (cinci) zile calendaristice de la constatare. Constatarea defectiunii se face in termen de cel mult 3 (trei) zile de la sesizare. In cazul in care defectiunea contorului s-a produs din culpa utilizatorului, acesta va suporta costul inlocuirii contorului defect. 



n) cheltuielile pentru inlocuirea contoarelor de apa defecte care au iesit din perioada de valabilitate metrologica de 5 (cinci) ani vor fi suportate de Operator cu respectarea cerintelor prevederilor art. 136, alin. (2), (3) si (4) din prezentul Regulament.



o) sa emita obligatoriu lunar factura pentru furnizarea serviciului de alimentare cu apa si factura pentru prestarea serviciului de canalizare cel mai tarziu pana la data de 15 a lunii urmatoare celei in care s-a realizat serviciul respectiv.



p) sa factureze cantitatile de apa furnizate si serviciile de canalizare prestate la valorile masurate prin contori sau stabilite conform legislatiei in vigoare pentru consum in sistem pausal si sa  aduca la cunostinta utilizatorului intentia de modificare a pretului la apa si a tarifului la canalizare, precum si pretul si tariful modificate conform reglementarilor legale in vigoare;



r) sa inregistreze reclamatiile si sesizarile utilizatorilor, sa le verifice si sa ia masurile ce se impun, pentru rezolvarea acestora. La sesizarile utilizatorilor Operatorul va raspunde in scris, in termen de maximum 30 de zile calendaristice de la inregistrarea acestora.


ART. 227


Operatorul serviciului de alimentare cu apa si de canalizare nu raspunde pentru neindeplinirea serviciului, in cazurile de forta majora, precum si in urmatoarele cazuri:



a) ca urmare a lucrarilor de intretinere, reparatii, modernizari, extinderi, devieri, bransari noi, schimbari de contoare, daca Operatorul a anuntat utilizatorii despre eventualitatea opririi furnizarii apei, specificand data si intervalul de timp in care aceasta va fi oprita. Anuntul de oprire a furnizarii apei, prin mass-media si/sau afisare la utilizatori, dupa caz, in functie de numarul de utilizatori afectati trebuie facut inainte cu 48 ore;



b) in cazul ploilor torentiale care duc la depasirea capacitatii proiectate de preluare la canalizare a debitelor, situatie in care Operatorul va face dovada depasirii capacitatii.


ART. 228


Operatorul are dreptul:



a) sa opreasca temporar furnizarea apei sau prestarea serviciului de canalizare, fara instiintarea prealabila a utilizatorilor si fara sa isi asume raspunderea fata de acestia, in cazul unor avarii grave a caror remediere nu sufera amanare, care pot produce pagube importante, accidente sau explozii, defectiuni ale instalatiilor interioare ale utilizatorului sau care afecteaza buna functionare a sistemului de alimentare cu apa si/sau de canalizare. In astfel de cazuri, Operatorul are obligatia sa anunte utilizatorii imediat de situatia aparuta prin toate mijloacele ce le are la dispozitie;


b) sa restrictioneze alimentarea cu apa a tuturor utilizatorilor, pe o anumita perioada, cu instiintarea prealabila, in cazul in care apar restrictionari justificate la sursa de apa sau la racordarea si punerea in functiune a unor noi capacitati din cadrul sistemului de alimentare cu apa sau de canalizare ori a unor lucrari de intretinere planificate. Restrictionarile se pot face cu aprobarea autoritatilor administratiei publice locale, cu exceptia cazurilor de forta majora. Restrictionarile pot fi aduse la cunstinta si Asociatiei de Dezvoltare Intercomunitara DUNAREA Braila;



c) sa incaseze contravaloarea serviciilor de alimentare cu apa furnizate si de canalizare prestate si sa aplice penalitatile legale pentru neplata in termen;



d) sa aplice penalitatile legale în cazul în care se deverseaza în reteaua publica de canalizare ape uzate care depasesc concentratiile maxime admise pentru impurificatori.



e) sa intrerupa sau sa sisteze furnizarea serviciului de alimentare cu apa, in conditiile legii, cu notificare prealabila, la utilizatorii care nu si-au achitat facturile pe o perioada mai mare de 30 de zile calendaristice de la data expirarii termenului de plata a facturii sau care nu respecta clauzele contractuale. Aceleasi masuri, de intrerupere sau sistare si inclusiv desfiintarea bransamentelor, se pot lua fata de utilizatorii clandestini, daca acestia nu au indeplinit conditiile impuse de Operator pentru intrarea in legalitate. 

Intreruperea, sistarea sau desfiintarea racordului de canalizare se pot face in cazul neachitarii contravalorii serviciului in termenele stabilite in contractul de prestare al serviciului, precum si in cazul depasirii in mod sistematic a limetelor incarcarilor din apele uzate fara achitarea penalitatilor stabilite conform prevederilor art. 228 lit. (d).


ART. 229


Utilizatorul este obligat:



a) sa respecte clauzele Contractului de furnizare a apei potabile si ale Contractului de prestare a serviciului de canalizare incheiate cu Operatorul acestor servicii;



b) sa asigure folosirea eficienta si rationala a apei preluate din reteaua de alimentare cu apa, prin incadrarea in normele de consum pe persoana, unitatea de produs sau puncte de folosinta, conform debitelor prevazute in standardele in vigoare;



c) sa utilizeze apa numai pentru folosintele prevazute in contractul de furnizare a serviciului. In cazul in care utilizatorul solicita sa-si extinda instalatiile sau utilizarea in alte scopuri decat cele pentru care s-a incheiat Contractul de furnizare a apei potabile va notifica Operatorul despre aceasta. Daca solicitarea utilizatorului este motivata si aprobata de catre Operator, se vor modifica clauzele contractuale;



d) sa mentina curatenia si sa intretina in stare corespunzatoare caminul de apometru, amplasat pe proprietatea sa, sau pe domeniul public;



e) sa anunte imediat dupa constatare Operatorul despre aparitia oricarei deteriorari aparute la caminul de apometru, care il deserveste;



f) sa permita citirea apometrului amplasat pe proprietatea sa;



g) sa nu utilizeze instalatiile interioare in alte scopuri decat cele prevazute in contract;



h) sa execute lucrarile de intretinere si reparatii care ii revin, conform prezentului Regulament si reglementarilor legale in vigoare, la instalatiile interioare de apa pe care le are in folosinta, pentru a nu se produce pierderi de apa, sau, in cazul in care, prin functionarea lor necorespunzatoare, creeaza un pericol pentru sanatatea publica. Obligatia se extinde si la statiile de hidrofoare, rezervoare, statii de pompare interioare care se afla in proprietatea utilizatorului;


i) toti utilizatorii agenti economici, care utilizeaza in procesul tehnologic apa potabila sunt obligati sa furnizeze Operatorului informatii cu privire la consumurile prognozate pentru o perioada urmatoare convenita de comun acord;



j) sa nu execute lucrari clandestine de ocolire a apometrului;



k) sa nu modifice instalatia interioara de distributie a apei potabile fara avizul Operatorului;



l) sa nu manevreze vanele din amonte de apometru si sa foloseasca pentru interventii la instalatiile interioare numai robinetul sau vana din aval de apometru;



m) sa nu influenteze in niciun fel indicatiile apometrului si sa pastreze intacta integritatea acestuia, inclusiv sigiliile;



n) sa achite contravaloarea serviciilor de alimentare cu apa si de canalizare furnizate de Operator in termen de 15 zile de la emiterea facturii;



o) sa nu evacueze in reteaua de canalizare deseuri, reziduuri, substante poluante sau toxice care incalca conditiile de descarcare impuse de normele tehnice in vigoare;


p) sa comunice Operatorului serviciului de alimentare cu apa si de canalizare, daca sunt detinatori de surse proprii de apa, data punerii in functiune a acestora, in vederea facturarii cantitatilor de apa uzata deversate in reteaua de canalizare. In acest scop au obligatia sa instaleze apometre, sa tina la zi registrul de evidenta, pe baza caruia sa se poata calcula si verifica debitul surselor proprii si sa-l prezinte Operatorului ori de cate ori este solicitat.


ART. 230


Utilizatorul are dreptul:



a) sa beneficieze de serviciul de alimentare cu apa si de serviciul de canalizare la nivelurile stabilite in contracte;



b) sa primeasca raspuns in maximum 30 de zile calendaristice la sesizarile adresate Operatorului cu privire la neindeplinirea unor conditii contractuale;



c) sa conteste facturile cand constata incalcarea prevederilor contractuale;



d) sa fie anuntat cu cel putin 48 de ore inainte despre opririle programate sau restrictionarile in furnizarea serviciului de alimentare cu apa si prestarea serviciului de canalizare;



e) sa fie despagubit in cazurile incalcarii de catre Operator a clauzelor contractuale care prevad si cuantifica valorile despagubirilor in functie de prejudiciul cauzat cu respectarea prezentului Regulament;



f) sa fie informat despre modul de functionare a serviciului de apa si a serviciului de canalizare, despre hotararile, deciziile si dispozitiile luate de catre Asociatia de Dezvoltare Intercomunitara DUNAREA Braila si autoritatile administratiei publice locale in baza contractelor de delegare directa a gestiunii, Autoritatea Nationala de Reglementare pentru Serviciile Publice de Gospodarie Comunala si de Operator privind asigurarea acestor servicii;



g) sa aiba montat pe bransamentul propriu al imobilelor apometre pentru inregistrarea consumurilor.

 
CAP. VIII


Indicatori de performanta si calitate


ART. 231 

(1) Indicatorii de performanta stabilesc conditiile care trebuie respectate de Operatorul S.C. Compania de Utilitati Publice DUNAREA Braila S.A. in asigurarea serviciului de alimentare cu apa si de canalizare, in aria de operare in baza contractului de delegare directa a gestiunii serviciilor de catre Asociatia de Dezvoltare Intercomunitara DUNAREA Braila, in numele si pe seama unitatilor administrativ teritoriale din judetul Braila membre care vor avea impreuna calitatea de Delegatar.


(2) Indicatorii de performanta asigura conditiile pe care trebuie sa le indeplineasca serviciile de apa si de canalizare, avandu-se in vedere:



a) continuitatea din punct de vedere cantitativ si calitativ;



b) adaptarea permanenta la cerintele utilizatorilor;



c) excluderea oricarei discriminari privind accesul la serviciile de apa si de canalizare;



d) respectarea reglementarilor specifice din domeniul gospodaririi apelor si protectiei mediului.


ART. 232


Indicatorii de performanta pentru serviciul de apa si de canalizare sunt specifici pentru urmatoarele activitati:



a) bransarea/racordarea utilizatorilor la reteaua de alimentare cu apa si de canalizare;



b) contractarea serviciilor de apa si de canalizare;



c) masurarea, facturarea si incasarea contravalorii serviciilor efectuate;



d) indeplinirea prevederilor din contracte cu privire la calitatea serviciilor efectuate;



e) mentinerea unor relatii echitabile intre furnizor si utilizator prin rezolvarea operativa si obiectiva a problemelor, cu respectarea drepturilor si obligatiilor care revin fiecarei parti;


f) solutionarea reclamatiilor utilizatorilor referitoare la serviciile de apa si de canalizare;



g) prestarea de servicii conexe serviciului de furnizare a apei potabile si de prestare a serviciului de canalizare  (informare - consultanta).


ART. 233


In vederea urmaririi respectarii indicatorilor de performanta, Operatorul trebuie sa asigure:



a) gestiunea serviciilor de apa si de canalizare, conform prevederilor contractului de delegare a gestiunii;



b) evidenta utilizatorilor;



c) inregistrarea activitatilor privind citirea apometrelor, facturarea si incasarea contravalorii serviciilor efectuate;



d) inregistrarea reclamatiilor si sesizarilor utilizatorilor si solutionarea acestora;

e) accesul neingradit al autoritatilor administratiei publice centrale si locale, Asociatiei de Dezvoltare Intercomunitara DUNAREA Braila, Autoritatii Nationale de Reglementare pentru Serviciile Publice de Gospodarie Comunala, precum si institutiilor statului cu competente in activitatea de indrumare si control a activitatii Operatorului, in conformitate cu atributiile legale ce le revin, la informatiile necesare pentru stabilirea:

 
1. modului de respectare si de indeplinire a obligatiilor contractuale asumate;


2. calitatii si eficientei serviciilor furnizate/prestate la nivelul indicatorilor de performanta stabiliti;


3. modului de administrare, exploatare, conservare si mentinere in functiune, dezvoltare si/sau modernizare a sistemelor de alimentare cu apa si de canalizare incredintate prin contractul de delegare a gestiunii;


4. modului de formare si stabilire a pretului si tarifului pentru serviciile de apa si de canalizare;


5. stadiului de realizare a investitiilor;


6. respectarii parametrilor ceruti prin prescriptiile tehnice si normele metrologice.


ART. 234


Indicatorii de performanta minimali, generali si garantati pentru serviciile de alimentare cu apa si de canalizare delegate Operatorului sunt stabiliti in Anexa nr.1 la prezentul Regulament.


CAP. IX


Contractul de furnizare al serviciului de alimentare cu apa potabila si Contractul de prestare al serviciului de canalizare

ART. 235

Contractarea furnizarii apei potabile si prestarii serviciului de canalizare se vor realiza astfel:



a) in cazul in care utilizatorii au bransamente, prin contracte incheiate intre Operator si utilizatori;



b) in cazul in care furnizarea apei potabile se face prin cismele stradale catre persoanele fizice care nu au bransament, prin contracte incheiate cu toti cei care beneficiaza de acest serviciu. Arondarea utilizatorilor pe cismele stradale se va stabili de catre Operator impreuna cu autoritatile administratiei publice locale;


c) in cazul Operatorilor serviciului de salubrizare sau cei al domeniului public, alimentarea cu apa se va face de la punctele de consum stabilite de catre operatorul serviciului de alimentare cu apa, puncte de consum care vor fi contorizate si pentru care se vor perfecta contracte de furnizare apa potabila. Nu se vor stabili puncte de consum pentru acesti Operatori la hidrantii stradali;



d) pentru consumurile de apa utilizate de pompieri in scopul instruirilor si stingerii incendiilor, furnizarea apei se va face pe baza de contract (separat de alte puncte de consum) incheiat cu autoritatile administratiei publice locale, in conformitate cu <LLNK 11996 121 10 202 40 30>art. 40 din Legea nr. 121/1996 privind organizarea si functionarea Corpului Pompierilor Militari.


ART. 236


(1) Conditiile privind calitatea serviciilor asigurate de Operator constand in continuitatea, presiunea de utilizare si debitul furnizat, respectiv conditiile de preluare si calitatea apelor uzate acceptate la deversarea in retelele de canalizare, vor fi inscrise in Contractul de furnizare apa potabila si in Contractul de prestare a serviciului de canalizare.


(2) La incheierea contractelor prevazute la alin. (1) se vor respecta prevederile Contractului – cadru de furnizare/prestare a serviciului public de alimentare cu apa si de canalizare reglementat prin Ordinul nr. 90/20.03.2007 al Autoritatii Nationale de Reglementare pentru Serviciile Publice de Gospodarie Comunala.


ART. 237


Neachitarea facturii in termen de 30 de zile de la data scadentei atrage dupa sine penalitati de intarziere, dupa cum urmeaza:



a) penalitatile sunt egale cu nivelul dobanzii datorate pentru neplata la termen a obligatiilor bugetare, stabilite conform reglementarilor legale in vigoare;



b) penalitatile se datoreaza incepand cu prima zi dupa data scadentei;



c) valoarea totala a penalitatilor nu poate depasi cuantumul debitului si se constituie venit al Operatorului;



d) Operatorul nu va calcula penalitati de intarziere pentru neplata in termen a facturilor pentru serviciul de alimentare cu apa si de canalizare in situatia in care acestea, din vina sa, nu se emit lunar in termenul prevazut de prezentul Regulament si de Contractele de furnizare/prestare, sau nu i se transmit lunar utilizatorului, situatie de natura sa-l puna pe acesta in imposibilitatea achitarii in termenul prevazut de contract a contravalorii facturilor pe o perioada mai mare de o luna.

CAP. X


Realizarea serviciului dupa producerea unui cutremur


SECTIUNEA 1


Serviciul de alimentare cu apa


ART. 238


Pentru reducerea efectelor negative asupra populatiei, animalelor si mediului, Operatorul impreuna cu autoritatea publica locala are obligatia sa asigure informarea si instruirea prealabila a populatiei prin afise asupra modului de comportare in situatii de calamitati naturale cu privire la serviciul de alimentare cu apa si de canalizare.


ART. 239


Operatorul, impreuna cu autoritatile administratiei publice locale, trebuie sa asigure:



a) 1 - 2 l/om/zi pentru minimum 3 - 4 zile apa potabila din sursa protejata administrata si echipata de catre Operator cu un sistem local de filtrare - sistem de filtrare cu cartus filtrant din CAG;



b) apa pentru combaterea incendiului din alte surse decat sursa de apa potabila;



c) punerea in functiune a resurselor proprii de alimentare a spitalelor si altor unitati cu risc mare;



d) surse de rezerva pentru alimentarea cu energie electrica a utilajelor.


ART. 240


Dupa incetarea miscarii seismice, Operatorul trebuie sa verifice:



a) starea retelei de distributie;

b) starea de etanseitate a rezervorului;



c) integritatea aductiunii;



d) integritatea captarii si a surselor de alimentare cu energie electrica.


ART. 241


Operatorul va actiona suplimentar, realizand urmatoarele activitati:



a) verificarea si utilizarea retelei de alimentare cu apa;



b) verificarea in teren si depistarea deteriorarilor retelei, iar in cazul constatarii unor pierderi majore, izolarea la rezervorul de acumulare pentru a pastra cat mai multa apa inmagazinata;



c) solicitarea avizului comandamentului pompierilor pentru ca apa din rezerva de combatere a incendiului (rezerva protejata) sa fie folosita pentru asigurarea apei de baut, dupa stingerea incendiilor;



d) inchiderea si izolarea tronsoanelor din retea, fara defectiuni, si toate bransamentele utilizatorilor, cu exceptia celor cu risc mare;



e) verificarea modului de functionare al hidrantilor si trecerea la echiparea celor in stare de functionare pentru furnizarea de apa in mod individual pentru populatie, asigurand sau solicitand organelor abilitate paza acestora;



f) trecerea la aplicarea planurilor stabilite pentru alimentarea cu apa din alte surse a utilizatorilor cu risc mare de explozie, incendiu;



g) punerea in functiune a legaturilor de rezerva ce ocolesc rezervorul, in cazul in care acesta a fost afectat si nu poate pastra apa;



h) realizarea alimentarii cu energie electrica a pompelor din sursele de rezerva, inclusiv din grupurile generatoare mobile din dotare;



i) stabilirea solutiei de alimentare cu apa in cazul in care aductiunea este deteriorata, prin:




- utilizarea unitatii locale de tratare a apei, stabilita dinainte, instalata pe un amplasament situat pe locuri inalte si sigure;




- transportul apei cu cisterne dezinfectate si distribuirea in locurile prestabilite, catre populatie;




- transportul apei de la sursele proprii, in conditii adecvate, daca sursa de apa poate asigura cantitatea necesara, dar sistemul de transport este deteriorat;



j) utilizarea altei surse de apa daca lucrarile hidrotehnice de la captare sunt afectate total sau, in cazul in care lucrarile sunt afectate partial, asigurarea punerii in functiune cat mai urgent a partii active;



k) realizarea de lucrari provizorii, la suprafata, de legare a tronsoanelor ramase intregi in cazul unor avarii locale pe aductiune, retea, utilizand materiale rezistente si cu imbinari rapide. Lucrarile provizorii vor fi supravegheate, iar apa dezinfectata adecvat;



l) trecerea, din momentul in care sistemul poate functiona cel putin partial, la refacerea sistematica a acestuia, in ordinea importantei, astfel incat sa se asigure debitele minime de functionare. Ordinea de importanta poate fi stabilita prin analiza riscului de nefunctionare a fiecarui obiect component al lucrarii.


ART. 242


In cazul calamitatilor naturale, trebuie actionat rapid si eficient, asigurandu-se:



a) realizarea Planului de actiune, insusit de personal prin simulari anterioare producerii calamitatii;



b) asigurarea realizarii Planului de actiune din punct de vedere organizatoric, astfel incat personalul sa lucreze independent, legatura intre echipe si factorii de decizie realizandu-se cu mijloace adecvate de comunicatie, care sa fie independente de reteaua de telefonie mobila sau fixa.

ART. 243


Dupa incheierea operatiunilor de remediere, toate instalatiile vor fi dezinfectate in mod sistematic. Cand apa devine potabila, populatia va fi instiintata ca poate utiliza aceasta apa in mod normal. Se va face o inspectie generala a retelei pentru detectarea si remedierea locurilor pe unde se pierde apa.

 
SECTIUNEA  a 2-a


Serviciul de canalizare


ART. 244


Reteaua de canalizare poate fi afectata de un cutremur fara sa apara efectele exterioare, deoarece o parte din apa exfiltrata se va drena in pamant.


ART. 245


Operatorul, impreuna cu autoritatile administratiei publice locale, va efectua urmatoarele activitati:



a) verificarea curgerii apei incepand de la ultimul camin al colectorului principal (la intrarea in statia de epurare sau caminul amonte al unei subtraversari);



b) stabilirea locului in care apa nu mai curge prin colector, marcandu-se tronsoanele si verificand terenul daca are crapaturi vizibile, sunt tasari de teren, sunt constructii prabusite peste canal etc.;



c) pomparea apei in alt colector sau chiar direct in emisar, caz in care trebuie sa existe un aviz prealabil al autoritatii de mediu, pentru o perioada de timp cat mai scurta, in cazul unor tronsoane rupte, pe lungime mare, in portiunea aval;



d) folosirea mijloacelor locale de dezinfectare pe traseu, conform procedurilor proprii;

e) degajarea locurilor pe unde apa meteorica poate curge singura in emisar;


f) punerea in stare de functionare a mijloacelor auxiliare de pompare a apei din colectoare cu mijloace ce pot fi aduse pe amplasamente pregatite din timp sau sunt deja montate si se face numai punerea in functiune;



g) refacerea provizorie a retelei de canalizare folosind tuburi usor de montat (PVC gofrat, otel), tuburile vor putea fi montate aparent, cu protectie contra traficului stradal.


ART. 246


Dupa stabilizarea situatiei, reteaua de canalizare va intra intr-un proces de verificare totala, rezultatul final va fi analizat in vederea luarii unei decizii asupra solutiei de reabilitare sau chiar de retehnologizare.


CAP. XI 

Realizarea serviciului dupa producerea unei inundatii


SECTIUNEA 1


Serviciul de alimentare cu apa


ART. 247


(1) In cazul inundatiilor, se vor lua masurile prevazute in Planul de actiune aprobat de inspectoratul pentru situatii de urgenta.


(2) In cazul in care statia de pompare ce asigura presiunea totala in retea este scoasa din functiune (voit sau accidental), se va asigura o pompare independenta de pe un amplasament neinundabil cu motopompe pregatite din timp.


(3) Daca localitatea este partial inundata, se va recurge la urmatoarele masuri:



a) dezinfectarea suplimentara a apei, conform recomandarilor organelor sanitare, conform planurilor pentru situatii de urgenta;



b) atentionarea locuitorilor cu bransamente in zona inundata asupra unor masuri suplimentare legate de consumul apei;



c) oprirea statiilor de pompare aflate in zona inundata;



d) distribuirea de apa imbuteliata locuitorilor afectati.


(4) Daca la captare, lucrarile hidrotehnice sunt scoase din functiune, se va asigura apa produsa de statii de tratare mobile, statii care vor fi in dotarea Operatorului serviciului de alimentare cu apa, captarea realizandu-se printr-o priza provizorie.


(5) Daca la sursa calitatea apei s-a degradat puternic, vor fi puse in functiune masurile de tratare suplimentara:



a) adaugarea de carbune activ praf;



b) adaugarea de polimeri;



c) reducerea debitului de apa in scopul cresterii duratei de decantare;



d) reducerea vitezei de filtrare.


(6) Daca sursele de alimentare cu energie sunt afectate se va aplica solutia de  alimentare cu energie electrica de la o sursa de rezerva.


(7) Daca puturile sau caminele drenului sunt inundate, acestea vor fi spalate imediat ce nivelul apei scade, fiind luate masuri suplimentare pentru a asigura etansarea lor pana la depasirea fenomenului.


(8) Dupa trecerea evenimentului se va proceda la o spalare si dezinfectare totala a sistemului, obtinandu-se un aviz al organelor sanitare.


ART. 248


In Planul de actiune se vor trece elementele aplicabile din masurile ce trebuie luate in cazul producerii unui cutremur.


SECTIUNEA a 2-a


Serviciul de canalizare


ART. 249


In perioada inundatiilor reteaua de canalizare este suprasolicitata, intrand de cele mai multe ori sub presiune.

ART. 250


(1) Operatorul va asigura cu maxima prioritate functionarea statiilor de pompare a apelor uzate, suplimentand numarul de pompe cu motopompe.


(2) O atentie deosebita se va da prevenirii inundarii statiei de pompare prin luarea tuturor masurilor de indiguire, utilizarea motopompelor.

(3) Gradul de asigurare a functionarii pompelor trebuie sa fie mai mare decat al celorlalte constructii componente ale sistemului de alimentare cu apa si de canalizare.

ART. 251


Se vor aplica masuri suplimentare de dezinfectare, mai ales in zonele in care sistemul de canalizare a refulat.

ART. 252


Vor fi puse in functiune statii de pompare provizorii, cu motopompe, pentru suplimentarea capacitatii de evacuare a apei din zonele inundate.

 
ART. 253


In scopul reducerii gradului de poluare, in zona joasa se poate recurge la devierea apelor colectate de pe suprafetele aflate la cote neinundate.

ART. 254


O atentie speciala se va da urmaririi capacitatii de evacuare a emisarului receptor, luandu-se masuri adecvate cand exista riscul intrarii apei prin deversorul liber.


ART. 255


(1) Dupa trecerea evenimentului se vor face o verificare generala a canalizarii, o spalare si o dezinfectie generala.


(2) Este obligatorie efectuarea unei analize urmate de un Plan de masuri capabile sa imbunatateasca functionarea sistemului, consemnandu-se limitele atinse de viitura.


CAP. XII


Realizarea serviciului in caz de furtuna si/sau viscol puternic

SECTIUNEA  1


Serviciul de alimentare cu apa


ART. 256


In cazul aparitiei furtunii si/sau a viscolului Operatorul:



a) va verifica in prima urgenta sistemul de alimentare cu energie, punandu-se in functiune, daca este cazul, sistemul de rezerva sau vor fi realizate legaturi provizorii, pentru actionarea cu prioritate a pompelor;



b) va verifica starea ventilatiilor la rezervoare, realizandu-se o verificare a calitatii apei si o dezinfectare suplimentara, daca aceasta prezinta nereguli, iar utilizatorii vor fi avertizati asupra modului in care sa se consume apa;



c) va verifica starea captarii si actionarea cu mijloace adecvate impotriva inghetarii si blocarii prizei sau a gratarului, curatarea acesteia va fi permanenta, iar in cazul existentei unor solutii de rezerva, acestea trebuie puse in functiune;



d) va asigura personalul de exploatare care isi are locul de munca in zone izolate alimentarea cu hrana, cu sistem de incalzire si echipament de protectie corespunzator;



e) va verifica starea stocurilor de reactivi, acestea fiind refacute periodic, conform normelor.


ART. 257


Dupa trecerea furtunii/viscolului, va fi refacut accesul pe caile de comunicatie si vor fi refacute lucrarile afectate.

SECTIUNEA  a 2-a


Serviciul de canalizare


ART. 258


Pentru mentinerea in functiune a statiilor de pompare de pe reteaua de canalizare in caz de furtuna, este de preferat ca una dintre liniile de alimentare cu energie electrica sa fie subterana sau se va asigura o sursa independenta de alimentare.


ART. 259


In caz de viscol si de temperaturi reduse, vor fi luate masuri, impreuna cu Operatorul serviciului de salubrizare si cu autoritatea administratiei publice locale, de indepartare a zapezii, pentru contracararea riscului de topire brusca a zapezii si punerea sub presiune a canalizarii.

ART. 260


Vor fi verificate gratarele deversoarelor, luandu-se si masurile necesare pentru eliminarea blocajelor de gheata la emisar, blocaje care pot produce ridicarea nivelului apei si inundarea canalizarii.

PARTEA SPECIALA
cuprinde Dispozitii Speciale aplicabile Operatorului si numai Utilizatorilor individuali ai Serviciului de Alimentare cu Apa si de Canalizare din condominii din intreaga Arie Delegata
CAP. I
 Definitii
ART.1 
In cadrul prezentelor dispozitii speciale, notiunile de mai jos se definesc, dupa cum urmeaza:
1.1 Condominiu - proprietate imobiliara (imobil, bloc de locuinte, cladire, inclusiv terenul aferent), din care unele parti sunt proprietati individuale, reprezentate prin apartamente sau spatii cu alta destinatie decat cea de locuinta, inclusiv terenul aferent, iar restul, sunt parti aflate in proprietate comuna. Prin asimilare pot fi definite condominiu si una sau sau multe scari, din cadrul cladirii de locuit, in conditiile in care se poate delimita proprietatea comuna.
1.2 Apartament - parte dintr-un condominiu destinata locuirii, in regim de proprietate individuala, care, alaturi de cota-parte din proprietatea comuna, constituie o unitate de proprietate imobiliara.
1.3 Utilizator — orice persoana fizica sau juridica, proprietar, chirias sau detinator cu orice titlu legal al folosintei imobilului, care are bransament propriu de apa, si care beneficiaza, pe baza de contract de furnizare apa potabila si de contract de prestare a serviciului public de canalizare, de serviciile Operatorului.

Principalele categorii de Utilizatori sunt :

- Utilizatori Casnici din condominiu

- Asociatii de Propietari/Locatari din condominiu

- Agenti Economici din condominiu

- Institutii Publice din condominiu

1.4 Solicitant - Asociatia de Proprietari / Locatari 

1.5 Proiectant / Executant autorizat - orice agent economic care are ca obiect de activitate proiectarea si / sau executia instalatiilor interioare de alimentare cu apa.
1.6 Bransament de apa pentru condominii - parte din reteaua publica de distributie care asigura legatura dintre reteaua publica de distributie si reteaua interioara a unei incinte sau a unei cladiri. Bransamentul deserveste un singur utilizator.

In cazuri bine justificate si atunci cand conditiile tehnice nu permit alta solutie, se poate admite alimentarea mai multor utilizatori, prin acelasi bransament.

Bransamentul pana la contorul general cu citire la distanta, inclusiv caminul de bransament si contorul general cu citire la distanta apartin retelei publice de distributie, indiferent de modul de finantare a executiei.

Finantarea executiei bransamentului se asigura de Operator, respectiv de Utilizator, corespunzator punctului de delimitare al instalatiilor. 

Amplasamentul caminului de bransament se stabileste la punctul de delimitare  al  instalatiilor,  de  regula,  la  limita  de  proprietate  a Utilizatorului, cu respectarea regimului juridic al proprietatii, si numai in baza unei documentatii avizate de Operator.

In cazul condominiilor existente, separarea si individualizarea consumurilor la nivel de proprietate / apartament individual se fac prin montarea contoarelor de apa individuale cu citire la distanta (repartitoare de costuri).

Cheltuielile, aferente individualizarii consumurilor, sunt suportate de coproprietarii condominiilor, Operatorul avand numai obligatia montarii contorului general de bransament cu citire la distanta, la nivelul limitei de proprietate.

1.7 Camin de contor de bransament - constructie componenta a sistemului de distributie a apei potabile, apartinand sistemului public de alimentare cu apa, care adaposteste contorul general de bransament cu citire la distanta, cu montajul aferent acestuia.

1.8 Instalatie interioara de apa comuna - totalitatea instalatiilor aflate in proprietatea sau in administrarea utilizatorului, amplasate dupa punctul de delimitare dintre reteaua publica si instalatia interioara individuala de utilizare a apei, care asigura transportul apei preluate din reteaua publica la punctele de consum (apartament, spatiu cu alta destinatie din condominiu).

1.9 Instalatie interioara de apa individuala - totalitatea instalatiilor aflate in proprietatea utilizatorului, amplasate dupa repartitorul de costuri.

1.10 Repartitor de costuri - aparat utilizat în imobilele condominiale dotate cu instalaţii interioare de utilizare comune, în scopul individualizării consumurilor şi repartizării pe proprietăţi/apartamente individuale a costurilor aferente consumului total de apă înregistrat la nivelul contorului general cu citire la distanta al imobilului.
1.11 Punct de delimitare - locul în care instalaţiile aflate în proprietatea sau în administrarea utilizatorului se branşează la instalaţiile aflate în administrarea operatorului furnizor/prestator de servicii, respectiv locul unde se realizează efectiv furnizarea/prestarea serviciului către utilizator. Punctul de delimitare a instalaţiilor asigură identificarea amplasamentului căminului de branşament, precizează poziţia de montare a dispozitivelor de măsurare-înregistrare a consumurilor, permite stabilirea apartenenţei instalaţiilor, precum şi precizarea drepturilor, respectiv a obligaţiilor ce revin părţilor cu privire la furnizarea/prestarea serviciului, respectiv la exploatarea, întreţinerea şi repararea instalaţiilor. Delimitarea dintre instalaţiile interioare de canalizare şi reţeaua publică de canalizare se face prin/la căminul de racord, care este prima componentă a reţelei publice de canalizare, în sensul de curgere a apei uzate.
1.12 Separare tehnica a masurarii consumului de apa la nivel de apartament sau spatiu cu alta destinatie - reprezinta in cazul condominiilor existente, individualizarea consumurilor de apa rece, in vederea repartizarii pe proprietati / apartamente individuale a costurilor aferente si se realizeaza, in functie de modul de proiectare si executie al instalatiei interioare de distributie adoptat, prin :

- distributie interioara orizontala;

- repartitoare de costuri individuale montate pe racordul propriu aferent fiecarui aparatament sau spatiu cu alta destinatie.

CAP. II 
Metodologie si conditii pentru separarea tehnica a masurarii consumului de apa la nivel de apartament sau spatiu cu alta destinatie
ART.2 
Separarea tehnica a masurarii consumului de apa pe apartamente sau spatii cu alta destinatie, se va realiza pentru apartamentele sau spatiile cu alta destinatie dintr-un condominiu sau de pe o scara, in functie de conditiile tehnice si constructive ale imobilului, cu respectarea prevederilor prezentei Parti Speciale.
ART.3 
(1) Pentru separarea tehnica a masurarii consumului de apa pe apartamente sau spatii cu alta destinatie, vor fi modificate si instalatiile interioare proprietate comuna din imobil.
(2) In condominiile cu sistem de distributie orizontala a apei reci, se pot incheia, individual, Contracte de furnizare a apei potabile in condominii - conform Anexei nr.3 la 
prezenta Parte Speciala si Contracte de prestare a serviciului public de canalizare - conform Anexei nr.4 la prezenta Parte Speciala, daca sunt indeplinite cumulativ urmatoarele conditii :

a) contorul de apa individual cu citire la distanta (repartitorul de costuri) aferent proprietatii individuale este utilizat ca aparat de masura a consumului individual si se verifica metrologic la scadenta, pe cheltuiala Utilizatorului;

b) certificatele metrologice emise de producator / laboratorul autorizat metrologic pentru contoarele de apa individuale cu citire la distanta (repartitoarele de costuri) aferente proprietatilor individuale, montate la limita proprietatilor individuale, se predau Operatorului.

c) contractarea individuala a furnizarii apei potabile / prestarii serviciului public de canalizare se face in punctul de delimitare dintre reteaua publica si instalatia interioara a condominiului, respectiv contorul general cu citire la distanta, montat la bransamentul condominiului, pentru alimentarea cu apa, si caminul de racord, pentru preluarea la canalizare.

d) Trecerea la distributia orizontala a apei in condominiu se face integral, pentru toate spatiile cu destinatie de locuinta si / sau alta destinatie, fiind interzisa repartizarea consumului in ambele sisteme de distributie.

(3) In vederea trecerii la incheierea contractelor individuale, contractul de furnizare a apei potabile / prestare a serviciului public de canalizare incheiat cu Asociatia de Proprietari / Locatari se poate rezilia, la cererea Asociatiei, numai cu acordul scris al tuturor proprietarilor, exprimat prin Hotararea Adunarii Generale a Asociatiei de Proprietari / Locatari luata cu unanimitate de voturi, si dupa achitarea la zi a tuturor debitelor datorate catre Operator.

(4) In cazul condominiilor existente, trecerea de la distributia verticala la distributia orizontala a apei in condominii, se face cu acordul scris al tuturor detinatorilor cu orice titlu ai spatiilor din cadrul condominiului si pe cheltuiala acestora,   exprimat   prin   Hotararea   Adunarii   Generale   a   Asociatiei   de Proprietari / Locatari, luata cu unanimitate de voturi, in baza unei documentatii tehnico-economice intocmite in conformitate cu prevederile legale in vigoare si a autorizatiei de construire eliberata de autoritatea administratiei publice locale.

(5) Acordul se considera dat prin semnarea Declaratiei Colective, al carei model este cel din Anexa nr.1 la prezenta Parte Speciala.
(6) Cererea de separare tehnica a masurarii consumului de apa pe apartamente sau spatii cu alta destinatie din cadrul condominiului sau scarii, va fi intocmita si semnata, conform modelului din Anexa nr.2 la prezenta Parte Speciala, de catre Presedintele si Administratorul Asociatiei de Proprietari / Locatari, din care fac parte solicitantii inscrisi in Declaratia Colectiva.
ART.4 
(1) Dosarul Cererii de separare tehnica a masurarii consumului de apa pe apartamente sau spatii cu alta destinatie din cadrul condominiului sau scarii, va cuprinde urmatoarele documente :

a) Cererea de separare tehnica a masurarii consumului de apa pe apartamente sau spatii cu alta destinatie din cadrul condominiului sau scarii;

b) Hotararea Adunarii Generale a Asociatiei de Proprietari / Locatari privind aprobarea trecerii de la distributia verticala la distributia orizontala a apei in condominiu, daca este cazul;

c) Hotararea Adunarii Generale a Asociatiei de Proprietari / Locatari privind aprobarea trecerii la incheierea contractelor individuale de furnizare a apei potabile si de prestare a serviciului public de canalizare;

d) Declaratia Colectiva insotita, pentru fiecare solicitant persoana fizica / persoana juridica, de :

- copia actului de identitate al proprietarului / chiriasului sau detinatorului cu orice titlu legal al folosintei apartamentului sau spatiului cu alta destinatie, pentru care se solicita separarea sau a imputernicitilor acestora prin act notarial, dupa caz;

- copia Certificatului Unic de Inregistrare la Registrul Comertului si a Certificatului de Inregistrare Fiscala;
- copia actului de proprietate asupra apartamentului sau a spatiului cu alta destinatie, a contractului de inchiriere si, dupa caz, a oricarui titlu legal de dare in folosinta a imobilului.
e) Autorizatia de construire eliberata de autoritatea administratie publice locale.

f) Documentatia tehnico-economica intocmita in conformitate cu prevederile legale in vigoare.

(2) Dosarul Cererii de separare tehnica a masurarii consumului de apa pe apartamente sau spatii cu alta destinatie din cadrul condominiului sau scarii, se va depune la sediul Operatorului din Piata Uzinei, nr.1, Municipiul Braila – Serviciul Tehnic Investitii, de catre Presedintele sau Administratorul Asociatiei de Proprietari / Locatari, din care fac parte solicitantii inscrisi in Declaratia Colectiva.
ART.5 
(1) Proiectarea si executia modificarilor necesare instalatiilor interioare, se vor realiza de catre agenti economici autorizati, prin grija solicitantilor inscrisi in Declaratia Colectiva. 
(2) Solicitantii au dreptul sa-si aleaga proiectantul / executantul dintre agentii economici autorizati pentru lucrari de alimentare cu apa.

ART.6 
(1) Proiectele de instalatii interioare pot fi realizate doar colectiv, pentru toti  solicitantii inscrisi in Declaratia Colectiva, din cadrul condominiului sau scarii si vor fi avizate tehnic de catre Operator.
(2) Activitatea de proiectare se va desfasura dupa urmatoarea procedura:
a) Proiectantul va fi ales de catre solicitantii inscrisi in Declaratia Colectiva;

b) Proiectantul va realiza Propunerea tehnica, pe care o va prezenta pentru avizare Operatorului;
c)  Din propunerea tehnica trebuie sa rezulte in clar urmatoarele : 

- traseul instalatiilor proiectate;
- alimentarea tuturor consumatorilor din instalatiile nou proiectate;
- modul de decuplare de la instalatia comuna existenta.
d) Operatorul va aproba solutia tehnica in termen de 10 zile calendaristice socotite de la data depunerii la Operator. In cazul in care sunt necesare completari sau modificari ale propunerii de solutie tehnica, termenul de avizare se va prelungi corespunzator cu perioada data de Operator pentru remediere.
e)  Solutia tehnica aprobata devine tema de proiectare. Proiectantul va intocmi proiectul tehnic in baza temei de proiectare.
f) Proiectul va cuprinde:

- Tema de proiectare aprobata;
- Memoriul tehnic cu descrierea situatiei existente si a situatiei proiectate, materiale utilizate (tip si cantitati);
 - Partea desenata cu : 
- planul de incadrare in zona;
- planul de situatie cu instalatiile proiectate pornind de la contorul general de bransament cu citire la distanta al condominiului;
- schema izometrica a instalatiilor proiectate;
- detalii de traseu, montaj, de decuplare de la instalatiile interioare existente.
g) Proiectantul va depune la Operator, spre avizare Proiectul, in 3 exemplare originale.
h) Operatorul va aviza tehnic Proiectul depus, in termen de cel mult 30 de zile calendaristice, socotit de la data depunerii Proiectului la Serviciul Tehnic Investitii - de la sediul Operatorului din Piata Uzinei, nr.1, Municipiul Braila.
i) In cazul in care sunt necesare completari sau modificari ale Proiectului, termenul de avizare se va prelungi corespunzator cu perioada de remediere stabilita de catre Operator. 
j) Cele 3 exemplare originale ale Proiectului avizat vor fi astfel repartizate : 1 (un) exemplar la Operator, 1 (un) exemplar la Proiectant si 1 (un) exemplar la Asociatia de Proprietari / Locatari, care solicita separarea tehnica.

ART.7 
Dupa obtinerea Avizului tehnic pe proiect, solicitantii vor putea incheia Contractul de executie a lucrarilor cu un executant autorizat.
ART.8 
(1) Dupa executia lucrarilor, Executantul va depune la sediul Operatorului - Serviciul Tehnic Investitii din Piata Uzinei, nr.1, Municipiul Braila, solicitarea scrisa de participare la receptia la terminarea lucrarilor. 
(2) In termen de 7 (sapte) zile calendaristice de la inregistrarea solicitarii de participare la receptie la Serviciul Tehnic Investitii al Operatorului, acesta va analiza documentele doveditoare ale executiei lucrarilor, conform Proiectului si Cartii Tehnice a constructiei, si, daca va fi cazul, va solicita eventuale corectii.
ART.9 
Comisia de receptie la terminarea lucrarilor si de punere in functiune a noilor instalatii, va fi stabilita de catre Asociatia de Proprietari / Locatari, in calitate de initiator al separarii tehnice, cu acordul beneficiarilor de lucrari inscrisi in Declaratia Colectiva.

ART.10 
(1) Prin grija Presedintelui si Administratorului Asociatiei de Proprietari / Locatari si a executantului lucrarilor, vor fi aduse la cunostinta data si ora inceperii receptiei, beneficiarilor directi de lucrari, inscrisi in Declaratia Colectiva.

(2) Aducerea la cunostinta a datei si orei inceperii receptiei, se face prin afisare scrisa, in incinta condominiului respectiv, cu cel putin 48 de ore inainte, precizandu-se si perioada de timp in care va fi intrerupta furnizarea apei potabile.

ART.11 
Receptia la terminarea lucrarilor

(1) Receptia la terminarea lucrarilor se va efectua in conformitate cu prevederile Hotararii Guvernului nr.273/14.06.1994, cu modificarile si completarile ulterioare.

(2) In conformitate cu prevederile cap.II, art.14, comisia de receptie examineaza obligatoriu:

a) respectarea prevederilor din autorizatia de construire precum si avizele si conditiile de executie impuse de autoritatile competente;
b) executarea lucrarilor in conformitate cu prevederile contractului, ale documentatiei de executie si ale reglementarilor specifice, cu respectarea exigentelor esentiale conform legii;
c) referatul de prezentare intocmit de Proiectant cu privire la modul in care a fost executata lucrarea. Investitorul (Asociatia de Proprietari / Locatari) va urmari ca aceasta activitate sa fie cuprinsa in contractul de proiectare;
d) terminarea tuturor lucrarilor prevazute in contractul incheiat intre Investitor si Executant si in documentatia anexa la contract.

ART.12 
Procesul - verbal de receptie la terminarea lucrarilor

(1) Procesul - verbal de receptie la terminarea lucrarilor si de punere in functiune a noilor instalatii, va fi intocmit in 3 (trei) exemplare originale si va fi semnat numai dupa rezolvarea eventualelor remedieri.

(2) Cele 3 exemplare originale ale Procesului verbal de receptie la terminarea lucrarilor si de punere in functiune a noilor instalatii, vor fi astfel repartizate: 1 (un) exemplar la Operator, 1 (un) exemplar la Asociatia de Proprietari / Locatari si 1 (un) exemplar la Executant.

ART.13 
(1) Operatorul S.C. Compania de Utilitati Publice Dunarea Braila S.A. va sigila contorul general cu citire la distanta si contoarele de apa individuale cu citire la distanta (repartitoarele de costuri), in prezenta reprezentantului Asociatiei de Proprietari / Locatari. 
(2) Procesul-verbal de sigilare al contorului general cu citire la distanta, se va intocmi in 2 (doua) exemplare, din care unul ramane la Asociatia de Proprietari / Locatari si un exemplar la Operator. In acest Proces – verbal se va  specifica obligatoriu indexul de pornire si seria contorului general cu citire la distanta.
(3) Procesele-verbale de sigilare a contoarelor de apa individuale cu citire la distanta (repartitoarelor de costuri), se vor intocmi in 2 (doua) exemplare, din care unul ramane la Utilizatorul individual si un exemplar la Operator. In aceste Procese – verbale, se va specifica obligatoriu indexul de pornire si seria contoarelor de apa individuale cu citire la distanta (repartitoarelor de costuri).
(4) Prin grija Asociatiei de Proprietari / Locatari, se va atasa pe fiecare contor de apa individual cu citire la distanta (repartitor de costuri) un marcaj, cu numarul apartamentului sau al spatiului cu alta destinatie.

CAP. III 
Stabilirea consumului de apa si facturarea serviciilor de alimentare cu apa si de canalizare utilizatorilor individuali din condominii
ART.14 
(1) Furnizarea / Prestarea serviciului de alimentare cu apa si de canalizare, in condominii, se realizeaza numai pe baza de Contract individual de furnizare a apei potabile  si de Contract individual de prestare a serviciului public de canalizare, incheiate conform Anexelor nr.3 si nr.4 la prezenta Parte Speciala.
(2) Contractele individuale de furnizare a apei potabile si contractele individuale de prestare a serviciului public de canalizare cu Utilizatorii individuali din condominiu, se incheie cu Operatorul, iar contractul incheiat cu Asociatia de Proprietari / Locatari inceteaza de drept, numai dupa achitarea la zi de catre Asociatia de Proprietari / Locatari a tuturor debitelor datorate Operatorului.

(3) Utilizatorii individuali din condominiu au obligaţia de a respecta clauzele contractului de furnizare/prestare a serviciului de alimentare cu apă şi de canalizare, inclusiv prevederile Regulamentului serviciului de alimentare cu apa si de canalizare - Actualizat -.
ART.15 
Stabilirea consumului de apa potabila
(1) Consumul de apa potabila se va determina prin citirea la distanta a contorului general de bransament si a contoarelor de apa individuale cu citire la distanta (repartitoarelor de costuri), lunar, pana la ultima zi a lunii in curs.
ART.16 

 (1) Facturarea apei potabile distribuite Utilizatorilor individuali din condominii, se face pe baza cantitatii de apa stabilita prin citirea la distanta a contoarelor de apa individuale (repartitoarelor de costuri).
(2) Cantitatea de apa potabila reprezentand diferenta dintre consumul inregistrat de contorul general de bransament cu citire la distanta si suma consumurilor individuale, inregistrate de contoarele de apa individuale cu citire la distanta (repartitoarele de costuri), se va repartiza de catre Operator, in mod egal pe fiecare unitate imobiliara si se va factura individual.

ART.17 
Operatorul va emite, cel mai târziu, până la data de 15 a lunii următoare celei în care prestaţia a fost efectuată, factura fiecarui Utilizator individual din imobilele de tip condominiu.

ART.18 
(1) Operatorul va factura Utilizatorilor individuali din imobilele de tip condominiu cantitatea de apa uzata preluată în reţeaua de canalizare, in procent de 100% din cantitatea de apa potabila facturata Utilizatorului individual. 

(2) Cantitatea de apa pluviala si meteorica (precipitatii) preluata lunar de reteaua de canalizare se determina prin inmultirea cantitatii de apa pluviala si meteorica comunicata de Agentia Nationala de Meteorologie sau stabilita prin masurare cu pluviometrul, pentru luna anterioara emiterii facturii, cu suprafata aferenta utilizatorului individual din suprafata totala a condominiului, declarata pe proprie raspundere de fiecare utilizator, functie de cota indiviza si cu valoarea medie ponderata a coeficientilor de scurgere recomandati de STAS-ul (SR) emis de Asociatia de Standardizare din Romania, in vigoare.
(3) Formula de calcul a cantitatii de apa pluviala si meteorica (precipitatii) preluata  lunar la reteaua publica de canalizare, de la utilizatorii individuali din condominii din intreaga Arie Delegata Operatorului, va fi stabilita printr-o Anexa - la Contractul de prestare a serviciului public de canalizare din condominii.

 (4) Valoarea medie ponderata (V.M.P.) a coeficientilor de scurgere, conform Standardului (SR) in vigoare, pentru suprafata construita (S1) si suprafata totala cote indivize (S2), pentru utilizatorii individuali din condominii se stabileste de catre Consiliul Director si se aproba de catre Adunarea Generala a Asociatiei.
ART.19 
Operatorul va factura in sistem pausal Utilizatorii individuali din imobilele de tip condominiu, care :

a) nu verifica metrologic contoarele de apa individuale cu citire la distanta (repartitoarele de costuri) la termenul de scadenta;

b) nu inlocuiesc contoarele de apa individuale cu citire la distanta (repartitoarele de costuri) respinse metrologic. 

ART.20 
Operatorul are obligatia sa nu sisteze furnizarea apei potabile/ prestarea serviciului public de canalizare, la nivel de condominiu, in caz de neplata a facturilor individuale.

ART.21 
Factura va cuprinde : data emiterii, termenul de scadenta al platii serviciilor, precum si o rubrica cu termenele de scadenta ale verificarii metrologice ale tuturor contoarelor de apa individuale cu citire la distanta (repartitoarelor de costuri), pe care Utilizatorul trebuie sa o faca pe cheltuiala sa.

ART.22 
Utilizatorii individuali din imobilele de tip condominiu au si urmatoarele obligatii specifice :

a) să suporte proporţional cu cota-parte indiviză cheltuielile de administrare, întreţinere şi reparare a instalaţiilor comune de alimentare cu apă şi de canalizare din condominiu;
b) să suporte cheltuielile de montare, verificare periodică metrologică şi înlocuire a contoarelor de apa individuale cu citire la distanta (repartitoarelor de costuri) aferente proprietăţii individuale;

c) să înlocuiască contoarele de apa individuale cu citire la distanta (repartitoarele de costuri) numai cu contoare de acelaşi tip şi să comunice Operatorului, în termen de cel mult 48 de ore, seria şi indexul contorului nou, împreună cu seria şi indexul contorului înlocuit;

d) să permită accesul Operatorului pe proprietatea lor, în cazul suspiciunii de fraudă, pentru verificarea integrităţii contoarelor de apa individuale cu citire la distanta (repartitoarelor de costuri) şi a funcţionării instalaţiilor interioare de apă, în termen de cel mult 48 de ore de la solicitare, sub sancţiunea facturării în sistem pauşal în 5 zile de la notificarea scrisă; Utilizatorul individual nu este exceptat şi de la aplicarea altor sancţiuni prevăzute de lege, în cazul în care se constată violarea sigiliilor aplicate contoarelor de apa individuale cu citire la distanta (repartitoarelor de costuri) sau robinetelor, sau orice alte acţiuni, care pot denatura corectitudinea consumului înregistrat de repartitorul de costuri.

CAP.IV  
Incasarea contravalorii serviciilor de alimentare cu apa si de canalizare furnizate / prestate utilizatorilor individuali din condominii si aplicarea sanctiunilor contractuale utilizatorilor individuali rau-platnici
ART.23  
Operatorul va incasa contravaloarea serviciilor de la Utilizatorii individuali din imobilele de tip condominiu, conform prevederilor Contractului individual de furnizare a apei potabile si ale Contractului individual de prestare a serviciului public de canalizare.
ART.24 
(1) Utilizatorii au obligatia să achite facturile reprezentând contravaloarea serviciului de care au beneficiat, în termenul de scadenţă de 15 zile de la data emiterii facturilor. 
(2) Neachitarea facturii în termen de 30 de zile de la data scadenţei, atrage după sine penalităţi de întârziere egale cu nivelul dobânzii datorate pentru neplata la termen a obligaţiilor bugetare, stabilite conform reglementărilor legale în vigoare.
(3) Penalităţile se datorează începând cu prima zi după data scadenţei;

(4) Valoarea totală a penalităţilor nu poate depăşi cuantumul debitului şi se constituie venit al Operatorului.

(5) Factura individuală pentru serviciul de alimentare cu apă şi de canalizare constituie titlu executoriu.

(6) Nerespectarea de către Utilizatorii individuali din condominii a prevederilor contractelor de furnizare a apei potabile / prestare a serviciului public de canalizare sau ale Regulamentului Serviciului de alimentare cu apa si de canalizare - Actualizat -, atrage plata unor penalităţi şi despăgubiri pentru daunele provocate, iar în anumite cazuri, chiar sistarea serviciului furnizat / prestat, în conformitate cu prevederile contractelor.

(7) Daca Utilizatorii individuali din condominii nu achita sumele datorate in termen de 45 de zile calendaristice de la data emiterii facturii, Operatorul poate sista prestarea serviciului prin debransare de la reteaua interna de apa comuna din condominiu, conform prevederilor Contractului de furnizare a apei potabile, cu o Notificare scrisa prealabila.
ART.25 
(1) Operatorul poate pune in aplicare masura debransarii de la reteaua publica a Utilizatorilor individuali din condominiu rau-platnici dupa 5 zile lucratoare de la data primirii sub semnatura a Notificarii sau a afisarii acesteia la loc vizibil in incinta condominiului.

(2) Operatorul poate transmite Notificarea prin curier sau prin scrisoare recomandata.

(3) Procedura de notificare, se va considera indeplinita si in cazul unui eventual refuz de primire din partea Utilizatorului individual din condominiu.

(4) Debransarea Utilizatorilor individuali din condominiu rau-platnici de la reteaua comuna interna a condominiului, se realizeaza prin sigilarea robinetului din amontele contorului de apa individual cu citire la distanta (repartitorului de costuri) pe pozitia inchis.
(5) Reluarea furnizarii apei / prestarii serviciului public de canalizare catre Utilizatorul individual se va face dupa achitarea integrala a debitului restant, prin montarea si sigilarea contorului de apa individual cu citire la distanta (repartitorului de costuri), in termen de maximum 5 zile lucratoare de la efectuarea platii. 
(6) Cheltuielile aferente sistarii, respectiv reluarii furnizarii / prestarii serviciului, se suporta de catre Utilizatorul individual.

(7) Asociaţia de proprietari/locatari, în calitate de cedent, poate cesiona către Operator, în calitate de cesionar, în vederea recuperării, debitele Utilizatorilor din imobilele de tip condominium, cu o vechime mai mare de 60 de zile, în cazul în care valoarea debitelor reprezintă cel mult 15% din valoarea lunară a facturii aferente fiecărui branşament. 
(8) Recuperarea acestor debite urmează a fi efectuată de către Operator, inclusiv prin acţionarea Utilizatorilor, în calitate de debitori cedaţi, în instanţele judecătoreşti / de executare.
ART.26 
Operatorul nu are dreptul să sisteze furnizarea/prestarea serviciului de alimentare cu apă şi canalizare în imobilele de tip condominiu dacă sunt îndeplinite condiţiile prevăzute la alin. (7) de mai sus.
PARTEA COMUNA

cuprinde dispozitii aplicabile Operatorului si Utilizatorilor Serviciului de Alimentare cu Apa si de Canalizare din intreaga Arie Delegata

CAP. I


Raspunderi si sanctiuni


ART.1
Serviciului de alimentare cu apa si Serviciului de canalizare realizate de Operator in baza Contractului de Delegare a Gestiunii nr.670 din 10.09.2009, le sunt aplicabile sanctiunile reglementate de Legea nr.51 din 21.03.2006 – Legea serviciilor comunitare de utilitati publice, republicata in anul 2013, cu modificarile si completarile ulterioare si de Legea nr.241 din 22.06.2006 – a serviciului de alimentare cu apa si de canalizare, republicata in anul 2015.

ART.2 

Infractiunile, contraventiile, sanctiunile, constatarea contraventiilor si aplicarea sanctiunilor, astfel cum sunt reglementate de art.45, art.46, art.47 si art.48 din Legea nr.51/2006 – a serviciilor comunitare de utilitati publice, republicata in anul 2013, cu modificarile si completarile ulterioare.

(1) Încalcarea prevederilor prezentului Regulament atrage raspunderea disciplinara, civila, contraventionala sau penala, dupa caz, a persoanelor vinovate.


(2) Fapta savarsita cu intentie contra unei colectivitati locale prin otravirea în masa, provocarea epidemiilor, infestarea surselor de apa, deteriorarea grava sau distrugerea totala sau partiala a instalatiilor, utilajelor, echipamentelor si a dotarilor aferente sistemelor de utilitati publice este considerata act de terorism si se pedepseste potrivit legislatiei în vigoare.

ART.3 

Constituie contraventie în domeniul serviciilor de alimentare cu apa si de canalizare si se sanctioneaza cu amenda de la 500 lei la 1000 lei, urmatoarele fapte:


a) refuzul utilizatorilor de a permite Operatorului accesul la dispozitivele de masurare-înregistrare, în scopul efectuarii controlului, înregistrarii consumurilor ori pentru executarea lucrarilor de întretinere si reparatii;

b) nerespectarea de catre Utilizatori a termenelor, pentru incheierea actiunii de contorizare individuala la nivel de apartament;


c) racordarea la sistemele de utilitati publice fara acord de furnizare/preluare, respectiv aviz definitiv de bransare/racordare eliberat de Operator;


d) utilizarea fara contract de furnizare/prestare a serviciilor de utilitati publice de alimentare cu apa si de canalizare;


e) modificarea neautorizata de catre utilizatori a instalatiilor, utilajelor, echipamentelor si a dotarilor aferente sistemelor de utilitati publice.

ART.4

Constituie contraventie în domeniul serviciilor de alimentare cu apa si de canalizare si se sanctioneaza cu amenda de la 10.000 lei la 20.000 lei, urmatoarele fapte:


a) refuzul Operatorului de a permite utilizatorilor accesul la dispozitivele de masurare-înregistrare a consumurilor, cand acestea sunt montate în instalatia aflata în administrarea sa;


b) întarzierea nejustificata a Operatorului de a bransa/racorda noi utilizatori, precum si impunerea unor solutii de bransare/racordare inadecvate din punct de vedere tehnico-economic si neconforme actelor normative în vigoare si reglementarilor stabilite de autoritatile de reglementare competente;

c) sistarea nejustificata a serviciilor sau refuzul de a relua furnizarea/prestarea serviciilor utilizatorilor, dupa achitarea la zi a debitelor restante.

ART.5

Constituie contraventie în domeniul serviciilor de alimentare cu apa si de canalizare si se sanctioneaza cu amenda de la 20.000 lei la 50.000 lei, urmatoarele fapte:


a) încalcarea de catre Operator a prevederilor reglementarilor tehnice si / sau comerciale, inclusiv a reglementarilor - cadru ale serviciilor de utilitati publice, stabilite de autoritatile de reglementare competente, precum si nerespectarea conditiilor asociate licentei;


b) refuzul Operatorului de a pune la dispozitia autoritatilor de reglementare competente, datele si informatiile solicitate ori furnizarea incorecta si incompleta de date si / sau informatii necesare desfasurarii activitatii acesteia;


c) furnizarea/prestarea serviciilor de alimentare cu apa si de canalizare în afara parametrilor tehnici si / sau calitativi adoptati prin contractele de furnizare/prestare ori a celor din normele tehnice si / sau comerciale adoptate de autoritatea de reglementare competenta;


d) nerespectarea de catre Operator a termenelor-limita stabilite pentru încheierea actiunii de contorizare la bransamentele utilizatorilor.


e) nerespectarea de catre Unitatile Administrativ Teritoriale sau de catre Asociatia de Dezvoltare Intercomunitara DUNAREA Braila a dispozitiilor Legii nr. 51/2006 – legea serviciilor comunitare de utilitati publice, republicata in anul 2013, si a celorlalte reglementari specifice serviciilor de utilitati publice ori neindeplinirea sau indeplinirea necorespunzatoare a masurilor dispuse de  autoritatile de reglementare competente.

f) nerespectarea de catre autoritatile administratiei publice locale a obligatiilor prevazute la art.5 alin.(3) si (7) din Legea nr.51/2006, republicata in anul 2013, modificata prin Legea nr.225 din 17 noiembrie 2016.
ART.6

(1) Constituie contraventie în domeniul serviciilor de alimentare cu apa si de canalizare si se sanctioneaza cu amenda de la 30.000 lei la 50.000 lei, urmatoarele fapte:


a) refuzul Operatorului de a se supune controlului si de a permite verificarile si inspectiile prevazute prin reglementari sau dispuse de autoritatea de reglementare competenta, precum si obstructionarea acesteia în îndeplinirea atributiilor sale;


b) neaplicarea masurilor stabilite cu ocazia activitatilor de control;


c) furnizarea/prestarea serviciilor de alimentare cu apa si de canalizare de catre Operator fara licenta eliberata cu respectarea reglementarilor legale sau cu licenta a carei valabilitate a expirat;

d) furnizarea/prestarea serviciilor de alimentare cu apa si de canalizare de catre Operator fara contract de delegare a gestiunii;

e) practicarea unor preturi si / sau tarife neaprobate sau mai mari decat cele aprobate de catre autoritatile de reglementare competente;


f) delegarea gestiunii serviciilor de alimentare cu apa si de canalizare fara respectarea prevederilor legislatiei specifice fiecarui serviciu sau a procedurii de delegare;

g) aprobarea obiectivelor de investitii publice aferente infrastructurii tehnico-edilitare a serviciilor de alimentare cu apa si de canalizare fara respectarea documentatiilor de urbanism, amenajarea teritoriului si de protectia mediului, adoptate potrivit legii;


h) nerespectarea de catre Operator a normelor privind protectia igienei publice si a sanatatii populatiei, a mediului de viata al populatiei si a mediului.

(2) Operatorul se sanctioneaza cu amenda in cuantum de 5% din cifra de afaceri, pentru incalcarea repetata a faptelor prevazute la Art.5 si Art.6 de mai sus.

ART.7

(1)Constatarea contraventiilor prevazute la Articolele 3, 4, 5 si 6 de mai sus si aplicarea sanctiunilor se fac conform competentelor legale, de catre reprezentanti împuterniciti ai ministrului administratiei si internelor, ai ministrului transporturilor, ai presedintilor ANRSC, A.N.R.E., ai Garzii Nationale de Mediu din subordinea Ministerului Mediului si Schimbarilor climatice, ai presedintelui consiliului judetean, ai primarilor, sau dupa caz, ai presedintelui Asociatiei de Dezvoltare Intercomunitara DUNAREA Braila, in temeiul mandatului ce le-a fost acordat de unitatile administrativ teritoriale - membre ale Asociatiei.

(2) In vederea constatarii contraventiilor, reprezentantii împuterniciti prevazuti la alin.1 de mai sus, au acces, daca acest lucru se impune, în conditiile legii, în cladiri, încaperi, la instalatii si în orice alt loc, unde au dreptul sa verifice instalatiile de utilizare, precum si sa execute masuratori si determinari. Atat Operatorul, cat si utilizatorii sunt obligati sa puna la dispozitia reprezentantilor împuterniciti documentele cu privire la serviciul de alimentare cu apa si de canalizare furnizat/prestat.


(3) Organele de politie sunt obligate sa acorde, la cerere, sprijin reprezentantilor împuterniciti.

ART.8 Dispozitiile referitoare la contraventii de mai sus, se completeaza cu prevederile Ordonantei Guvernului nr. 2/2001 privind regimul juridic al contraventiilor, aprobata cu modificari si completari prin Legea nr. 180/2002, cu modificarile si completarile ulterioare, cu exceptia prevederilor art.28.

ART.9 

Infractiunile, contraventiile, sanctiunile, constatarea contraventiilor si aplicarea sanctiunilor, astfel cum sunt reglementate de art.38, art.39 si art.40 din Legea nr.241/2006  a serviciului de alimentare cu apa si de canalizare, republicata in anul 2015, cu modificarile si completarile ulterioare.

(1) Încălcarea dispoziţiilor Legii nr.241/2006 a serviciului de alimentare cu apa si de canalizare, republicata in anul 2015, cu modificarile si completarile ulterioare, atrage răspunderea disciplinară, civilă, contravenţională sau penală a celor vinovaţi, după caz.
(2) Autorităţile administraţiei publice locale sau, după caz, Asociaţia de Dezvoltare Intercomunitară DUNAREA Braila, în numele şi pe seama lor, au dreptul să sancţioneze Operatorul, în cazul în care acesta nu furnizează/nu prestează serviciul la nivelul Indicatorilor de performanţă aprobaţi, respectiv pentru nerespectarea altor angajamente asumate, prin: 

a) aplicarea unor penalitati corespunzătoare prejudiciilor aduse utilizatorilor, sau corespunzătoare pragului necesar descurajării Operatorului în menţinerea deficienţelor constatate. Procedura de calcul şi cuantumul penalitatilor sunt cele prevăzute în Contractul de delegare a gestiunii nr.670 din 10.09.2009 - cu modificarile si completarile ulterioare.

b) solicitarea de retragere/suspendare a licenţei de către A.N.R.S.C.; 

c) rezilierea Contractului de Delegare a Gestiunii serviciului.

ART.10 

Constituie infracţiune în domeniul serviciului de alimentare cu apă şi de canalizare şi se pedepsesc cu închisoare de la 6 luni la 3 ani sau cu amendă de la 50.000 lei la 100.000 lei următoarele fapte: 

a) poluarea gravă, în orice mod, a sistemelor de alimentare cu apă şi de canalizare a localităţilor; 

b) nerespectarea zonelor de protecţie a construcţiilor şi instalaţiilor aferente sistemelor de alimentare cu apă şi de canalizare, instituite în conformitate cu normele tehnice şi de protecţie sanitară în vigoare, dacă aceste zone erau marcate în mod corespunzător, precum şi distrugerea marcajelor care semnalizează aceste zone. 
c) furtul de apa din sistemul public de alimentare cu apa, conform prevederilor Art.461  din Legea nr.51/2006, republicata in anul 2013, modificata prin Legea nr.225 din                   17 noiembrie 2016.
ART.11 

Constituie infracţiune şi se sancţionează cu închisoare de la 3 luni la 2 ani sau cu amendă de la 30.000 lei la 50.000 lei următoarele fapte: 

a) distrugerea, deteriorarea şi manevrarea neautorizată a stăvilarelor, grătarelor, vanelor, a altor construcţii şi instalaţii hidrotehnice aferente sistemelor de alimentare cu apă şi de canalizare, care afectează siguranţa serviciilor, funcţionarea normală şi integritatea sistemelor de alimentare cu apă şi de canalizare şi produc efecte sau prejudicii materiale grave; 

b) împiedicarea accesului la construcţiile, instalaţiile şi echipamentele componente, prin amplasarea de construcţii sau prin depozitarea de obiecte şi materiale pe traseul aducţiunilor, conductelor, colectoarelor, canalelor, căminelor, hidranţilor exteriori etc. 

ART.12 

Constituie contravenţii, altele decât cele prevăzute în Legea nr. 51/2006, republicată, cu completările ulterioare, şi se sancţionează cu amendă de la 30.000 lei la 50.000 lei următoarele fapte: 

a) furnizarea/prestarea serviciului de alimentare cu apă şi de canalizare fără aprobarea autorităţilor administraţiei publice locale prin hotărâre de dare în administrare sau hotărâre de atribuire a contractului de delegare a gestiunii, după caz; 

b) atribuirea de către autorităţile administraţiei publice locale sau, după caz, de către asociaţiile de dezvoltare intercomunitară cu obiect de activitate serviciul de alimentare cu apă şi de canalizare a contractului de delegare a gestiunii serviciului de alimentare cu apă şi de canalizare, fără respectarea procedurilor de atribuire legale prevăzute la art. 30 din Legea nr. 51/2006, republicată, cu completările ulterioare; 

c) darea în administrare de către autorităţile administraţiei publice locale a serviciului de alimentare cu apă şi de canalizare şi a infrastructurii tehnico-edilitare aferente unui furnizor/prestator fără licenţă, respectiv atribuirea şi încheierea contractului de delegare a gestiunii serviciului cu un furnizor/prestator fără licenţă, cu excepţia contractelor atribuite potrivit Art.22. din Legea nr.241/2006 a serviciului de alimentare cu apa si de canalizare, republicata in anul 2015, cu modificarile si completarile ulterioare.

ART.13 

Constituie contravenţii, altele decât cele prevăzute în Legea nr. 51/2006, republicată, cu completările ulterioare, şi se sancţionează cu amendă de la 5.000 lei la 10.000 lei următoarele fapte: 

a) neurmărirea de către primar a elaborarii de catre Asociatie a Regulamentului Serviciului de Alimentare cu Apa si de Canalizare aplicabil la nivelul intregii Arii Delegate şi a Caietelor de sarcini pe activitati din fiecare Arie Delegata - UAT - în termen de 90 de zile de la predarea de catre Delegatar (UAT) si respectiv primirea (preluarea) in administrare, gestiune directa si exploatare a sistemului public de alimentare cu apa si / sau de canalizare de catre Operator;

b) refuzul operatorului de a permite utilizatorilor accesul la dispozitivele de măsurare- înregistrare a consumurilor, când acestea sunt montate în instalaţia aflată în administrarea sa; 

c) refuzul utilizatorilor de a permite operatorului accesul la dispozitivele de măsurare- înregistrare, în scopul efectuării controlului, înregistrării consumurilor ori pentru executarea lucrărilor de întreţinere şi reparaţii; 

d) orice intervenţie neautorizată a utilizatorului asupra elementelor componente ale sistemului public de alimentare cu apă şi de canalizare; 
e) împiedicarea de către utilizator, în orice mod, a accesului operatorului la căminele de racord, pentru prelevarea de probe de monitorizare a apelor uzate; 

f) împiedicarea de către utilizator, în orice mod, a accesului operatorului la instalaţiile de preepurare, în scopul efectuării controlului; 

g) refuzul Operatorului de a încheia Contracte de furnizare/prestare a serviciului cu Utilizatorii individuali din imobilele de tip condominiu, cu respectarea cerintelor Regulamentului Serviciului de Alimentare cu Apa si de Canalizare - Partea Speciala - Actualizat - aplicabil si ale Contractului de delegare a gestiunii nr.670 din 10.09.2009, cu modificarile si completarile ulterioare.

ART.14 

Constituie contravenţie şi se sancţionează cu amendă de la 2.000 lei la 4.000 lei - de catre personalul imputernicit al Garzii Nationale de Mediu - nerespectarea de către Utilizatorii persoane fizice si juridice, inclusiv de catre cei care au sisteme proprii de alimentare cu apa, a prevederilor Art.31 alin.(14) din Legea nr.241/2006 a serviciului de alimentare cu apa si de canalizare, republicata in anul 2015, cu modificarile si completarile ulterioare - constand in neindeplinirea obligatiei de a se racorda la sistemele publice de canalizare existente sau nou infiintate, daca nu detin statii de epurare avansata, care respecta conditiile de descarcare a apelor epurate in mediul natural.
ART.15 

Consiliile locale si consiliul judeţean vor stabili, potrivit prevederilor Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, şi alte fapte decât cele prevăzute la Articolele 12, 13 si 14 de mai sus care constituie contravenţii în domeniul serviciului de alimentare cu apă şi de canalizare. 

ART.16 

Dispoziţiile referitoare la contravenţii, prevăzute în Legea nr.241/2006 a serviciului de alimentare cu apa si de canalizare, republicata in anul 2015, cu modificarile si completarile ulterioare, se completează cu prevederile Ordonanţei Guvernului nr.2/2001, aprobată cu modificări şi completări prin Legea nr.180/2002, cu modificările şi completările ulterioare, cu excepţia art.28 din aceasta lege.

ART.17 

(1) Constatarea contravenţiei şi aplicarea sancţiunii prevăzute la Art.14 de mai sus, se fac de către personalul împuternicit al Gărzii Naţionale de Mediu. 

(2) Constatarea contravenţiilor prevăzute de Legea nr.241/2006 a serviciului de alimentare cu apa si de canalizare, republicata in anul 2015, cu modificarile si completarile ulterioare şi aplicarea sancţiunilor, se fac de către persoane împuternicite de ministrul mediului, apelor şi pădurilor, de ministrul dezvoltării regionale şi administraţiei publice, de preşedintele A.N.R.S.C., de preşedintele consiliului judeţean, de primari sau de împuterniciţii acestora, conform competenţelor lor.

CAP. II


Dispozitii finale 

ART.18 

Fac parte integranta din Partea Generala a prezentului Regulament :

a) Anexa nr.1 - Indicatorii de performanta pentru Serviciul public de alimentare cu apa si Serviciul public de canalizare;

b) Anexa nr.2 - Indicatorii statistici pentru Serviciul public de alimentare cu apa si Serviciul public de canalizare fac parte integranta din prezentul Regulament;

c) Anexa nr.3 - Contractul de furnizare a apei potabile, cu Anexele nr.1- 4;

d) Anexa nr.4 - Contractul de prestare a serviciului public de canalizare, cu Anexele nr.1- 4.

ART.19 

Fac parte integranta din Partea Speciala a prezentului Regulament :
a) Anexa nr.1 - Declaratia Colectiva pentru incheierea contractelor individuale de furnizare a apei potabile si de prestare a serviciului public de canalizare in condominii;

b) Anexa nr.2 - Cererea Asociatiei de Proprietari / Locatari de separare tehnica a masurarii consumului de apa pe apartamente sau spatii cu alta destinatie din cadrul condominiului sau scarii;

c) Anexa nr.3 - Contract de furnizare a apei potabile in condominii, cu Anexele nr.1 - 3;

d) Anexa nr.4 - Contract de prestare a serviciului public de canalizare din condominii, cu Anexele nr.1 - 3.

ART.20


(1) Regulamentul serviciului de alimentare cu apa si de canalizare, in forma Actualizata, a fost elaborat de catre Consiliul Director, in conformitate cu prevederile art.23 alin.3 litera b) din Statutul Asociatiei, prin Aparatul tehnic, cu respectarea prevederilor :

a) Ordinului nr.88 din 20 martie 2007 pentru aprobarea Regulamentului – cadru al serviciului de alimentare cu apa si de canalizare, emis de Autoritatea Nationala de Reglementare pentru Serviciile Publice de Gospodarie Comunala;

b) Legii nr.51/2006 - Legea serviciilor comunitare de utilitati publice, republicata in anul 2013, cu modificarile si completarile ulterioare;

c) Legii nr.241/2006 - Legea serviciului de alimentare cu apa si de canalizare, republicata in anul 2015, cu modificarile si completarile ulterioare.

 (2) Elaborarea Regulamentului s-a facut cu consultarea specialistilor Operatorului S.C. Compania de Utilitati Publice DUNAREA Braila S.A.


ART.21

Prezentul Regulament a fost avizat de catre organele deliberative ale membrilor Asociati - Unitati Administrativ Teritoriale, in conformitate cu prevederile Art.6 din Legea nr.241/2006 - Legea serviciului de alimentare cu apa si de canalizare, republicata in anul 2015, cu modificarile si completarile ulterioare. 

ART.22

Prezentul Regulament a fost avizat de catre organele deliberative ale membrilor asociati - UAT -, in conformitate cu prevederile Art.6 din Legea nr.241/2006 - Legea serviciului de alimentare cu apa si de canalizare, republicata in anul 2015, cu modificarile si completarile ulterioare si aprobat de catre Adunarea Generala a Asociatiei, in conformitate cu prevederile Art.16 alin.3 lit.d) din Statutul Asociatiei in vigoare.

ART. 23 

(1) Prezentul Regulament, cu Anexele parte integranta, va fi comunicat, dupa aprobare :

a) fiecarui membru Asociat - Unitate Administrativ Teritoriala pentru publicare, pe site-ul propriu;

b) Operatorului pentru publicare, pe site-ul propriu.
(2) Prezentul Regulament, cu Anexele parte integranta, va fi publicat pe site-ul propriu al Asociatiei de Dezvoltare Intercomunitara DUNAREA Braila.

ART. 24

 Prezentul Regulament cu Anexele - parte integranta - va intra in vigoare la data stabilita prin Hotararea Adunarii Generale a Asociatiei, prin care va fi aprobat.

ART. 25 




Prevederile prezentului Regulament si ale Anexelor - parte integranta, vor fi actualizate - ori de cate ori, se vor produce modificari de natura tehnica, tehnologica si legislativa, numai cu avizul organelor deliberative ale membrilor Asociati - Unitati Administrativ Teritoriale si cu aprobarea Adunarii Generale a Asociatiei de Dezvoltare Intercomunitara DUNAREA Braila.

